
ATEITININKAI LIETUVIŲ TAUTOS EGZISTENCINĖJE KOVOJE 


SIMAS SUŽIEDĖLIS 


Ateitininkų kongresai“ nėra paprasti ir eili- 
niai suvažiavimai. Dar Nepriklausomybės laikais, 
nuo 1920 metų, kai sąlygos susirinkti ir posė- 
džiauti buvo žymiai lengvesnės, ateitininkų kon- 
gresai tebuvo šaukiami kas penkti metai; jie 
ateitininkų ugdymosi programą ir visuomeninės 
veiklos darbą skirstė tarpsniais, kiekvienam nu- 
žiūrėdami specialų uždavinį. Jei karo viesulai ir 
okupacijos Lietuvos nebūtų užkliudę, kitais me- 
tais ateitininkai būtų rinkęsi į aštuntąjį kongre- 
są ir minėję 45 metų savo organizacijos sukaktį. 
Deja, šiemet tebuvo galima susirinkti į penktą- 
ji kongresą nesavo gimtoje žemėje ir praėjus 
15 metų nuo antrojo Didžiojo karo ir raudonųjų 
bazių įsiveržimo į Lietuvą. 


Lietuva iš mažųjų valstybių buvo pirmoji 
bolševikų užplūsta, o ateitininkai buvo vieni 
tarp pirmųjų to šėlsmo aukų. Aš negalėčiau ki- 
taip jų pavadinti, kaip kraujo liudijimu už Die- 
vą ir savąją tautą. Ir visa lietuvių tauta, dau- 
giausia nukentėjusi ir tebekenčianti, yra stip- 
riai to kruvinojo liudijimo paženklinta. “Baisi ir 
didi yra tauta, — pastebi vienoje paskaitoje atei- 
tininkam J. Brazaitis, — už kurią net kūdikiai 
savo gyvybę aukoja, nes jų, nekaltųjų, auka, 
kaip aname Čiurlionio paveiksle, baltu dūmu ir 
šaukiančia tyla turi nesukliudomai pakilti iki 
pat Viešpaties veido".! Mes giliai tikime, kad 
Viešpats leisis atmaldaujamas tų nekaltųjų au- 
kų ir kančią pakeis pergalės džiaugsmu, bet mes 


* Skaityta V. Ateitininkų Kongrese Chicagoje 1954 m. 
russėjo mėn. 5 d. 


taip pat gerai žinome, kad iš žmonių reikalauja- 
ma ir aiškiai apsispręsti už Dievą. 


Ateitininkų pastangos visada buvo nukreip- 
tos į tai, kad lietuvių tautos ryšys su Dievu ne 
tiktai nenutrūktų, bet dar stiprėtų ir ją keltų. 
Mūsų organizacijos šūkis trumpai tai išreiškia 
žodžiais: visa atnaujinti Kristuje, tarnaujant 
Dievui i7 Tėvynei. Bet tėviškos žemės šiandien 
nebejaučiame po kojomis, o Dievas iš lietuvių 
tautos širdies plėšiamas su visu įsiutimu. Jei 
tėvynės sunkią dalią visi lietuviai vienodai at- 
jaučia ir skausmingai išgyvena, tai lietuvių tau- 
tos nudievinimas nevisiem sudaro rūpesčio, nors 
kiekviena tauta su Dievu yra taip sujungta, kaip 
žmogaus kūnas su siela. Kūno negalią, tiesa, 
dažnai aktualiau pajaučiame negu dvasios, ir 
Dievo kartais mažiau pasiilgstama negu savo 
tautos, tačiau sužalojus tautos dvasią, jei tauta 
yra dar nedidelė ir neperdaug biologiškai gaji, 
ji gali jau nebeatsitiesti net ir laisvę atgavus. 
K. Pakštas dar 1938 m., kalbėdamas Kaune ka- 
talikų studijų dienose, nuogąstavo, kad lietuvių 
tauta stovi prieš titanišką kovą, kuri gali mus 
pražudyti, jei mūsų nepalaikys nemirtingoji gy- 
voji dvasia. Ta titaniška kova dabar yra apė- 
musi visą lietuvių tautą gimtoje jos žemėje ir 
už jos sienų. Ji griauna pačius esminius mūsų 
tautos egzistencijos pagrindus, ir tik pasitikėji- 
mas Dievu dar mus guodžia, kad tai nėra lemia- 
moji ir paskutinė lietuvių tautai valanda, kad 
gyvąją nemirtingąją dvasią ji dar išlaikys. — Bet 
kas yra tie tautos egzistencijos arba jos būties 
pagrindai ir kaip jie lietuvių tautoje griaunami? 

Esminiu kiekvienos būties pagrindu yra 
pats jos Kūrėjas. Niekas negali egzistuoti ar buū- 
ti, nesilaikydamas Dievo, nors jo ir nepripažintų. 
Žmogui yra duota laisvė savo Kūrėjo nepripažin- 
ti ir dėtis, tartum jis pats būtų savo būties at- 
rama. Bet tokiu atveju jis prisiima ir visas pa- 
sėkas. “Žmogus be Dievo, — pastebi St. Šal- 
kauskis, — jei tik padaro visas išvadas iš savo 
neigimo, neišvengiamai turi pulti žemiau gyvu- 
lio".* Tai reiškia, kad jisai iškrinta net iš gam- 
tinės Dievo tvarkos, kurios laikosi neprotingi gy- 
viai, ir eina į savo susinaikinimą. Tuo pačiu ke- 
liu eina nuo Dievo nutrūkusios tautos ir valsty- 
bės, nors jos, it anas sugyvulėjęs žmogus, dar 
kurį laiką egzistuoja. Pirmas tos žūties ženklas, 
kaip nurodo vokiečių teologas Karl Adams, yra 
tai, kad “žmogus, atitrūkęs nuo savo dvasinio 
centro (t. y. Dievo), pameta bendruomeninį ry- 
šį' 4 Dvasiniu saitu bendruomenė jau nesimez- 
ga — ji krinka it gyvulių banda. Tokia pakriku- 
si žmonių bendruomenė gali būti palaikoma tik 
išviršinės jėgos, kaip dabar yra Sovietų Sąjun- 
goje, kur kiekvienas Žmogus gyvena savo užda- 
rą gyvenimą. Bet fizinė jėga, kokia galinga ji 
bebūtų, istorijos tėkmėje praskysta ir dingsta 
kartu su prievartine bendruomene. Jei tautos 
daugumoje nebeišlieka ana nemirtingoji gyvoji 
dvasia ir neatgimsta, tauta žūna. 

Štai į kokią grėsmę stato mūsų tautą ateis- 
tinė bolševikų pasaulėžiūra, kuri nežmoniškomis 
priemonėmis brukama pavergtiesiems. Jei prie- 
varta ir iššaukia atoveikį, kuris tegali būti už- 
daras ir dėl to mums gerai nežinomas, tai vis- 
tiek lieka pagrindas nuogąstauti, kad lietuvių 
tauta, kiek dar liks jos gyvos, nebūtų sugyvu- 
linta, nes ir doriniu atžvilgiu ji smukdoma. 
Mums tenka skaitytis su faktu, kad ryšys su 
Dievu ir krikščioniškąja morale, ypač jaunosios 
kartos, bus stipriai apardytas. Net ir ta lietuvių 
jaunuomenės dalis, kuri nuo bolševikinės pa- 
saulėžiūros ginasi savo dvasios tvirtumu, — to- 
kio jaunimo, neabejojame, yra, — neturi reikia- 
mų sąlygų savo krikščioniškajai pasaulėžiūrai 
stiprinti ir gilinti: nėra tinkamos literatūros, or- 
ganizacijų, vadovų ir normalaus religinio auk- 
lėjimo.  Griaunamoji ateistinė pasaulėžiūra, 
prieš kurią ateitininkai išėjo dar caro laikais ir 
kuri buvo ne kas kita, kaip bolševizmo užuo- 
mazga, dabar yra apsėdusi visą pavergtąją mū- 
sų tautą. 

Griaunami ir kiti lietuvių tautos egzisten- 
cijos pagrindai, kaip gimtoji žemė, individusli 
tautinė kūryba, laisvė nevaržomam gyventi ir 
veikti. Visa tai lietuviams anoje pusėje yra 
atimta. Nereikia ir aiškinti, kokie čia daromi 
mūsų tautai nuostoliai. Norėčiau atkreipti dė- 
mesį tik į du dalykus, kurie užkliudo ir tuos, 

kuriem nestigo ryžties ir buvo galimybė pabėg- 
ti ir prisiglausti svetur: tai mūsų tautos išblaš- 
kymas ir svetimos kultūros smelkimasis. Nete- 
kus savo žemės, nors ir sukolchozintos, ir pasi- 
davus svetimos kultūros poveikiui, tauta žūna, 
jeigu savo nepriklausomybės neatgauna. Mes 
turime didelę viltį, kad laisvė bus atgauta, bet 
turime ir nuogą faktą, kad aštrios iltys laiko, 
kurį tenka pralaukti vergijoje ir tremtyje, giliai 
į lietuvių tautą smenga ir kruvinai ją kremta. 


Taigi lietuvių tauta yra sunkioje egzistenci- 
nėje kovoje. Vienu metu ji puolama keliais fron- 
tais: religiniame — ateistinės bolševikų pasau- 
lėžiūros, politiniame — rusų okupacijos ir ko- 
munistinės diktatūros, tautiniame — agresyvios 
svetimos kultūros, vitaliniame — tautos žudy- 
mo ir išblaškymo. Tai yra visuotinė kova net 
trejopu atžvilgiu: viena, ji apima visas gyveni- 
mo sritis; antra, ji paliečia visą lietuvių tautą 
tėvynėje ir už jos sienų; trečia, ji reikalauja vi- 
sų Mūsų pastangų tautos gyvybei ginti. '"Tautinė 
gyvybė, anot J. Girniaus, yra daugiau negu 
politinė laisvė".? Politine laisve nebus kam nau- 
dotis, jeigu tauta bus kitų numarinta savo žemė- 
je, o Mūsų pačių išmarinta emigracijoje. Todėl 
visuotinė kova dėl mūsų tautos egzistencijos 
įpareigoja mus labai svarbiam uždaviniui, kol 
Lietuvos laisvė bus atgauta, būtent: sutelkti vi- 
sas savo jėgas tautos gyvybei išsaugoti. Visuoti- 
nė grumtis reikalauja ir visuotinės jėgų įvaržos. 
Ateitininkai, besiremią pasaulėžiūra, kuri apima 
visas gyvenimo bei veikimo sritis, geriausiai pa- 
ruošiami ir skatinami reikštis visuose tos tita- 
niškos kovos frontuose. Klausimas tegali būti, 
kas šiuo metu konkrečiai darytina, saugojant sa- 
vo tautos gyvastį ir kovojant dėl politinės jos 


laisvės. 
p 


Jei Lietuva būtų netekusi tik politinės lais- 
vės, daugumos mūsų čia nebūtų: būtume namie, 
nors ir sunkioje okupanto letenoje, kaip pirmojo 
Didžiojo karo metu ar pastarojo karo vokiečių 
okupacijos dienomis. Tuo metu nedaug kas iš 
Lietuvos pasitraukė, nors jau vokiečių nacių ka- 
ras nebuvo grynai politinis, bet turėjo ir ideolo- 
ginį charakterį. Bolševikų vedama agresija yra 
ištisai ideologija pamušta. Toks jau yra istorijos 
vyksmas, kad karai darosi baisūs ne vien masi- 
niai žudančiais ginklais, bet ir žudančia ideolo- 
gija. Ideologinio pobūdžio karas visada yra žiau- 
resnis už grynai politinį arba net imperialistinį; 
Jis naikina visus pavergtuosius, kurie yra kito- 
kio nusistatymo, ir dėl to daugumas stengiasi 
bėgti net į nežinomąjį likimą, kaip ir mes darėm. 


Bet tai reiškia, kad mūsų laikais tenka ko- 
voti su priešu ne vien atominiu, bet ir ideologi- 

paskelbęs šūkį “Viską atnaujinti Kristuje" 


niu ginklu. Kokiomis priemonėmis kas yra 
puolamas, tokiomis privalo ir atsikirsti, kitaip 
jis pralaimės. Jei šiandien to kas nesupranta ar- 
ba dedasi nesuprantąs ir nori dar su bolševizmu 
sugyventi, jieško vadinamosios koegzistencijos, 
tai slysta baisios kovos paviršiumi ir reikia pr- 
sibijoti, jog gali būti pritrenktas nelaukto smū- 
gio, nors ir jaustųsi kariškai stiprus. Tarp dvie- 
jų pasaulėžiūrų, kurios skiriasi kaip būtis ir ne- 
būtis, negali būti jokio sugyvenimo arba koeg- 
zistencijos net ir politinėje formoje. Tai yra žais- 
mas pavojingomis iliuzijomis. 

Vadinasi, dabartinėje ideologinėje kovoje, 
kuri vedama net ginklu, reikia ideologiškai stip- 
rių kovotojų. Štai koks svarbus uždavinys išky- 
la prieš mus, kai mes susimąstę sėdime tarsi Ba- 
bilonijos upių pakrantėse, kaip kitados ištrem- 
tieji žydai, ir grąžome rankas dėl savo tautos li- 


kimo. Ne tiek reikia rankas grąžyti, kiek ideo- 
logiškai stiprėti. Ateitininkam tai buvo nuolat 
pabrėžiama, bet šiuo metu reikia tai ypatingai 
užakcentuoti. Krikščioniškoji ideologija yra į 
mūsų Tankas įduotas ginklas, ir vargas mums, 
jei mes laikysime jį tiktai pablizgintoje makš- 
tyje. 

Antras reikalavimas, kad būtume ideologiš- 
kai stiprūs, statomas mums pačios pavergtosios 
lietuvių tautos, kurioje komunizmas savo griau- 
namąjį darbą varo su didžiausia įstanga. Kai 
bolševizmas kada atlyš, mūsų tautoje liks giliai 
įrėžtų opų ir randų, kurių išlyginti nebus jau 
taip paprasta ir lengva. Jei caro laikų nihilisti- 
nis raugas, įsismelkęs į lietuviškąją šviesuome- 
nę, neiškvimpa ligi šiolei, net po skaudžių bol- 
ševizmo pamokų, kokiu stebuklu galės būti leng- 
vai išveista bezbožnikų dvasia, kuri dabar daug 

plačiau ir giliau įsunkiama į visą lietuvių tautą? 
Juk yra žinia, kad atsigręžti į prarastąjį Dievą 
yra sunkiau negu surasti dar nepažintąjį. Po bol- 
ševizmo griuvėsių kas supažindins jaunąją lie- 
tuvių kartą su tauria katalikiškąja doktrina, kas 
įkvėps pasitikėjimo kilti ir siekti amžinosios tie- 
sos, gėrio ir grožio — tų augštųjų idealų, dabar 
uždangstomų komunizmo stabų? Reikės žmonių, 
kurie tuos idealus būtų išnešioję savo širdyje, 
išlaikę savo gyvenime, švytėtų jais savo darbe 
ir pavyzdy. Lietuvių tautai tokių žmonių rei- 
kės daugiau, negu jų Dievo Apvaizda bus pali- 
kusi gimtajame krašte arba susigrąžinusi iš kan- 
čių Sibire. 

Ateitininkams čia vėl tenka pareiga būti 
tais žmonėmis, tarsi Dievo žiburiais, kad paskui 
imtųsi sklaidyti tėvynėje pritvenktas tamsumas. 
Bet Dievo švyturiu gali būti tik tas ateitininkas, 
kuris be priekaišto savo ideologijoje yra stiprus. 
Ideologiškai stiprėdami mes pasiekiame kelių 
uždavinių: tobuliname ir grūdiname savo cha- 
rakterį, įsijungiame į ideologinę kovą už Lietu- 
vos laisvę, ruošiamės religiniam Lietuvos atgi- 
mimui. Tuo būdu egzistencinėje lietuvių tautos 
kovoje dalyvauja kiekvienas ateitininkas, net ir 
visai jaunų metų, kai jis auga ir bręsta katali- 
kiškoje pasaulėžiūroje. 

Bet reikia turėti taip pat galvoje, kad šiuo 
metu dauguma ateitininkų gyvena krašte, kuris 
lydo ne tiktai įvairias tautas, bet ir įvairias kon- 
fesijas: jas mala ir vienodina, formuodamas žmo- 
nių masę, į kurią stipriai įsispaudžia nukrikščio- 
nėjusio žmogaus žymė. Kasdieniam gyvenime 
dažnai to nepastebime, nes labai daug krikščio- 
nių neišsiskiria iš bendros masės. Ateitininkai 
privalo išsiskirti, nes jie savo gyvenime ir darbe 
vadovaujasi kitais principais, kaip yra pabrėžęs 
Pr. Dovydaitis pirmajame ateitininkam savo ra- 
šiny “Trys pamatiniai klausimai" arba principai.“ 
Tie kiti principai reikalauja visada ir visur būti 
giliai religingų ir sąmoningu kataliku. Ateitinin- 
kai ji vadina pilnutinės asmenybės žmogumi. 
„Tokių mums daugiausia reikia ir reikės kovoje 
už Lietuvos laisvę, nes ir politinė kova dėl tos 
laisvės priklauso ne vien nuo tarptautinės pa- 
dėties bei diplomatinių veiksmų, bet ir nuo stip- 
rių asmenybių. 

Šiame krašte, antra vertus, be prastos ap- 
linkos yra ir gerų progų stebėti kilnius krikš- 
čioniško gyvenimo pavyzdžius; galima rasti ge- 
ros ir plačios religiniais klausimais literatūros, 
kurios nė Lietuvoje nebuvo; dalyvauti diskusi- 
jose ir paskaitose, kurių pasitaiko labai gerų; 
pabūti uždarose rekolekcijose; susipažinti su 
amerikiečių katalikiškąja akcija, jų karitatyvi- 
ne veikla, religine praktika ir k. Čia būtų visa 
eilė svarstytinų priemonių, kaip ugdytis kata- 


340 


likiškoje dvasioje ir apaštalauti savo aplinkoje, 
bet tai nuvestų mane į specialią temą ir atito- 
lintų nuo pagrindinės minties: atskleisti tuos 
momentus, kurie yra reikšmingi mūsų kovai už 
savo tautos egzistenciją. 


Antras toks momentas yra susijęs su atei- 
tininkų tautiškumo principu. 


i 


Istorijos vyksmas, kuris žiaurina karus, kar- 
tu lenkia tautas į pasaulinę bendruomenę. Tai 
matome iš Jungtinių Tautų pastangų. Bet žmo- 
giškosios prigimties amžinas ilgesys susilieti į 
vieną Dievo vaikų šeimą negali būti patenkin- 
tas tautų sulydymo. Katalikų Bažnyčia čia rodo 
kitą kelią: ji visas tautas jungia ne viena kalba, 
bet viena tiesa, kaip tai buvo parodyta ir Sek- 
minių stebukle. Tik čia yra tikrasis pagrindas 
taikiai pasaulinei bendruomenei, į kurią kiekvie- 
na tauta įeina su sava kalba ir sava tautine kū- 
ryba. Kas mojasi tai naikinti, žudo pačią tautą, 
nes tai yra jos žemiškos būties atramos. 


Lietuviai šiandien yra sunkiose grumtynėse 
taip pat už tuos tautinius savo egzistencijos pa- 
matus. Pavergtajame krašte jie puolami komu- 
nistinio internacionalo ir rusinimo, o už Lietu- 
vos sienų silpninami kitų tautų poveikio. Mums 
yra didelis pavojus, ypač jaunajai kartai, ati- 
tolti nuo savo tautos ir tvirtai nesuaugti su jo- 
kia kita. O toks sutarptautėjęs žmogus, žmogus 
kosmopolitas, labai dažnai nesiremia jokiomis 
tradicijomis ir jokia morale. 


Šiuo gi metu mums reikia labai tvirtos mMo- 
ralės ir sąmoningų lietuvių. Juo turėtų būti 
kiekvienas lietuvis, kurį likimas išnešė svetur ne 
tam, kad jis dingtų kitiem, bet kovotų už savo 
tautą. Jei to nesiektume, “būtų nusikaltimas ir 
mūsų tremtininkiškajai misijai“', kaip yra įspė- 
jęs prel. M. Krupavičius "Ateityje" jos 40 metų 
sukakties proga.“ Tų žodžių negalima praleisti 
negirdomis, nes jie atsilieps pačios tautos prie- 
kaištu: palikote ne vien gimtąją žemę, bet vie- 
šame tautų kelyje pametėte ir mane, suklupę 
prieš svetimus dievus. 


Šiame krašte gundančiu svetimu dievu yra 
medžiaginis gerbūvis, pasiekiamas lengviau ne- 
gu kur kitur. Amerika kitus traukia ir sulygina 
savo praktinėmis idėjomis, savo realizmu, kuris 
sugundo kiekvieną, kam pristinga idealistinio 
nusistatymo ir aiškaus supratimo, jog tuo būdu 
jis nepasitarnauja nei pačiai Amerikai. Patogaus 
gyvenimo kerėsiai suvilioja ir užliuliuoja, it si- 
renų balsai Odisėjui begrįžtant namo. Savo drau- 
gus jis turėjęs pririšti prie laivo stiebų, kad tie 
neisigeistų kopti viliokių mergaičių salon, suža- 
vėti seldžios jų dainos, ir ten nepaliktų savo 


griaučių svetimai žemei tręšti. Kuo ateitininkai 
turėtų save pririšti svetimų įtakų skalaujamame 
laive? 

Kai nėra normalaus ryšio su gimtuoju kraš- 
tu, o aplinka supa svetima dvasia, telieka atsi- 
remti į šeimą, į organizacijas, lietuviškąsias pa- 
rapijas, studijas ir mokyklas. Ateitininkai apsi- 
lenktų su savo principais, jei savo šeimas nulie- 
tuvintų, nepakankamai pasiremtų organizacijo- 
mis ir parapijomis, nepalaikytų mūsų spaudos ir 
apskritai kultūrinio darbo, apleistų asmenines 
lituanistines studijas ir nesistengtų organizuoti 
bent šeštadieninių mokyklų. Visos tos priemo- 
nės lietuvybei palaikyti ir žadinti gerai žino- 
mos ir plačiau neaiškintinos, kaip ir pareiga da- 
lyvauti tautinėse šventėse, remti kiekvieną lie- 
tuviškajį darbą, įsijausti į kitų lietuvių ir pa- 
čios tėvynės kančias ir talkinti Lietuvos laisvi- 
nimo veiksniam. Esamomis sąlygomis darbas nė- 
ra lengvas, bet neišvengiamas, reikalaująs iš 
kiekvieno ateitininko asmeninės iniciatyvos, au- 
kos, ryžties ir ištvermės. 

Šiame tautiniame kovos bare susiduriame ir 
su dviem kraštutinėm nuotaikom: vieniems at- 
rodo, kad šiuo metu niekas kitas, be savo tautos, 
mums neturi rūpėti; antrieji, atsistoję prieš sun- 
kenybes, krinta į neviltį ir abejingai į visa pa- 
moja ranka. Jei pirmas nusistatymas yra klai- 
da, tai antras — dvasinė menkystė ir nusikalti- 
mas. 

Siauro ir aklo tautiškumo klaidas yra aiš- 
kiai išdėstęs St. Šalkauskis “Ateitininkų ideolo- 
gijoje" ir savo knygoje “Lietuvių tauta ir jos 
ugdymas".* Galima būtų tik priminti amerikie- 
čio Th. Mertono žodžius: “garbinti save, tai gar- 
binti nieką''.* Įsižiūrėjus tiktai į save, tik į savą 
tautą, yra pavojus patriotiškai pratuščiažodžiau- 
ti ir grįžti namo, laisvės dienų sulaukus, su nie- 
ku rankose — su atvėsusia širdimi, jeigu ji ne- 
bus sušildyta universalių krikščioniškųjų idėjų. 
Jos yra bendros visiems žmonėms ir visoms tau- 
toms. Tauta yra tiktai forma susemti bendram 
žmogiškam ir dieviškam turiniui. Turime daryti 
visa, kad tas brangus ir istorijoje nebepakarto- 
jamas tautos indas nebūtų į skeveldras sudau- 
žytas, nes nebus kuo semti, bet turime taip pat 
rūpintis, kad jis nebūtų lėkštaus patriotizmo tik- 
tai iš viršaus pablizgintas. Ateitininkai tą prob- 
lemą idealiai išsprendžia, kai jie tautybę ir reli- 
giją sujungia. Bet toje jungtyje glūdi kiekvieno 
ateitininko moralinė pareiga, pasirėmus sava 
tauta, kilti į augštesnį krikščioniškos kultūros 
laipsnį. + 

Čia mes prieiname tretįjį momentą mūsų 
kovoje dėl savo tautos būties ir jos laisvės. 

1 
Nereikia, rodos, aiškinti, kad augšta kultū- 


ra, suaugusi su tautos charakteriu, sudaro jai 
stipresnę egzistencijos atramą už fizinę jėgą. Ma- 
žosios, tautos tik savo augšta ir originalia kul- 
tūra tegali prasikišti pro kitus ir išsilaikyti di- 
desniųjų kaimynų rate. St. Šalkauskis tai vadino 
"kultūriniu apsiginklavimu", pabrėždamas gyvą 
reikalą savintis visa gera, kas randama pas ki- 
vas tautas, ir jungti su tuo, kas yra gero savo 
tautoje. Jei toks uždavinys buvo statomas Ne- 
priklausomajai Lietuvai, tai dabar, nepriklauso- 
mybės netekus, jis pasidaro mums keleriopai ak- 
tualesnis. 

Lietuva dabar niokojama barbariškos kultū- 
ros ir stipriai veikiama rusiškos dvasios, kurios 
ji nebuvo dar visai atsikračiusi nė laisva būda- 
ma. Tiesa, vakarietiškos kultūros persvara darė- 
si kaskart žymesnė; bet taip pat vienašališka, 
daugiau germaniškoji. Sava lietuviška kultūra 
dar nebuvome kitų tautų tarpe šviesiau sužibę, 
išskyrus liaudinę kūrybą, aną spindinčią trobe- 
lę ant dviejų karaliūnų delno Čiurlionio paveiks- 
le. Nė dabar tremtyje, kokios geros nuomonės 
apie save bebūtume, be savo liaudies dainų ir 
šokių, neturime kuo labai pasigirti. Neturėjome 
Lietuvoje nė stipraus, tradicinio šviesuomenės 
sluogsnio, kuris dar tik brendo jaunoje valsty- 
bėje; veikliau reiškėsi tiktai atskiros inteligen- 
tinės pajėgos, šiuo metu ištaškytos ir išblašky- 
tos, sunaikintos Rusijos plotuose bei kančiose ir 
baigiamos naikinti laisvojo pasaulio fabrikuose. 
Aš nenoriu čia sakyti, kad yra kraštutinė nelai- 
mė inteligentui prarasti savo profesiją ir duone- 
liauti fabrike, išnešus dar sveiką galvą, bet pa- 
čiai tautai yra padaryti neapskaitomi nuostoliai. 

Čia mes atsistojame prieš rimtą problemą 
— išsiugdyti naujos šviesuomenės, išlavintos ir 
kultūringos, tikrai vakarietinės, bet ir stipriai 
lietuviškos, kad pareitų namo ne su svetimais 
dievais, surankiotais iš visų pašvaisčių, bet su 
tuo, kas kitur tikrai yra gera, kas Lietuvai būtų 
tinkama ir neapseinama. Juk teks vėl pradėti iš 
pradžios, gal nuo tolimesnės praeities negu 1925 
metų, kai į ateitininkus buvo kreiptasi: “mes 
be reikalo labai daug sugaišime, jei nesugebėsi- 
me pasinaudoti kitų tautų kultūriniais laimėji- 
mais''.!" Po 30 metų tie žodžiai, sakytumei, 
mums naujai rašyti, nes niekada nebuvo tokių 
palankių sąlygų ir tokiai daugumai ateitininkų 
ir apskritai lietuvių pažinti įvairius kraštus ir 
savintis jų kultūrinius laimėjimus. 

Ateitininkai savo intelektualiniam brendi- 
mui turi skirti ypatingą dėmesį, nes jie suburia 
tuos, kurie mokosi ir ruošiasi dirbti inteligenti- 
ni darbą. Kas stoja į ateitininkų eiles, tuo pa- 
čiu įsipareigoja dirbti mūsų tautos kultūrinei 
pažangai. Tai yra kiekvieno inteligento pareiga. 
Kai kartais prikišama, kad inteligentai, susidur- 

dami su svetima kultūra, greičiau jai pasiduoda 
ir nutausta, tai jie sumaišomi su pusinteligen- 
čiais, kurie iš tikrųjų sugeba greitai prisitaikyti 
ir suplokštėti. Žymus prancūzų mintytojas E. 
Hello apie tokius žmones teisingai yra pasakęs: 
“visa, kas ištinka tuščią žmogų, didina jo tuš- 
tumą". Svetima kultūra tariamąjį inteligentą 
greičiau ištuština, negu praturtina. 

Ateitininkai savo būreliuose turėtų gerai 
išstudijuoti tikro inteligento savybes ir jo paret- 
gas savo tautai. Čia paaiškėtų, kad jis privalo 
rūpintis ir skatinti tautoje kultūrinę pažangą, 
gilinti jos tautinį sąmoningumą, palaikyti jėgų 
pusiausvyrą visuomenėje, ginti asmeninę laisvę 
ir savarankišką dvasią, vadovauti visuomeniniam 
darbui. Inteligentai dažnai yra tautos šaukiami 
palikti savo tinklus bei žvejones ir eiti ten, kur 
yra patys degamieji momento reikalai. 

Pereikime dabar prie paskutiniųjų mūsų 
svarstomųjų momentų: visuomeninės veiklos, šei- 
mos ir pačios organizacijos. 


* 


Inteligentas yra pašauktas dalintis su kitais 
savo dvasios turtais, kuriuos yra sutelkęs savo 
asmenyje. Jis turi geriau už kitus suprasti, kad 
kiekviena idėja prašosi būti skleidžiama, nes ki- 
taip ji miršta. Šviesuomenė nėra tam, kad idė- 
jas marintų, bet kad jas gimdytų ir skleistų 
žmonėse. Jeigu inteligentas, šviesuolis, yra tik- 
rai išsiugdęs taurią ir brandžią asmenybę, jis 
savaime yra verčiamas veikti, nes iš dvasios aps- 
tumo prašneka lūpos ir sujuda rankos. 


Ateitininkai moksleiviai ir studentai, mūsų 
bręstantieji šviesuoliai, ir sendraugiai — jau su- 
brendusieji gerai žino, jog katalikiškumo ir vi- 
suomeniškumo principai juos skatina ir reikalau- 
ja veikti. Prie tų dviejų principų prisideda dar 
tas motyvas, kad šiuo metu reikia įtemptai ko- 
voti dėl Lietuvos laisvės ir lietuvybės išlaikymo. 
Lietuvių tautos nelaimė yra per didelė, kad ga- 
lima būtų pateisinti didesnį ar mažesnį mūsų pa- 
syvumą. Šiandien bet kurio ateitininko ir ap- 
skritai lietuvio šviesuolio tūnojimas savo ker- 
tėje yra lygus dezertyro elgsenai mūšio įkarš- 
tyje. Niekas nesako, kad sąlygos, kaip ir fronte, 
yra lengvos, nes turime susidaryti atramą nau- 
jose gyvenimo aplinkybėse, bet jos nepalyginti 
geresnės už palikusiųjų tėvynėje. Ten nėra jo- 
kių pastovesnių įsikūrimo galimybių ir jokio 
tikrumo dėl rytojaus, o vis dėlto žmonės gyve- 
na, kovoja, kenčia ir toje savo sukauptoje kančio- 
je parodo daug tvirtos valios, kantros ir savi- 
tvardos. Čia gi nesuvaldoma savo traukos kiek ga- 
lima patogiau įsikurti ir kiek tik įmanoma sau- 
giau ateitį užsitikrinti. Niekas nepeikia tų su- 

prantamų siekimų, tačiau kai jiems viskas au- 
kojama, reikia jau kalbėti apie oportunistinį nu- 
siteikimą niekam kitam nesiaukoti. Šiuo atveju 
nejaučiama pareigos veikti, nors dar pripažįsta- 
mas reikalas laikytis katalikiškojo nusistatymo 
ir savo tautos. Aš negalėčiau pasakyti, kuo ta- 
sai katalikiškumas ir tautiškumas pasireiškia, 
jeigu atsisakoma ryšio su platesniąja visuome- 
ne — vieniem padėti dirbti katalikiškąjį ir lie- 
tuviškąjį darbą, kitiems padėti rasti kelią į Die- 
vą. O tai yra dar katalikiškosios akcijos reikalas, 
tos akcijos, kuri siekia viešąjį gyvenimą sukrikš- 
čioninti arba atnaujinti Kristuje, ką ateitininkai 
laiko savo vyriausiu siekimu. Be veiksmo ir ry- 
šio su kitais to negalima pasiekti. 

Tuo tarpu Amerikoje, kur ateitininkų dau- 
giausia susitelkė, yra progos pasisavinti gero vi- 
suomenės veikėjo teigiamas ir būtinas savybes. 
Juk čia, kaip gerai pastebime, vertinamas žmo- 

gaus veiklus ir savarankus, veržlus ir darbus. 
Tai yra atvirkštus tipas rytietiškam, daugiau pa- 
syvios dvasios tipui. To pasyvumo lietuvių tau- 
tos būde yra geras saikas, o jis dar padidės po 
bolševikų diktatūros, nes ji užmuša bet kokią 
iniciatyvą. Lazdos smūgiai mūsų tautą bus taip 
nuplakę, kad ji jausis išsisėmusi ir links į atilsį, 
be to, šleikštėdamos bendro darbo, taip apkartu- 
sio kolchozinėje bendruomenėje. Lietuvai reikės 
žmonių veiklių, dinamiškų, veržlios ir laisvos 
dvasios, kad įkvėptų ryžties veikti, noro nepava- 
romam dirbti, jėgų viską iš naujo atkurti. Atei- 
tininkai privalo turėti prieš akis tą savo misiją, 
pratindamiesi jau dabar veikti ir savintis gerą- 
sias veiklaus vakariečio žmogaus savybes; tiktai 
jas reikia labiau sudvasinti. 


Mat, kiekvienas visuomeninis darbas vienu 
savo šonu yra pavojingas ir alsinąs: jis žmogų 
išblaško, išsemia, kartais padaro iš jo automatą, 
žmogų tik mechaniškai judrų, tačiau be gyvos 


dvasios. Prancūzų vienuolis trapistas D. Chau- 
tard yra įspėjęs veikliuosius visuomeninkus ne- 
prarasti savo vidinio gyvenimo, nes galima pra- 
rasti net patį Dievą, Jo reikalais besirūpinant".!! 


Šis pavojus ypač grasus politikams, kuriems 
reikia augštos moralės ir tvirtų krikščioniškųjų 
principų, kad jie politinės kovos metodų ir prie- 
monių nebūtų išlenkti iš Dievo įstatymų saiko. 
Ir mes, vyresnieji ateitininkai, politiniame dar- 
be susikryžiuojame ir kartais visa širdimi įsmen- 
game į ginčus opiais valstybiniais klausimais, 
kurių teigiamai išspręsti nė neįmanoma, kol nėra 
savos nepriklausomos valstybės ir tvirtesnės at- 
ramos grynai politiniam darbui. 


Lietuvos laisvinimo reikalų ir rūpesčių aš 
nelaikau grynai politiniu darbu; tai yra visų 
lietuvių kova už savo tautos gyvastį, kas kokių 
politinių įsitikinimų bebūtų. Taip pat aš neno- 
riu skatinti ir nesidomėjimo politiniais klausi- 
mais, kuriuos tai pat apima ateitininkų ugdymo- 
si ir veiklos programa. Šioms studijoms reikėtų 
net daugiau dėmesio skirti negu ligi šiol. Aš 
turiu galvoje tiktai įvyniotą politinėje veikloje 
pavojų, kai tos pačios pasaulėžiūros žmonės daž- 
niau varsto duris savo slaptų ir uždarų posė- 
džių negu būtą savo artimo, prieš kurį kažką 
turi. Ar nereikėtų to būtino ir naudingo politi- 
nio darbo, kurį katalikai taip pat skiria Dievo 
garbei, pirma padėti ant Viešpaties altoriaus 
kaip auką, ir tik tada eiti į pasitarimą. Subren- 
dusiam ateitininkui paliekama laisvė pasirinkti 
tą politinę programą, kuri jam patinka, ir savo 
asmenine atsakomybe veikti, tačiau jam stato- 
mas reikalavimas, kad nei privačiame nei vie- 
šame gyvenime neapsilenktų su Dievu ir sava 
tauta. Principas yra aiškus — tenka tiktai jo 
laikytis. 

Ligšiol mes daug dėmesio skyrėme patiems 
principams ir jų studijoms, gerai žinodami, kad 
kiekvienas veiksmas atsiremia į principą. Dabar 
mums reikia daugiau galvoti ir rūpintis, kaip 
savo principus geriau įgyvendinti atitinkamomis 
priemonėmis ir metodais. Kiti čia mus yra ap- 
lenkę, jei norite, ir komunistai, kurie gerai žino, 
kaip prieiti prie žmogaus, jo rūpesčių, psicholo- 
gijos, laiko dvasios ir vietos aplinkybių. Tegu ir 
priešas, jis moko mūsų studijas papildyti prak- 
tiškais klausimais: kaip su krikščioniškąja pa- 
saulėžiūra geriau prieiti prie Žmogaus, jį pa- 
veikti ir įskatinti daugiau dirbti ir aukotis Die- 
vui ir Tėvynei. Smulkiau to nenagrinėjant, ten- 
ka tiktai pabrėžti, kad stipriausiai kitus veikia 
gerai organizuotas visuomeninis darbas ir iš jo 
atšvintąs paties veikėjo pavyzdys. Tai yra “lan- 
gas, tariant Th. Mertono žodžiais, pro kurį į pa- 
saulį žiūri Dievas".'? Kas nori būti tuo patrauk- 

liu langu, dažniau turi varstyti bažnyčios duris, 
susitelkti savo viduje, stiprėti savo šeimoje 1F 
įsidegti artimo meile savo organizacijoje. 


Šeima sudaro pagrindą kiekvienai organiza- 
cijai. Ji yra tvirčiausiu pamatu ir kiekvienai tau- 
tai bei valstybei. Kas siekia tautą žudyti, kaip 
bolševikai daro su lietuvių tauta, šeimas dras- 
ko, tvirkina ir svetimu krauju atmiešia. Nema- 
nau, jog reikėtų aiškinti, kad tokios pat priemo- 
nės, naudojamos tremtyje laisvai ir sąmoningai, 
lietuvių tautos gyvybei kerta mirtiną smūgį. 
Lietuva nelaukia tų vyrų ir moterų, kurių su- 
laužyta ištikimybė svetimoje žemėje turėtų su- 
sitikti su palikusiųjų ar ištremtųjų ašaromis ir 
krauju Lietuvoje. Tasai skaudulys mūsų visuo- 
menėje daug mažiau tvarstomas negu politinės 
nesantaikos opos. 

Čia mes turime dar vieną ir labai apleistą 
barą kovos už tautos gyvastį. Ateitininkams yra 
pareiga šiuo klausimu griežtai pasisakyti. Jie 
turi tvirtus šeimai principus, paremtus sakra- 
mentu, ir jų negali pakeisti jokia laiko dvasia, 
mada ar pašlijusios civilizacijos divorsinė revo- 
liucija, tikriau sakant, savižudybė. Tasai vėžys 
graužėsi po mūsų tautos pamatais dar Nepriklau- 
somybės laikais, o čia yra pateisinamas žmogaus 
geismams pritaikytu įstatymu. Nuo šeimos jis 
nuplėšia liturginį sakramento rūbą, ją padaro 
skurdeive, elgeta, vagiše, išvaroma uždrausto 
vaisiaus raškyti. Tokie įstatymai ir papročiai ne- 
galioje nė vienam ateitininkui. Iš Ateitininkų 
Federacijos jie automatiškai išjungia kievieną, 
nuėjusį su kitu vyru ar kita žmona. 

Ateitininkai taip pat reikalauja iš jaunuo- 
menės, kad į šeimą ji ateitų skaisčios širdies ir 
tvirtos valios, pasiryžusi savo meilės žodį ir iš- 
tikimybę išlaikyti visuose gyvenimo sunkumuo- 
se, nors ir tektų kupranugariui lįsti pro adatos 
skylutę. Kito kelio katalikams nėra, bet yra 
priemonių nuo pat jaunų dienų ugdytis šeimy- 
niniam gyvenimui. Tie klausimai ateitininkų bū- 
reliuose dar nepakankamai studijuojami. 


Tuo tarpu dabarties civilizacijoje daug kas 
uždangstoma nekalta skraiste, kurią vokiečių 
jėzuitas Karl Rahner vadina “situacijos etika ir 
nuodėmės mistika''./? Nuodėmė slepiama po ūka- 
nomis, sutelktomis klausimo ženklu, nežinia kas 
ji yra, po ta šėtoniška mistika, kad žmogus ne- 
suvoktų ribos tarp gero ir pikto, apsiprastų su 
nuodėmės tvanu, kuris plūsta per madas, papro- 
čius, pramogas, tariamąjį mokslą, literatūrą, me- 
ną ir k. Ateitininkai privalo būti labai jautrios 
sąžinės ir budrūs, kad toje prisitaikymo prie si- 
tuacijos etikoje, tame pikto almėjime, nepra- 
rastų savo nugarkaulio. Jisai labai stipriai len- 

kiamas, o kitų akys į mus įbestos ir akylai ste- 
bi, kiek atsilaikysime ir pasirodysime esą žmo- 
nės kitokių principų. 

Katalikams visada buvo ir bus prikišama 
tai, ko kiti patys nesilaiko, lyg būtų jaučiama, 
jog ir jie iš teisingo kelio yra išklypę. Bet kas 
rodo kitiems gerą kelią, kas juo eina organizuo- 
tomis gretomis, tam bus daugiau priekaištauja- 
ma, ir visai pagrįstai, jei to kelio skelbėjas pats 
laikysis tik savo žodžiu, o ne savo gyvenimu ir 
veiksmu. Čia rusų filosofas N. Berdiajevas yra 
teisingai apie visus krikščionis ir jų priešus pa- 
sakęs: “Krikščionybė yra meilės religija, bet apie 
ia. žmonės sprendžia iš krikščionių neapykantos“. 
Ir apie ateitininkus yra sprendžiama iš jų nesan- 
taikos ir silpnybių, o ne iš ideologijos, kuriai tik 
tiek tegali prikišti, kad ji yra per tobula ir per 
kilni. 

Stengdamiesi visada ir visur būti tobules- 
ni, vieno priekaišto nesistenkime atremti, prie- 
kaišto, kad esąs per didelis atstumas tarp mūsų 
siekiamojo tikslo ir gyvenimo tikrovės, kitais 
žodžiais tariant, tarp mūsų ryžties siekti tobulos 
krikščioniškos tvarkos žemėje ir žemiškosios mu- 
sų prigimties netobulumo. Siekti idealios visuo- 
meninės santvarkos, pasiremiant dar šv. Pijaus 
X žodžiais, kad “visiems žmonėms Kristus būtų 
viskas", yra tam tikra prasme kraštutinybė kon- 
krečiose gyvenimo sąlygose+ Ji veda taip toli, 
kad žemę suglaudžia su dangumi. Nieko nuosta- 
baus, kad tokie maksimalūs ateitininkų siekimai 
kartais palaikomi palubės lempomis, kurių ne- 
prisilyti mažo vaiko ranka, kol tėvas jo nepaky- 
lėja. Tai, kas ateitininkus kelia ar turi kelti, kaip 
ir kiekvieno krikščionio pastangas kopti į Tabo- 
ro kalno augštumą, yra tame kalne atsimainęs 
Kristus. Tiktai Kristaus mokslu tegalima į augš- 
tesnį tobulumo laipsnį pakylėti ir patį žmogų 
ir jo tautą. 


Susirūpinę savo tautos likimu ir ryždamies 
sutelkti visas savo jėgas jos gyvybei išsaugoti, 
nemanome, kad to būtų galima pasiekti vieno 
tik žmogaus pastangomis. Jas norime pavesti 
Dievui ir prašyti, kad Jis paremtų lietuvių tau- 
tos rezistencinę kovą, kuri iš mūsų reikalauja: 
tvirto ideologinio nusistatymo, gryno lietuviško 
charakterio, gilaus intelektualinio išsilavinimo, 
idealistinio nusiteikimo aukotis, gyvo tikėjimo 
ir pagaliau pasitikėjimo, kad pergalė turi būti 
mūsų pusėje. 

Kas ir kaip vėliau asmeniškai apsispręstų, 
grįžti ar nebegrįžti, ateitininkų organizacija, Lie- 
tuvoje gimusi ir ten viena savo dalimi kovojant- 
ui, turi rodyti sugrįžties kelią į Rūpintojėlį, pa- 
rimusį liūdnose Lietuvos pakelėse. Ten Jisai tik- 
rai -budi ties mūsų tautos likimu, nors kryžiai 


ir išvartalioti. Kai juos išlaikysime savo gyve- 
nime ir darbe, jie išliks ir lietuvių tautoje, dėl 
kurios kovojame ir aukojamės, kad ji būtų lais- 
va, šviesi ir Dievui meili tauta. 

vk 


Užmiršome, kad architektūra tai nėra 
mokėjimas išvesti akmens ar medžio sie- 
nų, apdengti sienos stogu ir... priso- 
dinti visą mišką kaminų, reikalingų ir 
nereikalingų. Ne, architektūra — tai... 
į tuos akmenis ar medžio knygas irašyti 
kilniausių savo sielos jausmų, mokėti 
sužavėti žmogų. 

Paulius Galaunė. 


Lietuvių tauta yra savita ne tik liaudies 
dainomis, pasakomis, audiniais, skulptūra, tapy- 
ba ir grafika, bet taip pat ir sava architektūra. 
Jei Nepriklausomybės metais visos lietuvių tau- 
tos kūrybinės apraiškos susilaukė pasekėjų iš 
savo srities išmokslintų kūrėjų, tai mūsų archi- 
tektūra buvo negailestingai pamiršta. Nesidomė- 
jimas savos architektūros problemomis sudarė 
įspūdį, lyg jos iš viso nebūtų. Vienas kitas bū- 
dingas medinis pastatas, gausybė medinių baž- 
nyčių, varpinių ir kryžių architektams neatrodė 
pakankamai vertingi architektūros objektai, iš 
dalies dėl to, kad šie buvo mediniai. Savos liau- 
dies architektūros nestudijavę ir nepažinę, nega- 
lėjome joje matyti savitos ir originalios archi- 
tektūrinių meno formų kalbos. Neprileista, 
kad paprasta liaudis ir statybos meistrai šimt- 
mečiais kaišė sava kūryba Lietuvos žemę ver- 
tingais architektūros kūriniais. Suprantama, kad 
toks abejingumas buvo žalingas tolimesnei lietu- 
viškos architektūros raidai. 

Sunku nusakyti, kokios aplinkybės kliudė 
lietuviui architektui savą architektūrą palaiky- 
ti gyvą sava kūryba. Greičiausiai tai nebuvo vie- 
na kuri priežastis, bet visa jų grandinė. Nema- 
žos įtakos šiam reikalui galėjo turėti ir lietuvių 
tautos priešai, sąmoningai teigdami, kad lietu- 
viškos architektūros iš viso niekad nebuvo. Ant- 
ra vertus, mūsų vyresnioji karta, kuri, svetimų 
įtakų veikiama, žvalgėsi po svetimus vandenis, 
gėrėjosi svetimų laimėjimais, mokėsi svetimuose 
kraštuose, todėl, namuosna grįžę, nekreipė dė- 
mesio į savas vertybes. Šiuo neapdairumu seno- 
ji architektų karta jau buvo nutraukusi ryšį su 
natūralia lietuviškosios architektūros tėkme. 

Iš kitos pusės tačiau pasilieka faktas, kad 
lietuvių tauta kūrė nepaprastas meno vertybes 
visose kitose meno šakose. Kodėl gi jos archi- 

tektūrinė kūryba turėtų būti menkavertė, arba 
jos iš viso nebūtų? Pasilikę gyvi šios kūrybos 


paminklai — bažnyčios, varpinės, klėtys, gyve- 
namieji namai, sinagogos, kryžiai, ribų stulpai 
bei vartai — liudija, kad tokia tezė yra klaidin- 


ga. Todėl savo tautos palikto architektūrinio 1o- 
bio neįvertinimas lietuvių tautos dvasinio nepri- 
klausomumo srityje išlaužė sunkiai beužpildomą 
spragą. 

Tiesa, ne visi buvo vienodai abejingi lietu- 
viškosios architektūros vertei, grožiui ir savu- 
mui. Betgi pranašų čia buvo negausu. Iš lietu- 
vių, kurie susidomėjo liaudies architektūra, pir- 
moje eilėje tenka pažymėti dailininką Jaroševi- 
čių su jo kryžių albumu, išleistu 1912 metais. 
Jame surinkta medžiaga liečia išimtinai kryžius 
ir jų architektūrą, tačiau ji pakankamai doku- 
mentaliai pateikta, todėl net šiandien palieka 
pats autentiškiausias ir turtingiausias šios rū- 
šies šaltinis. Svarus įnašas yra atliktas ir dail. 
Adomo Varno su jo kryžių albumu. Jame A. 
Varnas fotografijos būdu yra užfiksavęs būdin- 
guosius Lietuvos kryžius, ir taip šie stebuklingi 
meno kūriniai buvo apsaugoti nuo bepėdsakinio 
žuvimo. Šiuodu albumai, deja, liečią tik liau- 
dies kryžių architektūrą, šiandien yra vieninte- 
le autentiška nemirtingosios lietuvių liaudies ar- 
chitektūros medžiaga. Šios mūsų meno šakos 
nepraėjo nepastebėjęs ir M. K. Čiurlionis, tas 
lietuviškosios dvasios genijus. Keliuose jo pie- 
šiniuose yra studijuota lietuviški kryžiai ir liau- 
dies architektūros ornamentai. Tai parodo, kad 
Čiurlionio kūrybos savumas bei originalumas 
neapsiėjo be gilių lietuvių liaudies meno studijų. 


Apie lietuvių liaudies meną išsamią studiją 
yra parašęs prof. P. Galaunė knygoje “Lietuvių 
liaudies menas“. Čia autorius, be kitų meno ša- 
kų, plačiai nagrinėja lietuvių liaudies architek- 
tūros savumus ir jų ryšį su kitų tautų liaudies 
architektūra. Pagaliau tremtyje 1948 m. T. Viz- 
girdos išleistojo knygoje “Lithuanian Folk Art“ 
prof. Jurgis Baltrušaitis taip pat paliečia liaudies 
architektūrą. 


Apie lietuviškosios architektūros stogų po- 
būdį išsamią studiją yra parengęs dr. Jurgis 
Gimbutas, buvęs Vytauto Didžiojo Universiteto 
Kaune asistentas. Šį jo darbą, “Das Dach des 


litauisches Bauernhauses", 1948 m. išleido Tech- 
nikos Augštoji Mokykla Stuttgarte. Tai ar tik ne 
pirmoji auka iš lietuvio inžinieriaus, sudėta lie- 
tuviškosios architektūros garbei. Deja, reikėjo 
laukti net 30 metų, kad lietuvis inžinierius at- 
kreiptų dėmesį į savo tautos architektūros savu- 
mus ir juos iškeltų mokslo šviesoje. 

Daug laimingesnio likimo susilaukė lietuvių 
prūsų liaudies architektūra. Vokiečių mokslinin- 
kai ją aptarė įvairiuose leidiniuose ir paskleidė 
pasauliui. Šis faktas mums reikšmingas tuo, jog 
ateityje mokslu reikės atsikariauti ir įrodyti, kad 
senoji prūsų architektūra yra ne kas kita, kaip 
lietuvių liaudies meno tikroji sesuo. 


Lietuviškoji architektūra Nepriklausomybę 
atgavus 


Suminėtos nepalankios pažiūros sukūrė ir 
nepalankias sąlygas savai architektūrai prasi- 
skleisti. Bendra ano pokario tendencija ir mo- 
derniosios architektūros mestas funkcionalizmo 
bei racionalizmo šūkis klestėjo naujai atsikūru- 
sioje valstybėje kaip būtinybė, kurią diktavo ki- 
šenė ir statybinė logika. Jei mes dar nebuvome 
priėję prie standartizuotų namų planų, durų, len- 
gų ir sienų, tai ne vieno iš inžinierių architektų 
šie standartai buvo laikomi išsvajotu idealu, ke- 
liant “lietuviškąją"" ūkio gerovę. Net dabar ne- 
lengva įtikinti, kad ir standartizuotos formos 
gali ir turi turėti savų tradicijų ir pobūdžio, tuo 
nenusikalstant statybinei logikai ir kitiems eko- 
nominiams laiko reikalavimams. Tikrumoje ma- 
ža Nepriklausomybės meto mūsų inžinierių ar- 
chitektų saujelė buvo taip apversta darbu, kad 
apie kūrybą neturėjo laiko pagalvoti. Svetimo- 
se mokyklose ibrukti receptai ir internacionali- 
nis šablonas lengvai užtikrino darbą. Namai dy- 
go vienas už kitą panašesni į tuos, kurie buvo 
statomi Vokietijoje, Italijoje ar Prancūzijoje. 
Vienu šuoliu pasiekėme Vakarų Europos archi- 
tektūrinę kultūros pažangą. Pastaroji, deja, dau- 
giausia buvo tik skolinti svetimi marškiniai. Šią 
tendenciją galime suprasti tik kaip to meto siau- 
čiančios funkcionalizmo ir racionalizmo epide- 
mijos išdavą, kuriai nebuvo asmenybių atsispir- 
ti. 

Noriu patikslinti, kad lietuviškąja architek- 
tūra laikau tą, kuri tęsė mūsų protėvių sukur- 
tos architektūros tradicijas. Nesiimu spręsti ir 
vertinti puošnių ir brangių pastatų, atsiradusių 
po karo Lietuvoje. Jie buvo statomi pagal seniai 
žinomus svetimus kurpalius, su savo amato pa- 
žinimu, bet be jokios kūrybos ar individualumo. 
Čia turiu galvoje Lietuvos Banko ir Teisingumo 
Rūmus Kaune bei eilę geležinkelio stočių. Būtų 
galima suminėti kai kuriuos ir moderniosios ar- 
chitektūros pastatus, neišskiriant ligoninių, baž- 


nyčių ir mokyklų, kurie teturi savyje tik sąži- 
ningas svetimų pamėgdžiojimo pastangos. Iš pas- 
tarųjų reiktų išskirti prof. Dubeneckio ir prof. 
Vyt. Žemkalnio pastatus, kurie nors buvo su- 
kurti moderniosios architektūros dvasioje, bet 
daugiau saviti ir kūrybingi. 

Iš Rusijos grįžęs architektas Dubeneckis jau 
1919 m. padarė Karmėlavai medinės bažnyčios 
projektą (žiūr. iliustr.), kurio proga Paulius Ga- 
launė Dainavoje" (1920 m.) duoda įdomios me- 
džiagos ne tik apie patį bažnyčios projektą ir jo 
autorių, bet ir apie ano laiko (o tai buvo prieš 
34 metus!) savosios architektūros problemą. Jau 
straipsnio įžangoje autorius konstatavo: “Pas 
mus... apie architektūrą, kaip dailės šaką, nič 
nieko nekalba, neprojektuoja ateičiai, gal net 
nežino to žodžio, dailės prasmėje". Toliau P. Ga- 
launė, peržvelgdamas paskesnės architektūros 
veidą Lietuvoj, su apgailestavimu pareiškia: “Yra 
gyvenamų namų sienos, kazarmių, bažnyčių, bet 
architektūros ten nėra. Yra kai kur naujausios 
rūšies šlykščiausio vokiečių moderno pamėgdžio- 
jimų ornamentikos durų ir langų linijose ir dau- 
gybė "gotikos" bažnyčių, kaip grybų po lietaus 
išaugusių XIX amžiaus gale. Bet veltui tose bai- 
dyklėse jieškotume architektūros. Ir saugok mus, 
Viešpatie, nuo tų “modernų", “gotikų", su ku- 
riais, jei kultūriniai bręsime, turėsime kuo žiau- 
riausiai kovoti". (“Dainava", 106 p.). 

Šie P. Galaunės žodžiai ir šiandien nenusto- 
jo savo aktualumo. Daug kas nuo 1920 metų pa- 
sikeitė, net savo krašto nustojome, tačiau nema- 
ža tokių “architektūrinių nesąmonių“, gražiais 
vardais pakrikštiję, mes savomis rankomis ir pi- 
nigais tebestatome išeivijoje. 

V. Dubeneckio suprojektuota ir pastatyta 
Karmėlavos bažnyčia, lietuviškosios architektū- 
ros istorijoje, berods, bus pirmasis paminklas, 
kai akademinio išsilavinimo žmogus panaudojo 
stilistines lietuvių liaudies architektūros savybes, 
duodamas mokslu ir logika pagrįstą naują archi- 
tektūrinį kūrinį, kuris savo išvaizda ir formo- 
mis yra ne kas kita, kaip tolimesnė ir tobulesnė 
savosios architektūros tąsa. P. Galaunė, atsiliep- 
damas apie šį Dubeneckio darbą, rašė: “Kas my- 
li Lietuvą, kas norėtų visuose Lietuvos gyvenimo 
reiškiniuose matyti ką nors savo, tas nemaža 
ras Karmėlavos bažnyčios projekte. Ar jis pa- 
žiūrės į bokštus ar bendrą architektoniką ar pa- 
gražinimus, jei jis yra susigyvenęs su Lietuvos 
daile, ras nemaža dalelių, kurios jam judins tas 
pačias sielos stygas, kurias judina senukas kry- 
žius, kur nors stebuklu užsilikusi pasvirusi me- 
dinė varpinė“. Po šio pirmo prof. Dubeneckio 
lietuviškosios architektūros kūrinio, Nepriklau- 
somybę atgavus, gerokai vėliau Kaune, Mickevi- 
čiaus gatvėje, dar buvo pastatytas vienas na- 

mas, kuris reiškė tik gerus norus. Ant namo sie- 
nų iš lauko buvo neskoningiausiai reljefu uždė- 
ti padidinti juostų ornamentai. Suprantama, kad 
architektūros savumai neglūdi išlaukinių sienų 
nukabinėjimuos juostų ornamentais, ir todėl šios 
pastangos galėjo tik daugiau pakenkti, o ne patį 
reikalą išjudinti. 

Nors savos lietuviškos architektūros bare 
Nepriklausomybės metais dėl daugelio suminė- 
tų ir nesuminėtų priežasčių mes maža tesukūrė- 
me, tačiau daug nudirbta kitose meno šakose, ir 
todėl pats klausimas nebuvo miręs. Nemažą 
vaidmenį savo dvasinės nepriklausomybės atkū- 
rimo srityje suvaidino M. K. Čiurlionio Galeri- 
ja ir Vytauto D. Kultūros Muziejus Kaune. šioms 
įstaigoms vadovavo jau minėtasai prof. P. Ga- 
launė. Jo pastangomis, straipsniais ir parodomis 
krašte bei užsieniuose, buvo iškelta didžioji lie- 
tuvių liaudies meno turtų vertė. Lietuvos su- 
rengtos liaudies meno parodos Italijoje, Švedi- 
joje ir Paryžiuje čia turėjo lemiamos reikšmės. 
Šių Europos kultūros ir meno centrų spaudos 
atsiliepimai ir augštas lietuvių liaudies meno 
vertinimas ir iškėlimas ne vienam tik “klasini" 
meną bevertinusiam buvo nelauktas smūgis. Lie 

tuvių liaudies meno — su jo audiniais, kerami- 
ka, kryžiais, skulptūra (kuri daugiausia yra reli- 
ginio pobūdžio), namų apyvokos daiktais ir mez- 
giniais — nelauktas pripažinimas buvo kartu 
apskritai lietuvių tautos savitumo pripažinimas. 


Jei Švietimo ministerija neretai pamiršdavo 
kultūrinius reikalus, tai Žemės Ūkio ministerija 
dėjo pastangų šią skriaudą išlyginti. Žemės Ūkio 
rūmai organizavo ir rinko liaudies meną, per- 
vežė į Kauną, parodos aikštę, keletą būdingų 
Lietuvai ūkio pastatų, padargų ir kitų dirbinių. 
Rodė pastangų įsteigti tėviškės muziejų, leido 
sodžiaus meno žurnalą, nemaža rėmė “Margi- 
nių“ bendrovės įsisteigimą ir inž. arch. V. Švipo 
vadovybėje projektavo sumoderninti sodžius 
pastatus, kad jie neprarastų savo architektūrinio 
charakterio. Ši Žemės Ūkio ministerijos veikla 
su daugybe surengtų sodžiaus meno parodų kraš- 
te liaudies meno idėją supopuliarino ir nepri- 
klausomą lietuvio dvasią palaikė gyvą tolimes- 
nei savai kūrybai. 


Visų šių pastangų dėka Lietuva pradėjo at- 
sipalaiduoti nuo svetimų kultūrų jungo ir ženg- 
ti savos lietuviškos kultūros tęstinumo linkme. 


TAURAGNŲ BAŽNYčIA 


Pagaliau tik 1940 m. naujai perorganizuc- 
tas Taikomosios Dailės Institutas Kaune savo ar- 
chitektūros skyriaus programą grindė lietuviš- 
kosios architektūros studijomis. Daug prisidėjo 
ir privati dailininko Jono Prapuolenio iniciaty- 
va. Būdamas kartu stalius, jis kūrė nepaprastai 
gražių, naujoviškų ir praktiškų baldų, išeidamas 
iš lietuvių liaudies meno stilistinių bruožų. 

Nekyla abejonių, kad dar vienas antras ne- 
priklausomybės dešimtmetis — ir mūsų archi- 
tektūra būtų atgimusi, nutiesdama ne pėdsakus, 
bet ištisus tiltus į savo praeitį. 

Šiam teigimui jau turėjome Lietuvoje ne- 
maža faktų. Buvo numatyta statyti Telšių mies- 
to kapuose koplyčia. Konkurso keliu pirmoji 
premija buvo pripažinta Jonui Virakui, tik be- 
baigiančiam studijas Taikomosios Dailės Insti- 
tute Kaune. Projektas buvo sukurtas iš lietuviš- 
kos klėties architektūrinių pradų. 

1942 m. buvo nusistatyta Šiaulių mieste 
įkurti nauja parapija, kurios steigimu Kauno 
arkivyskupas J. Skvireckas pavedė rūpintis kun. 
P. Dzegoraičiui, dabar gyvenančiam Toledo, O. 

Šios bažnyčios projektą sukūrė arch. Jonas 
Ladyga (žiūr. iliustr.), o kun. P. Dzegoraičio su- 
kviestas inžinierių posėdis projektui pritarė ras- 
damas, kad “pastarasis galima įvykdyti ir mūro 
statyboje". 


Kaip iš bažnyčios projekto galima spręsti, 
ji sukurta taip pat iš būdingųjų lietuvių liaudies 
architektūros pradų, tačiau pritaikyta vietos ir 
techniškiems medžiagos reikalavimams. 


Pabrėžtina, kad kun. P. Dzegoraitis pats dė- 
jo pastangų į bažnyčią įnešti savo lietuviškos ar- 
chitektūros, o jos viduje norėjo sutalpinti kiek 
galima daugiau savo tautos praeities. Jo paties 
žodžiais tariant: “Bažnyčia buvo numatyta sta- 
tyti mūrinė, tik iš lietuviškos medžiagos, su auk- 
so-gintaro altoriumi... 

“Projekte nėra, bet aš labai norėjau ir ar- 
chitektas buvo sutikęs, kad bokštą jungtų su 
koplyčia, iš kairinio šono, septynios arkados,' 
reiškiančios septynis šimtus metų, kai mes krikš- 
čionys, atžymint... to laikotarpio asmenybėmis, 
pvz. Mindaugu, Vytautu ir t. t. Požemyje turė- 
jo būti trys kriptos, simbolinės, tautos kanki- 
niams, jos karžygiams ir asmenybėms — tai prie- 
monė prieš nutautėjimą" (Cituota iš laiško). 


Karo metas ir vėliau 


Šis laikotarpis namų statybą sunaikino, o 
pačios architektūros problemą pakreipė studijų 
linkme. 

Į laisvę ištrūkę lietuviai išėjo gerą savęs pa- 
žinimo mokyklą. i 

Archit. Dubeneckis — Karmėlavos bažnyčios 
projektas (1919 m.). 


Niekas neabejojo, kad lietuviški spektak- 
liai, koncertai ar pasirodymai galimi tik savu 
tautiniu apdaru ir savo lietuviška daina. Nedis- 
kutavome, kad Vokietijos kapinėse statomas lie- 
tuviui kryžius gali būti tik lietuviškas. Taip jau 
1946 m. Hanau kapuose išdygo lietuviškas kry- 
žius, o vėliau Augsburge, Freiburge ir dauge- 
lyje kitų lietuvių gyventų vietovių. Šie kryžiai 
vokiškų įstaigų mielai buvo leidžiami statyti, 
nes jie kartu buvo jų kapų ir miestų papuoši- 
mas. Natūralu buvo savas bažnyčias ir altorius 
trėmtyje puošti lietuvišku audiniu, juosta, pa- 
veikslu ar kryžiumi. 

Iš tolimos distancijos atsigręžę į savąją že- 
mę, Mūsų inžinieriai bei architektai, kurių dau- 
gumas jau buvo savosios mokyklos auklėtiniai, 
geriau įžvelgė savos architektūros prasmę. To- 
dėl darosi suprantama, kad Liet. Inžinierių ir 
Architektų D-ja tremtyje pati skelbia konkursą 
lietuviško gyvenamojo namo projektui paruošti. 
Faktas, kad šiame konkurse dalyvauja apie 45 
asmenys, parodo, kad susidomėjimas keliamu 
reikalu buvo didelis. Pirmoji premija skiriama 

projektui (arch. J. Mulokas), kuriame daugiau- 
sia buvo įnešta būdingųjų savosios architektūros 
bruožų. 

Nemaža lietuviškų kryžių jau yra atsiradę 
ir Amerikoje. Daugiau ir daugiau lietuvis kūrė- 
jas pradeda reikštis šiame krašte, jį papuošda- 
mas ir praturtindamas naujomis kūrybinėmis 
vertybėmis. Suprantama, kad didesniems archi- 
tektūros kūriniams atsirasti reikalinga dviejų 
būtinų sąlygų: lietuvio kūrėjo ir kultūringo bei 
sąmoningo lietuvio užsakytojo. Jei lietuvių kū- 
rėjų dabar Amerikoje nestinga, tai lietuvio už- 
sakytojo suradimas yra daug sunkesnė problema. 
Nesunku įtikinti vieną antrą lietuvišką parapi- 
ją ar privatų asmenį, kad lietuviškas kryžius 
šventoriuje gali būti tik puikus ir prasmingas 
papuošimas bažnyčiai, parapijai ar kraštui. Ta- 
čiau pastatyti bažnyčią, net su altoriais lietu- 
viškosios architektūros stiliuję arba jo interpre- 
tacijoje, darosi sunkiai įgyvendinamas dalykas. 
Sunkumas atsiranda ne tik iš užsakytojo, bet ir 
iš kai kurių architektų arba kūrėjų, kurie šio 


lietuviškumo nebuvo studijavę ir supratę. Netu- 


rėdami liaudies architektūros pavyzdžių, leidi- 
nių ir specialių studijų, nededame pastangų jų 
susirasti, o linkstam verčiau svetimiems bez- 
džioniauti, negu kurti savas vertybes. 


Idomu, jog svetimtaučiai architektai ar de- 
koratoriai lengviau įtikina“ lietuvius, kad lietu- 


„vių liaudies menas pasekti nėra blogybė arba 


“dypukų"" prasimanymas. Tiesa, svetimiems 
daug sunkiau nujausti lietuviškosios dvasios ir 
charakterio plonybes, tačiau svetimų nebijoji- 
mas naudotis lietuvių liaudies meno turtais tu- 
rėtų būti ne vienam gražus ir įspėjantis pavyz- 
dys. Šių pavyzdžių neprivalėtų pamiršti ne tik 
užsakytojai, bet pirmoje eilėje lietuviai kūrėjai. 

Šios rūšies ryškus pavyzdys yra Šv. Kazi- 
miero lietuvių parapija Los Angeles mieste. Kle- 
bonas savo bažnytėlės projektą užsakė padaryti 
vienam svetimtaučiui architektui. Šis buvo tiek 
kultūringas ir sąžiningas, kad pasidomėjo apie 
lietuvių tautos architektūrą ir meną. Pagal sa- 
vo išgales, jis to meno tiek į bažnytėlę įvedė, 
kad pastaroji, anot vysk. V. Brizgio, “savo ori- 
ginalumu dabar turi daugiau lankytojų nei gar- 
sioji Švenčiausiojo Sakramento BarapinS bažas 
čia Hollywoode". 


Nemažiau įdomus faktas įvyko ir su sese- 
rimis kazimierietėmis Čikagoje. Jos savo koply- 
tėlės vitražus užsakė vienam vokiečiui. Pasta- 
rasis, kaip ir Los Angeles architektas, pasidomė- 
jo, ar jos neturi kokių nors lietuviško meno pa- 
vyzdžių. Seserims parodžius savo turimus liau- 
dies meno audinius, šis vokietis dekoratorius au- 
dinius pasiskolino ir pagal juos padarė vitra- 


žus. Tiesa, vitražai savo spalvomis daugiau vo- 
kiški nei lietuviški, bet juose įvesta ornamenti- 
ka rodo gerus vokiečio dekoratoriaus norus pra- 
kalbėti jam svetima lietuviška liaudies orna- 
mento kalba. Šie faktai turėtų badyti akis ne tik 
užsakytojams, bet nemažiau ir tiems lietuviams 
architektams bei dekoratoriams, kurie ir toliau 
tarnauja suinternacionalėjusiam meno dievui, 
neturinčiam nieko bendro su mūsų neišsigimu- 
sios tautos Menu. 


Nauji žingsniai 


Kaip iš straipsnio aiškėja, lietuviškosios ar- 
chitektūros problema laikas nuo laiko buvo nu- 
šviesta atskirų retų pragiedrulių, tačiau pilnu- 
moje šis klausimas dar neįdienojęs. Malonu jau 
nors tai, kad jaunesnėje lietuvių architektų kar- 
toje jis randa daugiau ir daugiau susidomėjimo. 


Jau kuris laikas mūsų spauda informuoja 
visuomenę apie Marguette Parke Čikagoje lie- 
tuvių statomą bažnyčią (žiūr. foto iliustr.). Jos 
autorius yra inž. arch. Jonas Mulokas, kuris jau 
Lietuvoje pasireiškė. Jo projektais buvo pasta- 
tyta bažnyčių bei koplyčių Berčiūnuose, Židi- 
kuose, Jadupėje ir kitur. Amerikoje, be eilės 
kryžių, jau 1952 m. Kennebunk Porte Tėvai 
Pranciškonai J. Muloko projektu pastatė Liur- 
dą (žiūr. Aidai Nr. 9 1953 m.). Pastarojo silue- 
tą architektas sukūrė artimą lietuviškų pastatų 
siluetui, o jo viršūnę užbaigė lietuviškiems kry- 
žiams gimininga koplytėle. 'Šis Liurdas savo ori- 
ginalumu atkreipė amerikiečių dėmesį. Jie ne 
tik rodė jį per televiziją, bet Kennebunk Porte 
miestas jį išleido spalvotu atvirukų drauge su 
kitomis šio krašto įžymybėmis. Nenuostabu, kad 
Dubeneckio, J. Ladygos ir J. Muloko bažnyčių 


Ladyga — šiaulių miesto šv. Dvasios 
parap. bažnyčios projektas (1942 m.). 


Atrehi t2J: 


Archit, J. Mulokas — čikagoj Marijos Gimimo 
parap. statomos bažnyčios projektas. 


projektai susikalba lietuviškosios architektūros 
kalba, nes juos riša bendri įkvėpimo šaltiniai. 

Tiesa, stilistiniu atžvilgiu jie yra kiek skir- 
tingi, kaip turi laiko bei vietos skirtumų pati 
mūsų liaudies architektūra. Jei Dubeneckio pro- 
jektas yra artimiausias mūsų buvusioms medi- 
nėms bažnyčioms, tai šias stilistines savybes ne- 
maža nulėmė ir pati medžiaga — medis. J. La- 
dygos projektas nuo medžio architektūros nu- 
tolsta, bet stilistinėmis savybėmis išlieka ištiki- 
mas liaudies architektūrai. Pagrįstai ir drąsiai 
J. Ladyga panaudoja bažnyčios frontone ketu- 
rias profiliškai niuansuotas keturkampes kolo- 
nas, kurios taip būdingos senajai Rumšiškių baž- - 
nyčiai (žiūr. P. Galaunės “Lietuvių liaudies me- 
nas") ir iš dalies mūsų klėtims. Šone pastaty- 
tas bažnyčios bokštas nubaigiamas koplytstul- 
pių junginiu, kuris turi aiškų ryšį su mūsų krį- 
žiais. 

J. Muloko Marguette Parko bažnyčios pro- 
jektas stilistiškai skirtingas nuo pirmųjų dviejų. 
Jei Ladygos projekte jaučiama šaltesnė klzsinės 
architektūros įtaka, tai J. Mulokas šį klasiciz- 
mą sušildo, įvesdamas lenktas linijas, kurios pa- 
tį projektą daugiau glaudžia prie barokinio p1- 
saulio. Neturėta tikslo ir nėra reikalo kopijuoti 
tarptautinį žinomą baroką, bet negalima teigti, 


"kad mūsų liaudies architektūroje šis stilius ne- 

būtų turėjęs atgarsio ir nebuvo senovės lietu- 
vių individualiai painterpretuotas. Šį tolimą ba- 
roko aidą J. Mulokas įaudė į savo bažnyčios ar- 
chitektūrą, patį kūrinį išaugindamas iš mūsų 
liaudies pastatų formų. Todėl nesunku atsekti 
Marguette Parko bažnyčios architektūroje gimi- 
ningumo su Šaukėnų šventoriaus vartais, Var- 
putėnų ir Degučių senosiomis varpinėmis ir lie- 
tuviškųjų stogų užbaigimais. Pagaliau stogų kry- 
žiavonių susikirtime ir bokštų užbaigimams yra 
panaudotos tipingos mūsų kryžių viršūnės, su- 
prastintos ir pritaikytos mūro ir akmens medžia- 
goms. Bažnyčios išorė paprasta ir modernizuo- 
ta, o jos savitas lietuviškumas daugiau dvelkia 
iš architektūrinės visumos, nei iš jos išorinių 
detalių. Mūsų liaudies menas ypatingai yra iš- 
kalbus savo ornamentikoje, todėl architektas 
neatsisakė šių detalių su saiku įvesti. Supranta- 
ma, kad išsamus šios bažnyčios aprašymas bei 
vertinimas bus įmanomas, ją pastačius ir galu- 
tinai įrengus. Yra pagrindo tikėti, kad jei ar- 
chitektui pasiseks įgyvendinti užsibrėžtus archi- 
tektūrinius sumanymus ir visą bažnyčią nuo jos 
išorės iki visų vidaus detalių išlaikyti stilistinė- 
je vienumoje, tai ji turėtų būti pirmoji Ameri- 
koje lietuviškos architektūros tradicijų kelyje. 


Dar reikia pastebėti, kad prie bažnyčios me- 
ninių darbų kviečiami dirbti išimtinai lietuviai 
dailininkai. 

J. Mulokas jau baigia parengti projektą ir 
East St. Louis lietuvių bažnyčiai. Tikėkime, kad 
joje architektas, ne mažiau kaip čikagiškėje, tu- 
rės galimumų išryškinti lietuviškosios architek- 
tūros veidą. 


Baigiant būtų netikslu užmerkti akis prieš 
Tėvų Pranciškonų Toronte statomos bažnyčios 
projektą, kuris, kiek iš spaudoje pasirodžiusių 
nuotraukų galima spręsti, yra kreipiamas lietu- 
viškosios architektūros linkme. 


Šiuo straipsniu norėjau atkreipti dėmesį į 
mūsų lietuviškosios architektūros problemą ir 
palikimą, kuris, mano giliu įsitikinimu, yra di- 
delis ir brangus mūsų tautos dvasinis turtas, 
kaip ir visa didinga mūsų tautos praeitis. Mūsų 
šventa pareiga šį didįjį tautos palikimą ne tik 
saugoti, bet iš tos praeities sau semtis stiprybės 
ateities darbams, kad lietuvis su lietuviu susi- 
kalbėtų ne tik sava kalba, bet ir dvasia. Šios 
lietuviškos dvasios sargyboje lietuvis išstovės 
taip ilgai, kaip ilgai jis gaivinsis tuo stebuklin- 
guoju savos tautos dvasinių vertybių šaltiniu. 


st. 

Kudokas — Toronto lietuvių Prisikėlimo parapijos bažnyčios 


ir kitų pastatų projektas. 


LEONARDAS ANDRIEKUS 


SEAAULKEKELAY +D IS 


Gerai išsimatuokim pėdomis šešėlį 

Ir jo pažinti laikui bus gana. 

Nėra anksti, kai rudenys paliauja šėlę, 
Nėra anksti, kai tampa saulė balzgana. 


Tuojau, tuojau žinosim, kelios pėdos 
Bčra iki ateinančios nakties ribų, 
Tuojau pradės kančioj saulėlydis virpėti, 
Ir mariose nugrimzdęs varpas atsibus. 


AtN-G.-E.L-A S 


Sunku tau būtų šianakt nusileisti 
Žemyn su tokia didele našta. 

Nėra žvaigždžių, ir šiaurėje pašvaistė 
Pradingo, lyg užgijusi žaizda. 


Dėl tavo nuovargio esu aš kaltas — 
Tu mano skausmą, mano liūdesį neši. 
Sustingo saulės bokštų kilnios maldos 
Kažkur nežinomų kalnų plyšy. 


Jei erdvėje našta sparnus palaužtų, 
Tą didį sopulį kentėtume abu. 

Bet ar galėtum bepakilt į augštį 

Iš mano žemės užkeiktų daubų? 


LRA RA R 


Vakar, einant pro gelstantį lauką, 
Netikėtai pakvipo medus, 

Ir atrodė, kad gyslomis plaukia 
Saldžios sultys žiedų. 


Nežinau, ar tai buvo ramunė, 

Ar glicinija Kaprio salos, 

Tik jaučiau, jog ne vienas klajūnas 
Į namus pavėluos. 


Kam skubėti, jei niekas nelaukia 
Vakarais prie tuščių avilių — 
Dar negrįžo bitelė iš lauko, 
Dar nėra taip vėlu. 


Dar nėra taip vėlu, kad nespėčiau — 
Kad nespėčiau susemt atsargiai — 
To bičių iškeliavusio spiečiaus, 

Kai žydėjo rugiai. 


PAlbENA4A51A1AS 


Išvystam pilnatį po kojom 

Ir priblokšti netenkam žado — 
Jos danguje visad jieškojom, 
O vandenų gelmėj atradom. 


Ji daug skaidresnė, čia panirus, 
Nei ten, kai pasislėpus švietė. 
Gali matyt upely žvyrą, 
Vandens lelijos sunkų žiedą. 


Ir nežinai dabar, kas kaltas, 

Kad viskas žemėj atsimainė — 
Girdi nakties graudingą maldą, 
Girdi žvaigždžių galingą dainą. 


Iš parengto spaudai rinkinio 
ATVIROS MARIOS 

REVOLIUCIJA MOKSLO PAŽIŪROSE 


J: Ca EREULGI IS 


Paryžiuje, Sorbonoje, 1947 metų rudenį la- 
bai iškilmingai buvo paminėtos dešimtmečio su- 
kaktuvės nuo mirties lordo Rutherfordo, genia- 
laus mokslininko teoretiko ir eksperimentato- 
riaus, atomo branduolio fizikos ir chemijos kūrė- 
jo. Vienas iš kalbėtojų pareiškė, kad. tos didelės 
mokslų revoliucijos, kurioje dalyvavo lordas 
Rutherfordas, socialinės pasėkos yra milžiniškos, 
o sukeltas sąmyšis yra toks, kad žmogaus min- 
tis reikalauja tikrai didžiulių pastangų prisitai- 
kant. Dvidešimto amžiaus mokslų revoliucija 
savo triumfo žygyje iškėlė daug problemų, ku- 
rios, atrodo, dažnai viršija mokslo galybę, ir 
šiais laikais mokslininkai daugumoje yra toli nuo 
to optimizmo ir pasitikėjimo, kuris charakteri- 
zavo kiek ankstyvesnį laikotarpį. Minčių ir pa- 
žiūrų sąmyšis dar atrodo nepasibaigęs, ir jo ga- 
las taip pat atrodo nelengvai ir negreitai pasie- 
kiamas, jei apskritai yra pasiekiamas daugelio 
klausimų išsprendimas. 


Dar devynioliktame amžiuje Victor Cousin 
savo “Filosofijos Istorijoje" rašė, kad laiko bė- 
gyje filosofija pereina tam tikrą pažiūrų ciklą, 
kurį jis manė esant visų amžių ir visų tautų ar 
kultūrų filosofijose; pasak jo, tam tikrais pro- 
tarpiais kartojasi: idealizmas, materializmas, 
skepticizmas ir misticizmas. Moksluose tokių 
ciklų, rodosi, niekas nepretendavo jieškoti. Šito- 
je Žmogaus minties srityje greičiau jieškota evo- 
liucijos dėsnių. Tame pačiame devynioliktame 
amžiuje Auguste Comte paskelbė savo žinomą 
trijų etapų dėsnį. Jis tvirtino, kad mokslas, tiks- 
liau, kiekviena mokslo šaka, turi savo evoliuci- 
joje pereiti tris etapus: fetišizmo, dabar dažniau 
vadinamo animizmuų, metafizikos ir pagaliau — 
pozityvizmo. Pasiremdamas tuo' savo evoliuci- 
jos dėsniu, jis net mėgino nustatyti mokslų hie- 
rarchiją, laikydamas kai kuriuos mokslus senes- 
niais, logiškesniais, plačiau pritaikomais, kaip 
kad kiti. Toje savo klasifikacijoje pirmą vietą 
jis atidavė matematikai. 


Bet atrodo, kad mokslo raidoje ir jo pažiū- 
rų kitėjime negalime surasti ne tik ciklų pasi- 
reiškimo, periodinių grįžimų prie seno, bet sun- 
ku sutikti ir su mokslo vystymosi, evoliuc'jos 
keliu. Jei mes pvz. dabar girdime, kad atomi- 
nė teorija buvo jau skelbiama penktame amž. 
prieš Kristų Graikijoje (Leucipo ir Demokrito), 
tai tenka pabrėžti, kad jų atomizmas buvo pa- 

remtas visai skirtingais išvedžiojimais negu tie, 
kuriais remiasi modernioji, eksperimentalinė- 
matematinė atomų teorija. Leucipo ir Demokri- 
to teorija buvo ne kokia filosofinė spekuliacija, 
ne kokis Deus ex machina. Buvo tai ilgų stebė- 
jimų ir samprotavimų išvada, panašiai kaip dvi- 
dešimt amžių vėliau Leibnico išvedžiojimai apie 
medžiagą ir energiją, kurie pasitvirtino reliaty- 
vumo teorijoje. Be abejo, buvo tai žmogaus ge- 
nialios minties šuoliai į tiesos pažinimą, bet aiš- 
ku, kad negalima Rutherfordo laikyti Demokrito 
pasekėju, o Leibnico — Einsteino pirmataku. 


Mokslo istorijoje užtinkame tokių pervers- 
mų, kurie mokslo raidai teikia revoliucinių žy- 
mių. Tokių revoliucijų mokslas pergyveno gan 
daug dar ir prieš mūsų laikus. Prisiminkime pvz. 
Newtono perversmą moksle, arba revoliucinius 
atradimus Lavoisier, sukūrusio chemijos mokslą 
vietoj alchemijos. Mokslo raidoje ryškiai paste- 
bima rolė mokslo milžinų, kurie savo darbais pa- 
rodo naujus horizontus ir suteikia sekančioms 
kartoms galimybę gilinti gamtos ir visatos pa- 
žinimą, einant jų nustatytomis gairėmis arčiau 
prie tiesos. 

Didysis matematikas Henri Poincarė yra iš- 
sireiškęs, kad mokslo nustatyti faktai dar nesu- 
daro mokslo, panašiai kaip kad krūva akmenų 
nėra dar namas, kurį galima būtų iš jų pastatyti. 
Mokslininkai iš surinktų faktų stato tą mokslo 
namą, nuolatos jį plėsdami ir tobulindami. Lai- 
kui bėgant ir mokslo pastatui augant, atsiranda 
naujų faktų, nesiderinančių bendrame pastate. 
Kartais faktas tuo tarpu atrodo nereikšmingas, 
pradeda mokslo pastate skilimą, kurį paprastai 
mėginama lopyti. Gražų tokio įvykio pavyzdį 
matome Michelsono pagarsėjusiame bandyme 
nustatyti kosminio eterio vėjo buvimą. Toks 
mokslo pastato irimas sukelia sąmyšį, ligi atei- 
na genialus mokslininkas ar grupė ir suranda re- 
voliucinius aiškinimus ir jiems paremti faktus. 
Jie iš griūvančio pastato liekanų bei naujų fak- 
tų pradeda kitą mokslo pastatą. 


Mes buvome ir tebesame panašaus revoliu- 
cinio mokslų laikotarpio liudininkai. Skirtumas 
su enkstyvesnėmis mokslo revoliucijomis yra 
gal tik tas, kad ši revoliucija yra daug platesnė, 
paliečianti visas mokslo šakas ir jau pradedanti 
atsiliepti beveik visose žmogaus minties veiki- 
mo srityse. Platesnės žmonių masės, deja, dažnai 


labai mažai supažindintos su įvykusiomis moks- 
le atmainomis, sutinka jau kasdieniniame gyve- 
nime naujo mokslo laimėjimų apraiškas. 
Didžiausia šių laikų mokslo ir jo pažiūrų re- 
voliucijos pradžia galima laikyti istorinį Ameri- 
kos fiziko Michelsono bandymą, įvykdytą Pots- 
dame 1881 metais ir vėliau daug sykių pakarto- 
tą, nes jo rezultatai buvo visai nelaukti ir neįti- 
kėtini, priešingi tų laikų žinomiems faktams ir 
teorijoms apie kosminį eterį ir žemės judesį ja- 
me. Tasai bandymas ir buvo priežastis skilimui 
išdidžiajame devyniolikto amžiaus mokslo pa- 
state. Tą plyšį mėginta lopyti. Airis Fitzgeral- 
das, įvesdamas kontrakcijos faktorių, o kiek vė- 
liau didysis olandų mokslininkas Lorentzas, nu- 
statęs lygtį elektrono masės kitėjimo greičiui 
mainantis, padarė žymiausias pastangas gelbėti 
mokslo pastatą ir derinti naujus faktus su se- 
nomis teorijomis. Nors Lorentzo lygtys pasirodė 
teisingos, o Fitzgeraldo faktorius sutinkamas ir 
naujose teorijose, bet jų aiškinimai greičiau bu- 
vo tik naujų faktų suformulavimas, o argumen- 
tai pasiliko neįtikinami. Tik 1905 m. Einsteinas 
paskelbė savo aiškinimą, paremtą garsiąja re- 
liatyvumo teorija, su visomis jos revoliucinėmis 
išvadomis, tiek revoliucinėmis, kad reikėjo ilges- 
nio laiko, ligi baigėsi sąmyšis ne tik platesnėje 
intelektualinėje visuomenėje, bet ir tarp moksli- 
ninkų. Kai kurie bandymai, patvirtinę Einsteino 
apribotos reliatyvumo teorijos išvadas, buvo at- 
likti baigiantis pirmajam pasauliniam karui ir 
tais neramiais laikais praėjo nepastebėti. Tuo 
pat maždaug metu įvyko ir gilesnis įsibrovimas 
į medžiagos struktūrą po darbų tokių moksli- 
ninkų kaip ponia Curie, Thomsonas, Rutherfor- 
das ir kt. Tie darbai sukėlė gal žymiausią revo- 
liuciją moksle ir atvėrė naują erą. 
Devyniolikto amžiaus mokslo pastatas atro- 
dė beveik baigtas. Maksas Planckas savo “Ivade 
i Fiziką" rašo, kad, norėdamas dirbti fizikos sri- 
tyje, jis kreipėsi į savo profesorių, klausdamas 
apie mokslinio darbo galimybes ir ateiti. Pasta- 
rasis jam paaiškino, kad fizika yra jau beveik 
atbaigtas mokslas ir nors dar yra kelios smulk- 
menos nepilnai išaiškintos ir sutvarkytos, bet 
apskritai fizika yra priartėjusi prie tokios tobu- 
lybės, kokios yra pasiekusi geometrija. Tačiau 
pasirodė, kad šitos smulkmenos sugriovė visą 
puikųjį mokslo pastatą beveik iki pamatų. Iš 
išdidaus optimizmo, pasitikėjimo ir tikrumo ne- 
beliko beveik nieko. Tuose, kurie sekė tos moks- 
lo revoliucijos eigą, pasiliko nustebimas ir pa- 
garba žmonijos minties galybei, sugebėjusiai su- 
prasti savo klaidas, drąsiai jas iškelti, sugriauti 
savo sukurtą, puikų kaip Babelio bokštas pasta- 
tą ir ant jo griuvėsių pradėti statyti naujais pa- 
matais, platesnį mokslo rūmą, jieškant bent pri- 


artėjimo prie tiesos pažinimo. Jei Berdiajevas, 
kalbėdamas apie revoliuciją, sako, kad tikra re- 
voliucija yra ne patsai griovimo procesas, nai- 
kinąs seną, atgyvenusią tvarką, bet tas mūsų va- 
dinamas porevoliucinis periodas, kuriams kuria- 
ma nauja tvarka, tai mokslo revoliucijoje tuodu 
periodai yra susijungę į vieną. Tie patys žmo- 
nės, kurie griauna klaidas, drauge ir kuria, siek- 
dami gilesnio ir tikresnio pažinimo. Mokslo re- 
voliucijos destruktyvumas yra kūrybinis. Ka 

Trumpai apžvelkime keletą tokių revoliuci- 
nių atmainų mokslo pažiūrose ir iš žymiųjų 
mokslo atstovų pasisakymo pasistenkime surastį 
bendras linkmes, kuriomis mokslas pasuko, tiek 
kiek jos aiškėja iš pastangų sintetizuoti paskuti- 
niuosius Mokslo laimėjimus. 

Revoliucinės mintys moksle, tarp kito, pasi- 
reiškė laiko ir erdvės sąvokose, pažiūroje į me- 
džiagą ir energiją, palietė priežastingumo dėsnį 
ir determinizmą, pakeitė pažiūras į gamtos dės- 
nių prigimtį, į pačio mokslo tikslą ir vertę ir į 
jo santykį su kitomis žmonijos minties darbo sri- 
timis. 

Reliatyvumo teorijos pažiūros į laiką ir erd- 
vę sukėlė didelį susidomėjimą ne tik tarp moks- 
lininkų, bet ir platesnėje mąstančioje visuome- 
nėje, nors ir nevisuomet buvo tinkamai supras- 
tos. Tų naujų pažiūrų sensacingumas buvo gal 
ir tas, kad jomis moksle pasireiškė filosofijos 
veiksnys, ir tai po ilgo laikotarpio, kuriame, ei- 
nant garsiuoju Bacono išsireiškimuų — Fizika, 
saugokis metafizikos! —, filosofija buvo tikslių- 
jų Mokslų neigiama. 

Turime keletą laiko ir erdvės sąvokų. Pvz. 
erdvei apibūdinti moksle galima sutikti šias są- 
vokas: a) vaizduojamoji erdvė — abstraktinės 
geometrijos erdvė, Euklido, Lobačevskio ar kitų, 
trijų ar daugiau matavimų, b) pojūtinė erdvė — 
tai erdvė, kurią žmogus sau sukuria savo pojū- 
čių pagalba, c) fizinė erdvė, kurioje mokslinin- 
kai talpina medžiaginius savo stebėjimų objek- 
tus ir d) Newtono prileista absoliutinė erdvė, su 
kažkur esančiomis pastoviomis medžiagos masė- 
mis, kaip referencijos taškais. Panašiai ir su lai- 
ko sąvokomis: turime vaizduojamąją, pojūtinę, 
fizinę ir absoliutinę sąvokas. Reliatyvumo teori- 
ja panaikina savarankų laiko ir erdvės egzista- 
vimą. Einsteinas įrodinėja, kad erdvė ir laikas 
neturi kiekvienas atskirai prasmės, o yra tik ap- 
raiškos kažko sudėtingesnio, susidarančio iš su- 
jungtų erdvės ir laiko sąvokų. Matematikas Min- 
kovskis, kilęs iš Lietuvos (Aleksote buvo jo var- 
du gatvė), matematiškai suformulavęs Einsteino 
teoriją, vadina laiką ir erdvę tik jų sintezės še- 
šėliais. Jei erdvė ir laikas gali būti tik subjek- 
tyviomis sąvokomis, tai erdvės-laiko kontinu- 
umas yra objektyvi sąvoka, labai svarbi ir ryškiai 

pasireiškianti modernioje fizikoje. Mes gyvena- 
me keturių matavimų pasaulyje su erdvės-laiko 
kontinuumu, ir mūsų subjektyvios erdvės ir lai- 
ko sąvokos nėra pastovios, o priklauso nuo są- 
lygų, kuriose duotasis subjektas randasi, ir spe- 
cialiai nuo greičio, kurį turi jo reliatyvus ju- 
desys. 


Ar yra absoliutus laikas ir erdvė? Tai reiš- 
kia, ar galima laiką ir erdvę atskirti vieną nuo 
kito jų junginyje (išskirti erdvės-laiko kontinu- 
umą) tokiu būdu, kad jie nepriklausytų nuo ap- 
linkybių, kuriose randasi observuojantis subjek- 
tas, turėtų savo absoliučias reikšmes. Į tą klau- 
simą mokslas dar atsakymo neturi, nors tas klau- 
simas ir iškyla moksle. Štai pvz. vienas iš Žy- 
miausių teoretinių fizikų, Dirac'as, savo straips- 
nyje parašytame 1954 m., nagrinėdamas kvantų 
mechanikos klausimus, pažymi, kad tos mecha- 
nikos matematiniame suformulavime reliatyvinė 
pažiūra į laiką sukelia daug sunkumų ir padaro 
jį komplikuotą ir painų. Toms komplikacijoms 
išvengti reikėjo net sukurti pagelbinę kvantų 
mechanikos teoriją, vadinamą kvantinio lauko 
teorija. Ta teorija neatrodo galutina, nors jos 
vystymas davė įdomių rezultatų, gražiai patvir- 
tinančių ir pačią kvantų teoriją ir atliktus ban- 
dymus. Dirac'as pabrėždamas, kad absoliutaus 
laiko sąvoka galėtų dabartinei reliatyvinei kvan- 
tų mechanikai suteikti paprastumo ir aiškumo 
ir išvaduot ją nuo sudėtingos pagalbinės kvantų 
lauko teorijos, pareiškia, kad absoliutaus laiko 
sąvoka pasidaro labai patraukli fizikams. Taip 
pat astronomijoje ir astrofizikoje kai kuriais 
klausimais iškyla absoliutaus kosminio laiko są- 
vokos reikalas. 


Iš kitos pusės, mokslo įsibrovimas į atomų 
pasaulį irgi paveikė erdvės ir laiko sąvokas. 
Louis de Broglie savo knygoje “La Physigue 
Nouvelle et les Guanta“, vienoje iš puikiausių 
dabartinio mokslo sintezių, sako, kad mūsų lai- 
ko ir erdvės sąvokos, net ir taip giliai reliaty- 
vumo teorijos pakeistos, dar visgi nėra visai tin- 
kamos pritaikyti atominių reiškinių išaiškinimui. 
Dinaminis dalelių stovis negali būti aiškinamas, 
išeinant iš ių talpinimo erdvės-laiko kontinuume. 
Erdvės ir laiko sąvokos, kurios, atrodo, tinka tik 
mūsų pasauliui, atominiame pasaulyje turėtų bū- 
ti pakeistos kažkokiomis naujomis pagrindinė- 
mis sąvokomis, kurios leistų asimptotiškai grįžti 
prie erdvės ir laiko sąvokų, kai pereinama nuo 
atominio pasaulio reiškinių prie mūsų masto 
reiškinių. De Broglie pats kelia klausimą, ar ga- 
lima tą uždavinį išspręsti ir ar Žmogaus protas 
kada nors sugebės tiek išsilaisvinti iš tų sąvokų, 
kurios sudaro mūsų kasdieninio gyvenimo pa- 
grindą. 

Mokslo įsigilinimas į mikrokosmą, į atomų 
pasaulį, atnešė mokslui ir daug kitų revoliucinių 
naujienų.  Becguerelio pastebėtas radioaktyvu- 
mas, toliau studijuotas ir aiškintas ponios Curie 
ir jos vyro, išlaisvindamas palyginant milžiniš- 
kus energijos kiekius, darė įspūdžio, kad ener- 
gija kyla iš nieko. Tai tartum griovė principą — 
ex nihilo nihil — bei Helmholzo dėsnį apie ener- 
gijos kiekio pastovumą. Mūsų šimtmečio pradžia 
šitoje srityje pasižymėjo dideliais darbais, ku- 
rie privedė prie tokių vaizdžių rezultatų, kaip 
kad atominės bombos sprogimas 1945 metais. 
Bet atominė bomba nėra pats nuostabiausias ato- 
minės ir branduolio fizikos ir chemijos rezulta- 
tas. Susipažinimas su atomo pasauliu atnešė 
žmonijai medžiagos intymios struktūros pažini- 
mą, įvedė į naują, visai skirtingą pasaulį su vi- 
somis to naujo pasaulio tyrimo pasėkomis. Pa- 
sirodė, kad ne tik energijos konservavimo, bet 
ir medžiagos konservavimo dėsnis, vienas iš 
pagrindinių dėsnių Lavoisier sukurtoj chemijoj, 
yra netikslūs. Pagaliau aiškėja, kad tarp me- 
džiagos ir energijos yra ryšys, suformuluotas ži- 
nomoje Einsteino lygtyje, ir kad viena gali 
pereiti į kitą. Pasirodė, kad Newtono idėja apie 
korpuskuliarinę šviesos esmę visai nėra taip klai- 
dinga, kaip kad buvo manyta po Huygenso ir 
Fresnelio darbų. Garsus Amerikos fizikas A. 
Comptonas, 1923 metais nustatydamas ir išaiš- 
kindamas vadinamąjį Comptono efektą, įrodė, 
kad šviesa gali reikštis ne tik kaip bangavimų 
energija, bet ir pavidalu korpuskulių, — dale- 
lių, vadinamų fotonais. Ribos tarp medžiagos ir 
energijos dyla. Maksas Planckas paskelbia savo 
kvantų teoriją tardamas, kad ir energija gali 
reikštis tik smulkiomis delelėmis — kvantais. 
Pats Planckas pradžioje buvo tiek išgąsdintas 
savo teorijos, kad jieškojo būdų ją sugriauti. L. 
de Broglie, eidamas toliau bangavimų ir dalelių 
dualizmo tyrinėjimuose, pareiškia, kad tas ban- 
gavimų energijos ir medžiagos dalelių dualiz- 
mas, galimas dalykas, yra bendras visai gamtos 
prigimčiai. Jis išveda savo garsiąją lygtį, rišan- 
čią elektroną su bangavimais ir sukuria banga- 
vimų mechaniką, toliau plėtotą Schrėdingerio 
ir kitų. Schrėdingeris, Heisenbergas, Dirac'as 
(gal žymiausias šio šimtmečio fizikas-matemati- 
kas), siekia sintetizuoti bangų mechaniką ir ki- 
tą, naujai sukurtą kvantų mechaniką. Newtono 
klasikinė mechanika pasirodė netiksli ir nepri- 
taikoma mikrokosmo ir makrokosmo pasauliuo- 
se, nors ji galioja mūsų matomame pasaulyje. 


Dirac'as savo nuostabiai abstraktiniais ma- 
tematiniais išvedžiojimais, sunkiai prieinamais 
net matematikams, nustato pozityvaus elektro- 
no buvimą ir jo savybes. Jo teoriniai išvedžioji- 
mai, paskelbti 1930 metais, pasitvirtino, kai 1932 


metais Amerikos fizikas Andersonas eksperi- 
mentais nustatė pozitrono buvimą. Tai vienas iš 
vaizdžių naujo mokslo nugalėjimų, primenąs 
mums Mendelejevo naujų elementų atradimą, 
pasiremiant jo paties sudaryta periodine elemen- 
tų lentele, ar Neptūno planetos atradimą, kurį 
Leverrier pasiekė tik skaičiavimais. Dabartinia- 
me moksle toks Dirac'o matematinis išvedžioji- 
mas ir juo paremtas naujo fakto nusistatymas 
nera kažkoks pavienis įvykis. Jei mes pvz. įei- 
sime į Henri Poincarė vardo Institutą Paryžiu- 
je, kur vadovauja ir dirba garsusis de Broglie, 
ten nerasime jokių laboratorinių įrankių ir įren- 
gimų, o tik juodas lentas ar popieriaus lapus, — 
to garsaus fiziko ir jo bendradarbių įrankius. 

Beveik iki šių laikų matematika buvo lai- 
koma tik fizikos padėjėja, kuri turėjo tik iš- 
spręsti eksperimentinės fizikos jai pateikiamus 
uždavinius ir suformuluoti išvadas. Dabar, kaip 
sako Sorbonos profesorius G. Bachelard savo 
knygoje “Nouvel Esprit Scientifigue“, matema- 
tika, apibendrindama patyrimą, pakildama virš 
pavienių, atskirų eksperimentų ir juos sujung- 
dama į bendrą idealią sintezę, gali pati eiti pir- 
myn ir numatyti naujus, dar nežinomus faktus, 
kurie gali būti tikrinami eksperimentų keliu. 
Kai kurie mokslininkai net mano, kad mes ne- 
galime pažinti gamtos esmės savo pojūčiais, da- 
lyvaujančiais net tiksliausiuose eksperimentuo- 
se. Esą, tą pažinimą galime pasiekti tik abstrak- 
tiniu būdu, matematiniais išvedžiojimais. Tai 
idealistinės pažiūros. Jomis sekdamas, garsus 
astrofizikas ir mokslo populiarizatorius James 
Jeans prieina prie Leonardo da Vinci postulato 
apie Dievą kaip Didijį Matematiką. 

Pažiūras į medžiagą gražiai pavaizduoja 
vieno iš didžiausių šių laikų fizikų, dano Niels 
Bohro, teorija. Išeidamas iš to, kad vienai iš pa- 
grindinių medžiagos dalelių — elektronų — api- 
būdinti kartais reikia pavartoti korpuskulisrini 
pavaizdavimą, o kartais bangavimų, jis kelia 
klausimą, kaip tokie du skirtingi ir vienas ki- 
tam prieštaraują pavaizdavimai gali būti pavar- 
toti vienas greta kito, apibūdinant tą patį da- 
lyką. Aiškindamas tą klausimą, Bohras sako, 
kad šitos dvi savybės sudaro kaip ir dvi meda- 
lio puses, kurių negalima matyti vienu laiku. 
Bangavimų ir korpuskuliarinės elektrono savy- 
bės nesueina mums į konfliktą todėl, kad jos 
mums neegzistuoja kartu. Šituos du elektrono 
pavaizdavimus Bohras vadina papildomais, tuo 
suprasdamas, kad šitie du vaizdai ne tik vienas 
kitam prieštarauja, bet ir vienas kitą papildo. L. 
de Broglie, aiškindamas ir komentuodamas tą 
Bohro teoriją, vadina ją tikra filosofine doktri- 
na. Jis sako, jog visai neįrodyta, kad mes galė- 
tume apibūdinti bet kurį fizinį vienetą (entite) 


vaizdu ar sąvoka, mūsų minties sukurta. Mes su- 
kuriame mūsų vaizdus ar sąvokas, vadovauda- 
miesi mūsų kasdieninių patyrimu. Bet tos Bohro 
vadinamosios idealizacijos negali būti realybei 
tiksliai pritaikytos, kaip perdaug paprastos ir 
nelanksčios. Norint apibūdinti visą realybės su- 
dėtingumą, tenka apibūdinimui pavartoti dvi ar 
daugiau tos pačios fizinės būtybės tokių ideali- 
zacijų. Čia tik labai bendrai pavaizduotos šio 
mokslininko mintys, sukeltos naujų fizikos atra- 
dimų. Bohras ir de Broglie svarsto, ar šitos pa- 
pildomumo (complementaritė) idėjos negali ras- 
ti pritaikymo ir už fizikos ribų. Jiedu mini bio- 
logiją, kurioje jos gal padėtų suprasti dvigubą 
gyvybės reiškinio vaizdą — fiziškai-cheminį ir 
vitalinį. De Broglie toliau tęsia, kad tokios mū- 
sų mastui sukurtos idealizacijos gali juo mažiau 
atitikti realybę, juo jos yra mums aiškesnės ir 
suprantamesnės. Tuo būdu išeitų, jog Dekartas 
klydo sakydamas, kad išvedžiojimų pagrindan 
reikia imti tai, kas yra mūsų protui savaime 
aišku ir tikra. Pasirodo, kad tos savaime aiškios 
idėjos gali būti kaip tik labiausiai klaidinančios. 
Kaip matome, gilesnis medžiagos pažinimas 
privedė ne tik prie pačios medžiagos sąvokos 
kaip kažko absoliutaus pranykimo, bet ir suke- 
lia tikrų filosofinių problemų, liečiančių ir rea- 
lybės pažinimą ir mūsų galvojimo klausimus. 
Bet susipažinimas su mikrokosmu ir jieško- 
jimas bei nagrinėjimas jį tvarkančių dėsnių su- 
kėlė dar daugiau žmoniją liečiančių klausimų, 
užgriebdamas priežastingumo dėsnius ir deter- 
minizmą. Bohro mokinys vokietis W. Heisenber- 
gas — tarp kita ko, savo darbuose stengdamasis 
pasilikti fenomenalistu — kurdamas ir išvysty- 
damas kvantų mechaniką priėjo prie išvados, 
plačiau žinomos Heisenbergo dėsniu arba netik- 
rumo dėsniu. Esmėje tas dėsnis išplaukia iš 
Plancko nustatytų kvantų ir iš medžiagos kor- 
puskuliarinės struktūros. Pagrinde Heisenber- 
gas, išeidamas iš naujųjų mechanikų probabilis- 
tinių idėjų, nustatė vadinamuosius netikrumo 
santykius, kuriuose esminę rolę vaidina Planę- 
ko konstantos. Paprasčiau kalbant, Heisenbergo 
dėsnis sako, kad nėra galima tiksliai nustatyti 
kartu ir medžiagos dalelės — korpuskulės — 
padėtį erdvėje ir jos judesio, kitaip tariant grei- 
čio, stovį. Jei mes matome vieną, tai kitas da- 
rosi neaiškus, o jei sužinome antrą, tai pirmas 
darosi negalimas tiksliai nustatyti. . 
Naujos, bangavimų ir kvantų mechanikos, 
kaip minėjau, turi probabilistinį pobūdį — jos 
remiasi galimybių dėsniais. Vienok tenka čia pa- 
sakyti, kad jos nesugriovė senos klasikinės me; 
chanikos. Ji paliko, tik apribota, taikytina tik 
mūsų matomajam pasauliui. Nors naujoje me- 
chanikoje galimybinė interpretacija yra ir kompli- 

kuota ir sunkiai suprantama nespecialistui, vie- 
nok, pasak de Broglie, aiškinimas fenomenų, ku- 
riuose pasireiškia kvantai, yra įmanomas, tik pa- 
siremiant galimybių dėsniais. Vadinasi, tik tokiu 
būdu galima stengtis išaiškinti mikrokosmo fe- 
nomenus. Iš čia jau tik vienas žingsnis prie mik- 
rokosmo fenomenų indeterminizmo. 

Kaip žinoma, klasikinės mechanikos lygtys 
pilnai nustato bent kokios sistemos ateities sto- 
vį, jei yra žinoma tos taškų sistemos išeities pa- 
dėtis ir jos judesio stovis. Klasikinėje fizikoje 
išeities padėtis pilnai determinuoja tolimesnę fe- 
nomenų eigą. Tai yra klasikinio mokslo deter- 
minizmas. 

"Bet kvantų fizikoje determinizmas nustoja 
savo reikšmės, o jo vietą užima galimybių dės- 
niai, kurie čia turi visai skirtingą reikšmę ir po- 
būdį, negu kad jie turėjo kai kuriuose klasiki- 
nės fizikos klausimuose. Seniau galimybių dės- 
niai vaidino tam tikrą rolę, liečiant milžiniškus 
kiekius elementarinių fenomenų, kuriuos pavie- 
niui tvarkė griežti dėsniai. Kvantų fizikoje ga- 
limybių dėsniai kaip tik veikia betarpiai pačiuo- 
se pavieniuose elementariniuose fiziniuose feno- 
menuose. 

Atominiame pasaulyje surastas indetermi- 
nizmas sukėlė tarp mokslininkų daug ginčų. Bu- 
vo net pareikšta nuomonių, kad iš viso negali bū- 
ti nedeterministinio mokslo. I tai buvo atsaky- 
ta, kad naujoji fizika egzistuoja ir yra visų pri- 
pažinta mokslu. De Broglie pasisako, kad fi- 
zikoje dar toli gražu ne viskas aišku. Su gali- 
mais naujais atradimais galį tūti ir pakeitimų. 
Visai galima, kad dėl netobulumo mūsų mąsty- 
mo ir sąvokų, pritaikytų mus supančiam pasau- 
liui, mes negalime užtektinai priartėti prie ato- 
minio pasaulio realybės, kad galėtume susekti 
jo fenomenuose priežastingumo dėsnius bei de- 
terminizmą. Visgi, taip atsargus savo pasisaky- 
muose ir tvirtinimuose, de Broglie rašo, kad net 
ateityje negalima tikėtis grįžimo prie pilnojo, 
seno determinizmo. Šių laikų moksle lieka fak- 
tas, kad atominė fizika nėra deterministinė ir 
kad joje nėra nuslėpto determinizmo, kaip tai 
įrodė žymus Princetono Instituto mokslininkas 
J. von Neumann. Didysis Amerikos fizikas A. 
Compton yra aiškiai išsireiškęs, kad naujosios fi- 
zikos dėsniai negali numatyti būsimųjų įvykių, 
jie tik gali nustatyti jų įvykimo šansus. Dabar- 
tinė atominio pasaulio fizika priversta atsisaky- 
ti tų priežastingumo dėsnių ir tokio determiniz- 
mo, su kuriais mes esame taip glaudžiai susigy- 
venę mūsų mMatomajame pasaulyje; tai sukelia 
juo didesnį nusistebėjimą žinant, kad atominis 
pasaulis sudaro mūsų matomojo pasaulio sub- 
stratą. 

Priežastingumo ir determinizmo klausimai 

yra analizuojami ir studijuojami tokių gamtinin- 
kų kaip von Neumann, Pascuale Jordan, von 
Weizsaecker ir kitų, ir metafizikų, kaip J. L. De- 
touches ar P. Detouches-Fevrier. Tų klausimų 
tyrime vaizdžiai matyti fizikos susipynimas su 
filosofija. 

Kaip atsimainė mokslo pažiūros, galima gan 
vaizdžiai pasekti iš pasikeitimo pažiūrų į moks- 
lo dėsnius. Šį klausimą gražiai sintetizavo prof. 
L. J. Lafleur žurnale “The Scientific Monthly“, 
rašydamas apie mokslo dėsnių esmę. Einant tuo 
straipsniu, iki šios mokslo revoliucijos mokslo 
dėsniuose pasireikšdavo šie charakteringi bruo- 
žai: a) mokslo dėsniai buvo laikomi universa- 
liais, vienodais visur visatoje ir laiko bėgyje, b) 
jie buvo laikomi unitariniais t. y. visi mokslo 
dėsniai yra suvestini galutinai į vieną, o mokslo 
pažanga reiškiasi mokslo dėsnių kiekio mažini- 
mu, padarant juos bendresniais, c) mokslo dės- 
niai yra paprasti, todėl tarp mokslininkų devy- 
niolikto amžiaus gale buvo gan paplitusi nuo- 
monė, kad galutinis gamtos pažinimas yra visai 
arti ir kad po 1950 metų mokslininkams paliks 
tik enciklopedinis darbas ir įvairių mokslo sri- 
čių detalių katalogavimas, d) mokslo dėsniai yra 
savaime aiškūs, e) jie yra tikslūs ir todėl juos 
galima matematiškai suformuluoti, f) dėsniai yra 
prasmingi, tai reiškia, kad kiekvienas jų nusa- 
kyme ar matematiniame suformulavime pavar- 


„totas išsireiškimas turi prasmę, kuri tiesiogiai 


liečia objektyvų pasaulį, g) mokslo dėsniai yra 
racionalūs, vadinasi, gamtoje yra tik tai, ką ga- 
lima išaiškinti mokslo dėsniais. 

Mokslo pažanga, įvykusi paskutiniais lai- 
kais, daugelį tų teigimų arba padarė abejotinais 
arba visai diskreditavo. Pvz. neišsilaikė mokslo 
dėsnių prasmingumas, nes suformuojant daugelį 
dėsnių, liečiančių elektros savybes, vartojami 


V —1, o tokio tipo skai- 
čiams jokio ekvivalento objektyviame pasauly- 
je nėra. Kas gi šiais laikais palieka iš tų visų 
mokslo dėsniams charakteringų bruožų? Tiktai 
du, ir tai vienas su tam tikrais rezervais. Tai 
yra universalumas ir unitariškumas. Dar nese- 
niai Einsteinas iškėlė projektą suvesti visus fi- 
zikos dėsnius į vieną, o 1953 m. bėgyje pasiro- 
dė moksliniai darbai, kurie pastūmėjo pirmyn 
gravitacijos ir elektromagnetizmo dėsnių sujun- 
gimo klausimą. Bet greta to šių laikų mokslas 
įnešė naują bruožą, būtent, kad mokslo dėsniai 
nera tikslūs, o tik apytikriai; kitaip tariant, 
mokslo dėsniai yra asimptotinės kreivės, artė- 
jančios prie realybės asimptotės. 

Ir čia iškyla klausimas, kad jei mokslo dės- 
niai yra tik apytikriai, tai kodėl jie tokie yra ir 
kodėl tikrumas, realybė, yra nepasiekiamas. 


vaizduotini skaičiai tipo 


ARBIT BLATAS 


BEDARBIAI 
(aliejus) 


Jieškant atsakymo į tai, surandame keturias 
svarbiausias galimybes. Iškeliami keturi galimi 
atsakymai. 

Pirmas: tikslūs dėsniai nepasiekiami todėl, 
kad jie neegzistuoja, nes gamtos dėsniai nusta- 
to fenomenams tik tam tikras ribas, kuriose vy- 
rauja indeterminizmas (prisiminkime mano anks- 
čiau pacituotą A. Comptono išsireiškimą). Ki- 
taip sakant, dėsnis tiktai nustato įvykio galimu- 
mą, o įvykis yra laisvas įvykti ar ne. 

Antras: tikras dėsnis yra nepasiekiamas dėl 
mūsų pojūčių netobulumo; pvz. prisiminkime 
Heisenbergo dėsnius. 


tikri 


Trečias galimas atsakymas: dėsniai 
nepasiekiami dėl mūsų proto trūkumų, kuris iš- 
sivysto spręsti praktinio pobūdžio uždaviniams 
ir aplinkinio pasaulio problemoms, o visai nėra 
pritaikytas spręsti pasaulinio, visatos masto pro- 
blemoms. Gamta, kaip ir jos Tvėrėjas, turi bū- 
ti nepasiekiami protui. Tos rūšies nuomones ga- 
lime nujausti pas de Broglie ir Schrėdingerį. 
Čia mokslo pažiūros jau susitinka su religiniu 
mąstymu. 

Ketvirtas pagaliau atsakymas liečia pagrin- 
dinį mūsų pažinimo proceso apribojimą, kurį in- 
sinuoja Niels Bohro mintys. 

Kiek tai liečia klausimą apie pačią realybę, 
kurią apytikriai atitinka mokslo dėsniai, tai čia 
susiduriama su alternatyva. Galima manyti, 
kad, objektyviai imant, realybė yra maždaug to- 
kia, kokią mes ją sau įsivaizduojame, nors ir dėl 
įvairių būtinų priežasčių mes jos niekad nepa- 
žinsime. Paimkime pvz. klausimą apie absoliu- 
tų laiką, kurio egzistavimas visai nebūtų prie- 
šingas reliatyvumo teorijai, bet kurio pažinimas 
kažin ar pasiekiamas. Arba vėl Heisenbergas 
prileidžia, kad orbitaliniai elektronai tam tikru 
momentu užima tam tikrą padėtį, bet tos jo 
prielaidos žmogus niekados neįstengs patikrinti. 
Galima taip pat manyti, kad realybė yra tiek 
nepanaši į tai, ką mes sau įsivaizduojame, kad 
nėra jokios prasmės kalbėti apie mūsų pavaiz- 
davimo tikrumą. 


Susitinkame ir su nuomonėmis, kad nors 
savo pojūčiais mes galime gauti tik netikrą rea- 
lybės vaizdą, vienok žmogaus mintis gali pasiek- 
ti ir tikrą vaizdą tam tikru abstraktiniu būdu, 
panaudojant didžiausią abstraktinį žmogaus min- 
ties įrankį — matematiką. Tai jau grynai idea- 
listinio atspalvio teorija, ir kažin kiek ji pajėgs 
suteikti tikrą realybės vaizdą, būdama grynai 
abstraktinė. 


Kaip matyti, mokslas ir filosofija pradeda 
tarpusavyje pintis, ir ribos tarp tų dviejų moks- 
lo disciplinų pradeda dilti, darosi neryškios. Ži- 
nomas astrofizikas James Jeans, savo įdomioje 
knygoje “Physics and Philosophy“ išnagrinėjęs 
tas dvi žmonijos minties darbo sritis, kalba apie 
mokslo ir filosofijos suartėjimą. Garsiausio var- 
do mokslininkai savo moksliniuose išvedžioji- 
muose vis dažniau paliečia filosofinius klausi- 
mus ir jieško atsakymo į mokslinius klausimus 
filosofuodami. Pvz. Bohras ir Heisenbergas ma- 
no, kad objektas neturi savitos nuo jį observuo- 
jančio subjekto egzistencijos ir kad paskutinieji 
fizikos atradimai prieina prie išvados, jog riba 
tarp subjekto ir objekto visai nėra aiški. Nema- 
žiau už juos garsus Schrodingeris šitą nuomonę 
neigia, pasiremdamas  moksliniais-filosofiniais 
idealistiniais išvedžiojimais. 

Erwin Schrodingeris savo knygą “Mokslas 
ir humanizmas" pradeda klausimu: — Kokia yra 
mokslo darbų ir tyrinėjimų vertė? Čia jis griež- 
tai neigia paplitusią nuomonę apie mokslo dar- 
bų utilitarinę vertę ir įrodinėja, kad pavieniai, 
izoliuoti mokslo darbai ir tyrinėjimai turi tik 
tiek vertės, kiek jie sintezėje su kitais darbais 
ir tyrinėjimais prisideda prie atsakymo į klau- 
simą, dar Plotino iškeltą: — Kas mes esame? 


Schrodingeris, būdamas fizikas, todėl ir 
tvirtina, kad visos mokslo sritys yra žmonijai 
vienodai vertingos, ar tai bus seismologija ar fi- 

lologija, ar atominė fizika ar entomologija, ar 
radijobiologija ar kokia kita mokslo šaka. 

Kai žymus mokslo pasaulio atstovas pajudi- 
na panašius klausimus tokiu būdu, tai čia pra- 
dedama liesti ne tik filosofijos, bet ir religijos 
sritį. Tai dar viena, gal didžiausia revoliucinių 
mokslo pažiūrų atmaina. Juk devyniolikto am- 
žiaus mokslininkai daugumoje religiją laikė kaž- 
kokiu mokslo priešu ir buvo a priori nusistatę 
ją diskredituoti. Sorbonos prof. Rauch visai aiš- 
kiai buvo išreiškęs panašią nuomonę. Tuo tar- 
pu šiais laikais galima susidurti su tokiu pasi- 
sakymu kaip kad A. Comptono, kad jis yra lai- 
mingas, dirbdamas mokslinį darbą tokiais lai- 
kais, kai mokslas ne tik neatima jam tikėjimo, 
bet dar jį jame sustiprina. 

Daugelis žymių mokslininkų, ryšium su pa- 
sireiškusiu moksle indeterminizmu ir kilusiomis 
dėl to diskusijomis, tiek pat karštai imasi ir dis- 
kusijų apie žmogaus laisvą valią, kurios buvimą 
priešrevoliucinis mokslas, deterministinis, mate- 
rialistinis ir mechaninis, griežtai neigė. Tokio 
masto mokslininkai kaip Bohras, Heisenbergas, 
A. Comptonas, P. Jordanas suranda naujoje ato- 
mų fizikoje, su jos indeterminizmu, laisvos žmo- 
gaus valios buvimo patvirtinimą. A. Comptonas 
rašo: “It is no longer justifiable to use physical 
laws as evidence against human freedom“. James 
Jeans vėl rašo, kad senoji fizika rodė mums pa- 
saulį esant daugiau panašų į kalėjimą, kaip į 
gyvenamą namą; naujoji fizika pateikia mums 
tokio pasaulio vaizdą, kuriame, atrodo, galima 
sudaryti tinkamą gyvenimo vietą laisvam žmo- 
gui, namus, kuriuose bent galima mums formuo- 
ti įvykius pagal mūsų pageidavimus ir gyventi 
siekimų ir laimėjimų gyvenimą. E. Schrodinge- 
ris minėtoje knygoje, cituodamas šv. Augustiną 
ryšium su klausimu apie Dievo visagalybės ir 
visažinojimo suderinimą su laisva Žmogaus va- 
lia, sako, kad žmogus neturėtų net mėginti šitą 
Kūrėjo paslaptį savo protu pažinti, nes jam tai 
niekad nepasiseks. Jis, minėdamas vokiečių fi- 
losofą E. Cassirer, pasisako, kad žmogaus laisva 
valia yra svarbiausias žmogaus etikos elemen- 
tas. Niekas negali žmogaus atpalaiduoti nuo 
įgimto atsakomybės jausmo. Atrodo, Schrėdin- 
geris laiko savo rūšies pažeminimu jieškoti lais- 
vai valiai pagrindų fizikos dėsniuose, ir jis griež- 
tai pasisako prieš tos rūšies išvedžiojimus, išdės- 
tytus vokiečių mokslininko Pascuale Jordano 
knygoje “Anschauliche Guantentheorie"'. 

E. Appleton, artimas lordo Rutherfordo 
bendradarbis, savo inauguracinėje kalboje kaip 
Britų Mokslo Pažangos Draugijos prezidentas 
praeitais metais yra pasakęs, jog nuostabiausias 
moderniojo mokslo pasikeitimas yra tasai, kad 
jis nustoja buvęs sausas ir šaltas. Dabartinis 

OLDLESRLSN IE G U I 
Sniegas yra balti Prasidėjimo tyrai, dangiška 
[Sachara. 
Sniegas yra Chartres, Tibetas ir Himalajai. 
Sniegas yra Vaikystės pojūčių mediena, perpjau- 
[tas per pusę ananasas lotofagų dantyse. 
Sniegas yra koralai, putos, gulbės, lotosai ir strai- 
[gių choras. 
Sniegas yra akių šviesumas iš mokyklos suolo. 
Sniegas yra medinis arklys karuselėj. 
Sniegas yra jaunystės rašalas. 
Sniegas yra apsikabinimas — moters ir vyro — 
[kūno marmuras, duslus aistros baltumas. 
Sniegas yra asketų išsvajotas bokštas, drobės ir 
[ekstazės prakaitas. 
Sniegas yra sapno kreida. 
Sniegas yra ugninės šviesios vilnos — debesys 
[virš Fuji-Buddha guolio. 
Sniegas yra Dievo peisažas. 


mokslas darosi panašus į poeziją ir filosofiją. 
Savo tyrinėjimuose siekdamas nuo atominių ma- 
žybių iki beribių visatos dydžių, jis suranda to- 
kias gilias paslaptis, kurios išeina toli už mūsų 
paprastų faktų pasaulio ribos ir suteikia vis 
naujų atradimų. 

Eksperimentinių, tiksliųjų mokslų išdidus 
izoliavimasis nuo kitų žmonijos minties sričių 
vis labiau nyksta. "Tie mokslai, dėl įvykusios 
mokslo pažiūrose revoliucijos, ne tik pripažįsta 
vertę kitoms žmonijos minties sritims, bet ir jieš- 
ko jų bendradarbiavimo ir pagalbos. 

Mokslininkai pradeda sutikti, kad mokslai 
su jų įrankiais — stebėjimu ir eksperimentais — 
nustato naujus faktus ir mokslo dėsnius, o filo- 
sofija savo priemonėmis — apmąstymu, nagri- 
nėjimu ir išdiskutavimu — aiškina ir sintetizuo- 
ja mokslo atradimus ir jų rezultatus. Todėl ir 
filosofai turi būti susipažinę ir įsigilinę į moks- 
lo laimėjimus. Dar Bergsonas savo knygą “Du- 


NEAŽREILISES S 2D A I NA 

Beržas stovi prie juodo vandens — 

lyg transe — išblyškęs — 

prie juodo — kaip lakas — vandens — 
lyg transe — sustingęs — 

prie juodo — kaip lakas — vandens. 


Balta moteris atsistojo prieš veidrodį naktį — 
kaip sniegas balta moteris — 

prieš žvilgantį veidrodį naktį — 

kaip sniegas balta moteris. 


Ir veriasi juodosios gelmės, 
ir supasi Lotos ir baltosios gulbės — 


Ir stovi prieš veidrodį naktį balta moteris — 
lyg transe — 
liūdnai išsiilgus savo nuogo baltumo. 


rėe et Simultaneitė" pradeda nuo Einsteino re- 
liatyvumo teorijos matematinių išvedžiojimų 
nagrinėjimo. Kadangi lengviau pereiti prie filo- 
sofinių priemonių, gerai susipažinus su mokslo 
vartojamais įrankiais, negu atbulai, tai mes ma- 
tome tiek garsių mokslininkų, žengiančių į filo- 
sofijos sritį. Čia galima pacituoti tokius mate- 
matikus kaip Henri Poincarė, lordas B. Russell, 
A. N. Whitehead, ar tokius fizikus kaip Einstei- 
nas, Bohras, Heisenbergas, Schrodingeris ir kiti. 


Naujai kuriamas mokslo pastatas dar toli 
gražu nėra baigtas, bet jis statomas visai nau- 
jais ir skirtingais nuo senųjų rūmų statybos pa- 
grindais. Jis kyla ir daug platesnis ir daug har- 
moningesnis. Jo statyboje pritraukiamos daly- 
vauti daug platesnės grupės žmonijos minties 
srityje. Tai duoda pagrindo tikėtis, kad naujas 
mokslo pastatas, nors ir ne tiek pretenzingas, 
kaip jo pirmatakas, bus patvaresnis, šviesesnis ir 
artimesnis tiesai ir idealui. 

A. Kašubienė — Lietuviška pasaka (glazūrinė tapyba) 


GYVENIMO KNYGA 


Jie iš tikrųjų labai džiaugėsi, sulaukę moti- 
nos atvykstant į Ameriką — ir sūnus, ir marti, 
ir jų vaikai. 

— Tai keista, — kalbėjo jis, — kas galėjo 
manyti, jog dabar suteiks pastogę motinai tas, 
kuris seniai pasitraukė iš namų, kad užleistų ke- 
lią kitiems broliams lengviau tvarkytis tėviškė- 
je. Kaip ji nenorėjo savo pirmgimio išleisti sve- 
tur, už jūrų! — atsimindinėjo sūnus, — o ma- 
tai, ar negerai? Vistiek juk visi tada likę trys 
broliai čia atsidūrė. Gaila, kad jauniausiojo, ku- 
rio jis ir nebuvo matęs, taip ir nepamatys. Ko 
jam buvo prasidėti muštis su tai ruskiais, ar tai 
lygios peštynės? 

Motina leido kalbėti sūnui, ji nesiginčijo nei 
aiškino, ji regėjo, jog būtų tolimi keliai, kol su- 
eitų čia gyvenančių ir iš namų išmestųjų supra- 
timas apie daugelį dalykų. Ji tiktai džiaugėsi, 
kad mato savo vaiką seniai ir galutinai praras- 
tą ir štai, baisių netekimų mainais, jai vėl ati- 
duotą. Ji nesipriešino kai jis pasakė, jog moti- 
ną paimsiąs sau visam laikui, kad ir kiti broliai 
prasigyvens. Jis norėjo globoti ją, tai jam buvo 
ne tiktai pareiga — sakė jis, — bet ir pasidi- 


362 


X 
NELĖ MAZALAITĖ 


džiavimas: juk ar nebuvo jį vadinę namiškiai, 
kaimynai ir parapijos žmonės, kad jis pabėgė- 
lis ir tinginys, kad lengvos duonos jieško — te- 
gu mato, kad jis yra garbingas žmogus ir geras 
vaikas. 

O, taip — juto motina, — jis yra geras, ji 
norėjo būti jo artumoje, jai atrodė, kad dabar 
jai buvo grąžintas laikas atsibūti su juo: jis gi 
taip anksti pranyko iš jos akių, tarytum, užsi- 
snaudus, laumės pavogė nuo jos skreito. Jie 
kalbėjosi be galo apie namus, nes jis vistiek ne- 
buvo užmiršęs nieko, ir jai buvo gera girdėti 
jo atsimenamus vardus tėviškėje ir apylinkėje. 

Šiaip ji ramiai priėmė visą jo namų ir pa- 
ties krašto tvarką, ji nieku nesistebėjo nei norė- 
jo pataisyti. 

— Ir šuva savo būdoje gaspadorius, — juo- 
kėsi ji, nes ji visuomet buvo linksma ir turėjo 
smagų žodį kalboje. Net ir senatvėje, net pro 
vargus ir netekimus — ji verkė viena ir juokėsi 
su visais — ir tai patiko jos sūnui ir šeimai. 

Ji nesikišo į namų tvarką nei vadovavo ar 
mokino, tačiau mokėjo susirasti kokį nors dar- 


bą — stačiai kaip žolė jai augo užsiėmimai, ji 

buvo visiems reikalinga. Bet kai kuriais atve- 
jais ji buvo užsispyrusi, namiškiai savyje trupu- 
ti piktinosi, kad ji, kaimo moteris, vistiek ne- 
mano pripažinti, jog jie yra teisūs visur. Saky- 
sim, ji neprisiėmė jokių margų linksmų apdarų, 
nors naujus jai pirko, ji vis jieškojo, kad nebūtų 
kokių blizgančių sagų, o kai marti pirmą atva- 
žiavimo sekmadienį atnešė jai skrybėlę, gražiai 
ir gausiai apklotą gėlėmis, motina pavartė, pa- 
sukinėjo ir pasakė: 


— Tai bent! Po tokiom kvietkom ir višta 
išsitektų perėti nepagauta. 


Jie visi nusijuokė: jau ta mama, kaip ji mo- 
ka kalbėti! Tačiau, kada sūnus pasakė, jog tai 
jai, užsidėti einant bažnyčion, ji ramiai pagul- 
dė skrybėlę ant kėdės ir pasižiūrėjo į visus: 


— Ar Dievą juokinti? — Bet ji matė, jog 
jie yra šiek tiek užsinešę ir ir įžeisti savo ge- 
ruose ketinimuose, ji pasakė meiliai: — Mato- 


te, vaikai, per savo amžių nemėginau jokio ke- 
peliušo, jie ir nelimpa prie mano galvos. Va, re- 
gėjau viename lange tokį gražų mezginį — juo- 
dą šilko šaliką, tai šitą galit man nupirkti, tik- 
rai atrodysiu neprasčiau kaip seniau mūsų ba- 
ronienė. 


Jie padarė taip, tie jos vaikai, ir turėjo pri- 
pažinti, net marti, net puošnios anūkės, jog se- 
nelei labai tiko prie jos baltų plaukų tas šalikas 
— ji atrodė, kaip kilni sena ponia iš paveikslų, 
— gyrė jos. Ir nuo tada, kai buvo numatoma 
kas nauja nupirkti motinai, pirma jos atsiklaus- 
davo. 

Tačiau kartais juk reikėjo suteikti dovaną, 
paslaptingą — kaip padarė mergaitės Žolinių 
išvakarėse, senelės gimtadienyje. Pasitarę su 
motina, jos atnešė naują maldaknygę, nes toji, 
kurią senelė vartojo, buvo baisi: aptriušusiais 
viršais, oda atsilapojus ir viduje puslapiai — 
jos matė — kai kur apdriskę, kai kur aptemę, 
lyg būtų smilkinti dūmuose. Stačiai negražu, 
net nepadoru, kad kas mato tokį daiktą artimo 
rankose. Ir be to, raidės buvo per smulkios se- 
nelės akims — jie gi regėjo, kaip ji rinkdavosi 
laikraštį, kad būtų stambiomis antraštėmis. Jos 
surado puikf maldaknygę: didelę, stambiomis 
raidėmis, minkštos odos apdaru — gražiausią 
dovaną. 

Ir jos nerodė iš vakaro, kai jai sunešė Vz 
sokių kitokių gerybių. Senelė jautriai dėkojo, 
net paraudo ir juokėsi, jog pirmą kartą yra taip 
gražiai verčiama prisiminti kada gimusi. Tiktai 
Žolinių rytą, sekmadienį, kada visi buvo pasi- 
ruošę važiuoti bažnyčion, viena mergaičių priė- 
jusi iš jos rankų paėmė senąją maldaknygę ir 
antroji į tas rankas įdėjo naująją. 


Senelė atskleidė ir tarė, jog labai dėkoja, 
kad jos pačios, jau nebemokėdamos skaityti lie- 
tuviškai, jai parinko tokią gražią knygą. Tokią 
gražią, — kartojo ji, tačiau nuo durų ji atsisu- 
ko, pažvelgė į savo senąją maldaknygę, nublokš- 
tą koridoriuje ant stalo, ir staiga prašančiai ir 
senu balsu pasakė: 

— Neišmeskit jos. 

Kažkodėl jai buvo nelinksma kelyje, bet kai 
atvyko bažnyčion ir visa šeimyna susėdo suo- 
lan, ji pagalvojo: — Dieve, koks Tu maloningas 
man, kad aš turiu tiek savųjų svetur. Ar visi 
gali būti tokie laimingi, kad ir tėvynėje būda- 
mi... Kaip aš Tau galiu atsimelsti! 

Ji pažvelgė į gėlėmis išpuoštą altorių ir 
vėliai pasidžiaugė, kad žmonės myli ir gerbia 
Viešpatį, nors ir išsklaidyti didelių miestų babi- 
lonuose. Ji atvėrė dovanų maldaknygę, susira- 
do mišių maldas ir pradėjo skaityti. Raidės bė- 
go didelės ir patogios, tačiau ji greitai pajuto, 
kad jos akys pavargo. 

Ar akys? — ji suabejojo. Ji pakėlė galvą 
į altorių ir staiga išvydo, kad jis svetimas, pa- 
puošimai ir šventieji, ir kunigas, ir du tamsiais 
veidais altoriaus tarneliai, ir viskas. O jos ran- 
kos buvo tuščios, nors šiandieną ir Žolinės, gė- 
lių šventė. Jai pasidarė labai, labai neramu ir 
ji vėl žiūrėjo į altorių. Kas čia atsitiko? Teisy- 
be, jie ne lietuvių bažnyčioje, šita artimesnė, to- 
dėl skaitosi jų parapija, bet kas galėjo pakeisti 
Dievą? Juk ji meldėsi ir Vokietijoje nelietuviš- 
kose ir barakų kambarėliuose, kur vietoj alto- 
riaus stovėjo medinis stalas — ir visur ji juto 
Dievą, kas yra čia? 

Ji galvojo apie savo maldaknygę, kuri pali- 
ko ant stalelio prie durų. Atmesta, išsižadėta. 
Ne, ne! Tai tiktai jai davė kitą, iš geros širdies 
dovanojo jai naują. Joje ji randa visas maldas, 
kurias pažino iš anos senosios — tačiau vistiek 
kažko trūksta. Ji žiūrėjo į naująją ir per ją ma 
tė aną, seną, aptrintu viršu. Ir viduje sušuko 
— Tegu aptriušusi, tegu! Kas atlaikytų penkiasde- 
šimts penkerius metus? Net geležis galėjo su- 
dilti. Bet ne jos maldaknygė. Ji juto ją savo 
rankose nūnai, kaip tada, kai tėvas, gražiai įvy- 
niotą, įdėtą į popierinę dėžutę, atvežė iš Tilžės 
ir pasakė: 

— Saugok. Ir gerk iš šito Šaltinio. 

Ji tikėjo tėvui, jog taip yra, ji turėjo tikėti, 
nes ji nemokėjo skaityti, kad pati pažintų var- 
dą: ji buvo penkiolikos metų ir neturėjo progos, 
laiko, gal ir ypatingo noro mokytis. Ji net nu- 
stebo, kodėl tėvas, žinodamas, vistiek jai atve- 
žė tokį daiktą, o ne šilko skepetą. Tačiau patį 
pirmąjį šventadienį ji nusinešė maldaknygę baž- 
nyčion, ji laikė ją savo rankose taip, kad visi 

matytų kokią grožybę ji turi savo pirštuose, ji 
sklaidinėjo lapus rimtai, kad žmonės stebėtų, 
kaip ji skaito. Staiga ji ėmė justi, jog galima 
didžiuotis, kad moki skaityti, ir taip pat ūmai 
išsigando, kad gal ji laiko knygą atbulą ir kas 
nors nužiūrėjęs turės juoko. Ji užverė, bet pa- 
liko tarp lapų pirštą, tegu mano kiti, kad ji 
kiekvieną akimirką gali atskleisti ir pradėti 
skaityti, o dabar yra pasinėrus į maldingas min- 
tis. 

Gi parėjus namo, pavakariais, ji priėjo prie 
tevo ir paprašė: 

— Tetuli, knygelę atvežei, tai ir skaityti pa- 
mokyk. 
tai! Tėvo akys ir tebėra ant Šaltinio viršelių, 
tai negali iš ten nuplyšti. Ir kiekvienas tevo Žo- 
dis iš tos pačios knygos, kai jis mokino ją, tebė- 
ra joje, kaip sėklos. Jis sėjo ir duktė ugdė jo 
pamokymą, ir tai buvo pirmoji pjūtis, kai ji, 
pati atsivėrė knygą, kur pasitaiko, ir suprato 
kiekvieną žodį. Ne, tai nevyko taip greitai, sa- 
vaitės praėjo, kol ji atskleidė maldaknygę baž- 
nyčioje. be baimės, nors neapleido jokios šven- 
tės nesinešus ją. Ir tada ji dar daugiau troško, 
kad jau visa parapija matytų, ir ji skaitė visas 
maldas iš eilės. Paskiau ji galvojo, gal tai buvo 
nuodėmė, kad ji tokia pilna puikybės laikė sa- 
vo knygą, ir kad pasigailėdama žiūrėjo į mer- 


gaites, kurios to negalėjo — jos atrodė jai ne- 
bylios. 
Taip, — nusišypsojo ūmai senoji moteris, — 


tai jos puikybės nuodėmė buvo įsėdusi jos šven- 
toje knygoje. Ir ne tiktai ta viena! O kur tos 
maldos, lyg išstovėtos pėdos, kai ji ilgai ir ilgai 
skaitė, net atgrįždama, nes maišėsi Žodžiai ir 
veidai kaito, kai vienas jaunas vyras iš dešinės 
pusės vis suko galvą į moterų šoną? Į ją. Daug 
praėjo šventų dienų, kol sužinojo, kas jis toks, 
daug maldų turėjo kartoti kol jos buvo vertos 
patekti į Dievo ausį, taip nerami tapo jos širdis 
— 0 jai suėjo devyniolika metų. 


Yra pažaliavusių pora lapų knygoje, tai 
nuo to, kad įdėjo rūtos šakelę ir perdaug su- 
spaudė, kai nuleidus akis stovėjo netoli sakyk- 
los ir klausėsi savo užsakų. Ir Žolinės švenčių, 
iš daugelio metų, įsispaudė žemčiūgas ir rezeta, 
ir rožės žiedas ir virpuliukas, viską gali pažin- 
ti, kaip darželyje. Jeigu ji dabar turėtų aną 
knygą rankose, tai vistiek, kaip ką tiktai su- 
skinta puokštė žydėtų, ir jos širdis nebūtų to- 
kia vargšė šitą gėlių dieną — pagalvojo mote- 
ris ir atsiduso. Kaip ji galėjo palikti ją ant sta- 
lo! Tai vistiek, lyg būtų nusimovus savo jung- 
tuvių žiedą. | 

O, juk ir žiedo ženklas yra knygoje, tai į jį 

buvo įstrigęs vienas lapas ir įplyšo kampelis iš- 
traukiant. Ir iš jos meldėsi per įvesdinimą ir 
vaikams atėjus į pasaulį. Žinoma, kaip galėjo 
visi lapai išlikti balti, jeigu tenai užkrito tiek 
ašarų ir jos susigėrė viduje? Kiekvieną vargą 
maldaknygė kentėjo lygomis, štai kodėl ji yra 
pasenus ir apdriskus — ne dėl amžiaus, bet kad 
padėjo žmogui. Kai marino vyriausią dukterį, 
ant maldos prie mirštančių užlašėjo vaškas nuo 
graudulinės ir tebėra tenai. Ir labai įspausti, 
kad rodos, su pačia maldaknyge drauge atsira- 
do, guli ten keli plaukai jos jauniausiojo, kuris 
krito nuo bolševikų — ir nereikia Dievui aiš- 
kinti, kad jis be reikalo kovojo ir žuvo. 


Viskas tenai, įvykiai ir metai sudėta, kaip 
kraičio skrynioje, ir tiktai tuo vienu turtu tesi- 
rūpino ji, kai vaikai bėgo jos nepalikdami. Ir 
tremties dienose, bado laiku, tenai ji rado at- 
gaivą ir iš šito Šaltinio gėrė kai širdis skausmu 
plyšo. Ir kai buvo viena, kai jos vyras iškeliavo 
laukti jų visų paskui save ateinant, ir kai kas 
kartas vienišėjo, kiekvienam vaikui pasirenkant 
savo atskirus kelius ir linksmybes. Ir niekuo- 
met ji nebuvo tiek viena, kad netaptų sura- 
minta. 

Ir jos ūkis buvo prie to Šaltinio, jos parapi- 
ja — ir turės knygą savo šaltuose pirštuose — 
ji atvers ir gimtuosius kapus. 


Ar tik tiek? Ar nebūs leista jai nunešti 
dar toliau tėvo maldaknygę, visiškai augštai, iki 
pat dangaus? Juk tenai žino, kad tokių malda- 
knygių nėra kitur pasaulyje, jos buvo persekio- 
jamos priešų ir tremiamos, kaip šventieji, kaip 
kankiniai. 

Marti patraukė ją už rankovės ir senoji at- 
sikvošėjo: — Viešpatie Tu mano, kaipgi ji pra- 
leido visas pamaldas, visas šventas mišias! Viso- 
kios svietiškos mintys valdė ją, juk kaip besi- 
teisinsi, ji rūpinosi išviršiniais daiktais, kad ir 
labai šventai jie atrodo jai. Tačiau, kai taip su- 
sikrimtusi ji nuolankiai klūpėjo ir žiūrėjo į al- 
torių — jis pasirodė jai savas, tikra Dievo bu- 
veinė, ir ji nebegalėjo jausti slėgimo dėl savo 
nuodėmingo išsiblaškymo. — Atleisk man, gai- 
lestingas Dieve už šiandien, — pasakė ji tylo- 
mis, — bet juk Tu žinai! Ė 

Kelyje atgal motina buvo vėl linksma, kaip 
kitomis dienomis, o kaip tiktai įžengė į namus, 
ji pirmiausia pasiėmė nuo stalelio prie durų sa- 
vo seną maldaknygę ir pabučiavo ją. Ir visi 
staiga kažką suprato ir neklausė nieko. 


Abi maldų knygas ji laikė prie savo lovos, 
tačiau, kai kitą sekmadienį jie važiavo bažny- 
čion, ji išėjo laikydama rankose savo senąją ir 
visi namiškiai elgėsi, tarytum tiktai šitaip ir te- 
galėjo būti. 


ARS -H.UR RIMBAU D 


1854-1891 


šiemet suėjo šimtas metų, kai gimė Arthur 


Rimbaud, vienas iš didžiausių prancūzų simbolis- 
tų, turėjęs milžiniškos įtakos paskesnei literatūrai. 


“VAIKYSTĖS“ FRAGMENTAI 


(Iš “Les Il luminations") 

Aš esu šventasis maldininkas terasoje, 
lyg jaukūs žvėrys, besiganą ant Palestinos 
jūros kranto. 

Aš esu išminčius šešėlio kėdėje. Ant 
bibliotekos lango krenta lietus ir šakos. 

Aš esu keliautojas didelio vieškelio, 
kurs eina per nykštukų medžių mišką; man 
žingsnius gesina spyglių triukšmas. Ilgai 
stebiu auksinę melancholišką saulėlydžio 
dėmę. 


Aš netgi galėčiau būti pamestas vaikas 
ant molo, vykstančio į jūros pilnatį, mažas 
valetas, sekantis peisažą, kurio kraštas lie- 
čia dangų. 

Šiurkštūs takai. Kalvas dengia piktžo- 
lės . Sustingęs oras. Kaip toli lieka paukš- 
čiai ir fontanai! Tai bus ne kas kita kaip 
tik prasidedanti pasaulio pabaiga. 

Teišnuomoja man pagaliau šį kapą, kal- 
kėmis išbaltintą, su cemento linijų reljefais, 
labai giliai po žeme. 


Alkūnėmis parėmiau stalą: lempa ryš- 
kiai apšviečia šiuos laikraščius, kuriuos aš 
neprotingas skaitau, šias neįdomias knygas. 

Milžiniškam nuotoly virš mano pože-. 
minio kambario yra namai ir miglos renka- 
si. Dumblas raudonas ir juodas. Šmėkliš- 
kas miestas, begalinė naktis! 


Žemiau yra pragarmė. Pašaliais tik glo- 
bo skersmuo. Ir mėlynos bedugnės, gal ug- 
nies šuliniai. Tai, turbūt, toks lygis, kur 
mėnuliai ir kometos, jūros ir pasakos vėl 
susitinka. 


Kartelio valandom aš vaizduojuos sa- 
fyrinius metalinius rutulius. Esu tylos vieš- 
pats. Kodėl atšlaitės kampe plyšio išorė 
bala? 

Išvertė Juozas Kėkštas 


TARP SENOVĖS IR VIDURAMZIŲ 


J. JAB KAS LE AS 


Dėl mano pastabų prie P. Maldeikio straips- 
nio “Dviejų kultūrų sankryžoje" (ž. Aidai, Nr. 2, 
1954) atsiliepė pats autorius, nesutikdamas su 
manimi. Bergždžias būtų darbas leistis į toli- 
mesnius ginčus, kurie prie jokio galo nevestų. 
Juk P. Maldeikis savo straipsny palietė keletą 
tokių svarių ir sudėtingų dalykų, kurių kiekvie- 
no pilnesniam dėstymui praverstų ištisos studi- 
jos. 

Man, pamėgusiam istorijos, daugiau vidur- 
amžių, mokslą, labiausiai gnybtelėjo autoriaus 
kelios pastabėlės apie antikinės kultūros ir 
krikščionybės santykius ir ypač apie pirmosios 
sunaikinimą, barbarams plūstant. Tiesą pasa- 
kius, autorius šiuo atveju nėra nuoseklus. Štai 
jis formuluoja gražų ir manding teisingą posa- 
kį: “Be Platono ir Aristotelio nebūtų buvę nei 
šv. Augustino, nei Tomo Akviniečio. Be eleniz- 
mo nebūtų buvę nė Bažnyčios Tėvų. Graikų 
grožinė kūryba ir jų filosofija ir Romos įstaty- 
mai tebeimponuoja ir šių dienų pasauliui“. Taip 
pat taiklus P. Maldeikio pasakymas, kad “grai- 
kų ir romėnų antikinė kultūra pasiekė mus tik 
per krikščionybę“. Bet kai po šių vykusių teigi- 
mų skaitai sakinį: “Atgyvenusi savo žydėjimo 
laikus, ji (antikinė kultūra) išsigimė ir buvo 
barbarų sunaikinta“, pasijunti Žmogus, lyg bū- 
tum šaltos srovės užpiltas. Juk tai aiški kontra- 
dikcija čia pat mestiems teigimams ir, svarbiau- 
sia, prasilenkiant su dabartinėmis mokslinėmis 
pažiūromis, kurioms pavaizduoti skirtas šis 
straipsnis. 


1. Romos imperijos visuotinumas 


Didžiausias ir pastoviausias politinis kūri- 
nys mūsų kultūros apimty buvo, be abejo, Ro- 
mos imperija. Prasidėjusi nuo mažo vidurinėj 
Italijoj buvusio kamieno su Romos miestu, ji iš- 
augo per kelis amžius į milžinišką politinį kū- 
rinį, aprėpusį visus aplink Viduržemio jūrą bu- 
vusius kraštus. Ji jungė savyje įvairias tauty- 
bes su skirtingomis pirmykštėmis kultūromis ir 
jas daugiau ar mažiau romėninio, atseit, nutau- 
tino. Kaip paprastai visais laikais ir visur pa- 
stebima, nutautinimo procesas ten lengviau 
vyksta, kur nutautinantis veiksnys yra apsišar- 
vavęs augštesne kultūra. Taip ir Romoj vaka- 
rų kraštai, daugiausia keltų gyvenami, lengvai 

pasidavė Romai, tapo jos provincijomis ir ilgai- 
niui suromanėjo. Nepasidavė romėnams ilgai tik 
Šiaurės Afrikos Kartaginos valstybė, kadaise iš 
rytų atvykusių finikiečių įkurta, ir dėl jos jie 
turėjo ilgai ir su kintančia laime kovoti, kol ją 
pribaigė. Kuriant Romos imperiją vakaruose, 
didelį vaidmenį suvaidino Cezaris, kai jis nu- 
kariavo Galiją ir tuo būdu praplėtė imperiją į 
šiaurę iki Vokiečių jūros. Tuo būdu imperija 
nuo Viduramžių buvo pakreipta į šiaurę ir pa- 
dėti pamatai V. Europos romėninimui. 

Vakarų kraštai, atsidūrę Romos imperijoj, 
tapo romėniškais. Jų gyventojai pasisavino loty- 
nų kalbą, Romos dievus, jos socialinę ir ūkinę 
santvarką ir mokslą. Visai kitaip vyko imperi- 
jai rytuose. Čia ji susidūrė su senos ir augš- 


tos kultūros  elenistiniu pasauliu, kuriam 
pagrindus padėjo graikai. Graikų mokslas, me- 
nas, filosofija, religija turėjo senas išdirbtas 


normas, ir romėnai su savais ginklais negalė- 
jo jo nusmelkti. Užkariavusi Graikiją ir kitus 
kraštus, imperija neįsismelkė su savo romėniš- 
kumu į tą visuomenę. Rytų pasaulis paliko grai- 
kiškas — elenistinis, nors ir romėnų valdomas. 
Net daugiau. Jis veikė ir vakarinę imperijos da- 
lį, davė pagrindus jo visokeriopai dvasinei kū- 
rybai. Neveltui vienas romėnų rašytojas, kal- 
bėdamas apie Romos graikų kraštų nukariavi- 
mą, išsireiškė: “Nugalėtoji Graikija gavo lauki- 
nį nugalėtoją ir įnėšė mokslus į Latiumą“ (at- 
seit, į Romą). Tad Roma, nukariaudama rytų 
kraštus, davė progos elenistinei kultūrai sklis- 
ti visoj imperijoj ir duoti šiajai vieningą pobū- 
dį. Iš tikrųjų, Romos imperijos kultūra tikrai 
gali būti vadinama elenistine romėniška kultū- 
ra. ; 

Esmingiausias milžiniškos romėnų imperi- 
jos pažymys buvo, bent pačių romėnų įsitikini- 
mu, jos visuotinumas. Romėnai buvo įsitikinę 
bent nuo to meto, kada imperija pasiekė pla- 
čiausių ribų — tai buvo Augusto metu, — kad 
ji aprėpia visą žmoniją, ir kas už jos ribų, tas 
nevertas žmonių vardo. Tai bereikšmės barba- 
rų tautelės. Romos imperija yra visos žmonijos 
imperija, atseit, bent potencialiai turinti apim- 
ti visą Žmonių giminę. Gražiai išreiškė šią min- 
t Augusto laikų poetas Virgilijus, kai jis Jupi- 
terio lūpomis kalbėjo romėnams: “Nei dalykų 
nei laiko ribos aš nepadėjau. Tau suteikiau be- 


galinę imperiją“. Tad imperija apima visą pa- 
saulį; iš čia ir kilo jai taikomas pavadinimas — 
orbis terrarum, t. y. žemės rutulys. Romos įsta- 
tymai taikomi ne paskiriems kraštams, bet vi- 
sai pasaulio žmonijai, jie yra pasauliniai įstaty- 
mai (ius gentium). 

Šiai ideališkai suprastai imperijai artimiau- 
sia jos reali padėtis buvo Augusto metu (t. y. 
Kristaus gimimo laiku), kada viešpatavo taika 
(pax Augusta) ir kada ji buvo labiausiai išsi- 
plėtusi. Šis Augusto viešpatavimo ir Kristaus 
gimimo sutapimas davė progos Bažnyčios atsto- 
vams tvirtinti, kad Augustas, sujungdamas pa- 
saulį ir savo įstatymais jį sutramdydamas, pa- 
ruošė dirvą Kristaus atėjimui. Tuo jie išreiškė 
visai teisingą mintį, kad imperijos visuotinumas 
buvo deramas pagrindas krikščionybei plėtotis. 
Imperijos orbis terrarum buvo pamatas, ant ku- 
rio išaugo orbis christianus. 


2. Imperija ir krikščionybė 


Kaip jau minėta, Romos imperijos kultū- 
rai pagrindus davė elenistinis rytų pasaulis. Su 
elenistine kultūra sklido imperijoj ir įvairūs 
orientaliniai kultai, su kuriais romėnai susigy- 
veno ir juos pakentė. Įvairūs kultai jungėsi, 
maišėsi tarp savęs ir tuo būdu radosi tikybinis 
mišinys, sinkretizmu vadinamas. Įvairūs rytų 
dievai, kaip Egipto Izis ir Serapis, Persijos 
Mithra, Graikijos Atėna, Finikijos Baalas, Fri- 
gijos Kibėla, rado garbintojų ir vakaruose. Dėl 
dievų ir kultų daugybės Romos imperija turėjo 
itin margą tikybinį vaizdą ir tuo būdu gavo 
disparatinį pobūdį Tik vienas kultas davė jai 
vienybę ir buvo visuotinės imperijos tikybinė 
išraiška, būtent — imperatorių kultas. Jis rado- 
si imperijoj elenistinio pasaulio įtakoj ir buvo 
savos rūšies politinis kultas. Visi imperijos pi- 
liečiai turėjo jame dalyvauti. Kas atsisakydavo, 
buvo laikomas valstybės priešu ir net baudžia- 
mas. 

Iš visų imperijos tautų ir tikybų išsiskyrė 
žydų tauta su savo tikyba. Laikydama save iš- 
rinktąja Dievo tauta ir savo monoteistinę tiky- 
bą vienintele teisinga, ji stovėjo nuošaliai nuo 
kitų tautų ir jų kultūrų ir nesimaišė su jomis. 


"Žydai neapkentė savo pavergėjos imperijos ir 


jos pagoniškų kultų ir laikė save pranašesūe 
tauta už savo pavergėjus romėnus. Jie ilgėda- 
miesi laukė Mesijo, kuris išvaduosiąs juos iš 
svetimųjų jungo ir, atpirkdamas Izraelį, atkur- 
siąs savaimingą žydų valstybę. Romėnai, „Nors 
ir nemėgo žydų, tačiau pripažino jų savaimin- 
gumą. Žydai naudojosi ypatingomis politinėmis 
teisėmis ir galėjo nekliudomai išpažinti savo ti- 
kėjimą. Jie buvo atleisti nuo visų tarnybų ir 


pareigų, kurios nesiderino su jų tikėjimu, pvz., 
nuo imperatorių kulto, nuo karo tarnybos. . Jie 
turėjo plačią savivaldybę namie ir kolonijose, 
kurios buvo paplitusios ypač rytinės imperijos 
miestuose. 

Šioj savaimingai gyvenusioj imperijos tau- 
toj radosi krikščionybė. Kilusi žydų tarpe ir 
pradžioj žydų apaštalų, Kristaus mokinių, palai- 
koma ir platinama, ji pradžioj buvo laikoma 
tam tikra žydų sekta. Mat, ji rėmėsi tomis pa- 
čiomis žydų knygomis (S. Testamentas) ir jieš- 
kojo savo sekėjų žydų tarpe. Ne kas kitas, kaip 
žydų diasporos davė pirmos prgos krikščionims 
peržengti Palestinos ribas ir sueiti į sąlytį su 
pagonišku pasauliu. Pirmieji Kristaus mokslo 
skelbėjai ėjo į žydų kolonijas, į jų sinagogas ir 
čia bandė pamokslininkauti.  Diasporos buvo 
jiems atramos punktas, iš kurių jie ėmė skleis- 
ti krikščionybę pagonių tarpe. Tiesa, jau iš pat 
pradžių, pagal duotą Kristaus įsakymą skelbti 
Evangeliją pasauliui (Mork. 16, 15), apaštalai 
turėjo užsimojimą eiti į pagonių tarpą, peržen- 
giant Palestinos ribas. Šiuo, taip sakant, univer- 
salizmo keliu pirmas pasuko krikščionybę šv. 
Povilas ir ją išvedė iš Palestinos į platųjį pasau- 
lį. 

Nors Povilas buvo žydų kilimo, dar išėjes 
iš augštos fariziejų giminės ir gavęs žydišką iš- 
mokslinimą pačioj Jeruzalėj, tačiau jis nebuvo 
svetimas ir elenistinei savo laiko kultūrai. Gi- 
męs ir augęs Mažosios Azijos Tarso mieste, žy- 
miame prekybos ir elenistinės kultūros centre, 
jis, be abejo, neišvengė kultūrinės aplinkos įta- 
kos. Jau savo kilimu jis buvo suaugęs su augš- 
tesne visuomene, nes turėjo romėnų pilietybę, 
paveldėtą iš tėvo. Romos pilietybė lengvino jam 
viešą veiklą ir buvo tinkama apsauga nuo prie- 
šų. Romos piliečiai buvo savos rūšies anų laikų 
bajorai, savo privilegijomis išsiskirią iš gyvento- 
jų masių. Jie, pvz., negalėjo būti plakami rykš- 
tėmis ir juos tegalėjo teisti pats imperatorius 
Romoj. Povilas, būdamas gerai išsimokslinęs ir 
Romos pilietis, galėjo įeiti į augštesniosios pa- 
gonių visuomenės tarpą ir jai Kristaus mokslą 
skelbti. Būdamas Atėnuose, pvz., jis kviečiamas 
į patį Areopagą, atseit, į seną garbingą seimą, ir 
čia piršo mokytiems graikams vietoj jų nežino- 
mo dievo prisikėlusį Kristų (Act. 17, 28). Povi- 
las, kaip iš jo laiškų sprendžiama, gerai mokėjo 
graikų kalbą ir pažino jų literatūrą, nes cituo- 
ja graikiškus autorius. Tad jis, būdamas ne tik 
žydas, bet dar ir elenistinės kultūros žmogus ir 
suaugęs su augštesne imperijos visuomene, ga- 
lėjo būti sėkmingas “pagonių apaštalas", kaip jis 
save vadino (1. Tim. 2, 7). Kad jis buvo susijęs 
su imperija ir nebuvo jos priešas, rodo jo raš- 
tuose jai reiškiamas palankumas (Rom. 13, 1-7). 

Jis kvietė tikinčiuosius būti ištikimais vyriausy- 
bėms ir joms nesipriešinti. 

Kaip iš Povilo ir kitų pirmų krikščionių va- 
dovų matyti, krikščionybė maitinosi dviem šal- 
tiniais, būtent — žydų ir graikų. Be abejo, bū- 
dami žydų literatūros įtakoj, kai kurie krikščio- 
nys stengėsi atsiriboti nuo imperijos ir ir net 
nuo jos kultūros ir savo mokslą laikyti visai sa- 
vaimingą, nieko bendro neturintį su klasikiniais 
mokslais. Antrame amžiuje krikščionių rašyto- 
jas Tertulijonas aiškiai išreiškė šių žydžiuojan- 
čių krikščionių nuotaiką, kai jis klausė: “Ką tu- 
ri bendro Atėnai su Jeruzale, Akademija su Baž- 
nyčia? Po Kristaus mums nėra reikalo domėtis 
jais, po Evangelijos teirautis juose... Siela yra 


369 


RAFAELILS SANTI 


PLATONAS 
(freska) 


pirmesnė už raides, žodžiai už knygas ir pats 
žmogus pirmesnis nei filosofai ir poetai“ (N. 
Cochrane, Christianity and Classical Culture, 
1940, p. 222/3). Tai perdėta kalba, kuri laikyti- 
na išimtine, o ne tipinga krikščionybės vado- 
vams. Aplamai, jų tarpe vyravo konservatyvinė 
mintis, kur buvo stengiamasi derinti krikščiony- 
bės mokslą su klasikinės kultūros palikimu. Ele- 
nistinės kultūros srovės, kaip stoicizmas ir ypač 
neoplatonizmas, veikė ir krikščionių autorius ir 
ne be jų įtakos buvo formuluojamas Bažnyčios 
mokslas. Neatsitiktinai pirmųjų amžių vadovau- 
jantieji krikščionių mokslo autoritetai, kaip Kle- 
mensas ir Origenas (abu iš Aleksandrijos), trys 
didieji kapadokiečiai (Bazilijus D., Grigalius iš 


Nasianso ir Grigalius iš Nysos), kilo rytuose. Jie 
derino Senojo ir Naujojo Testamento tiesas, taip 
sakant, žydų įstatymus su elenistinės filosofijos 
pagrindais ir tuo būdu kūrė krikščioniškojo 
mokslo rūmus. Tuo atžvilgiu reikšmingos se- 
niausio autoriaus, būtent Klemenso, mintys: 
“Kaip žydams Dievas davė įstatymus, taip filo- 
sofiją — graikams. Jiems buvo duotas kaip ir 
Testamentas, kuris rengė juos morališkai ir in- 
telektuališkai į tikriausio Kristaus mokslo ke- 
lia" (cituota pagal G. Bėkės, Clemente Alles- 
sandrino, Enciclopedia Cattolica, III. p. 1847). 


Rytuose vyko taip pat pirmieji bažnytiniai 
susirinkimai, kuriuose buvo apibrėžiamos dog- 
mos. Dogmose, tose pagrindinėse Bažnyčios tie- 
sose, kaip tik ryškiausiai atsispindi elenistinės 
filosofijos elementai. Juk dogmų formulavimui 
reikėjo metafizinių, atitrauktų sąvokų, sprendi- 
mų, jau išdirbtų filosofinio mąstymo pagrindų, 
kurie tebuvo vien graikų filosofijoj. Pagal grai- 
kų filosofiją buvo nusakytas Kristaus Dievo- 
žmogaus asmuo ir atsiribota nuo Arijaus klai- 
datikystės jau pirmame Nikėjos susirinkime 
(325). Elenistinio pasaulio aplinkoj išreikšta Tre- 
jybės dogma (pvz., Klemensas ją randa jau Pla- 
tono moksle, Tixeront, History of Dogmas, Frei- 
burg, 1910, t. I, p. 245), o taip pat krikšto, kū- 
nų iš numirusių prisikėlimo ir kitos dogmos. 
“Dogmų formulavime graikų filosofija pereina į 
krikščionybę“ (H. O. Taylor, The Classical Heri- 
tage of the Middle Ages, 1901, p. 121). 


O ir pati vienuolystės idėja, ta įžymiausia 
viduramžių krikščioniškos dvasios reiškėja, taip 
pat turi šaknis rytuose. Juk žinoma, kad pir- 
mieji vienuoliai radosi Egipte. Pirmas jų, Pa- 
chomijus, buvo pagoniško dievo Serapio kole- 
gijos kulto atsiskyrėlis. Vėliau jis virto krikščio- 
niu ir tyruose vedė nuostabų šventą gyvenimą, 
tapdamas aplink jį susibūrusių vienuolių gal- 
va. Jau graikų filosofijoj, pvz., Aristotely, ran- 
dami nusakyti kontempliatyvinio gyvenimo pra- 
"dai (vita contemplativa). Jam atsidėje kai ku- 
rie neoplatonikai ir pitagoriečiai turėjo sudarę 
savotiškas atsiskyrėlių bendruomenes. Bei šios 
antikinės vienuoliškos bendruomenės maitinosi 
blankiai, atitrauktais idealais ir jos negalėjo pa- 
traukti masių. Krikščioniški vienuoliai konkre- 
tizavo, pagyvino vienuoliškus idealus, kai jie 
atsidėjo gyvojo Dievo meilei ir Jo tarnybai. 
Krikščionių vienuoliai, nors ir gavo impulsą iš 
rytų, tačiau sukūrė savaimingą vienuolišką idea- 
lą, pagrįstą askeze, siekiančia priartėti prie die- 
vybės ir net susilieti su ja (ekstazė). 

Tikra organizacija vienuolynai virto vaka- 
ruose, kur jų atstovai, jau romėnų teisės pa- 
veikti, sudarė bendruomeniško gyvenimo nuo- 


status. Visa vienuoliška organizacija su sava 
hierarchija yra romėnų teisės genijaus padaras 
ir ją pagrindė romėniškos kultūros atstovai, 
kaip Kasianas ir ypač Benediktas Nursietis, vi- 
sai teisingai laikomas vakarų vienuolynų tėvų. 


Vakariečiai krikščionys rašytojai, nors bū- 
dami romėnais, ir nebuvo taip susigyvenę su ele- 
nistine filosofija ir svetimi metafiziniam galvo- 
jimui, tačiau klasikinės kultūros įtakos neišven- 
ge. Jie ir buvo išsimokslinę romėnų mokyklose, 
jose išėję elementarinius septynių menų (sep- 
tem artes liberales) mokslus, kuriuos vainikavo 
retorika. O šis mokslas buvo paremtas klasiki- 
niais autoriais bei jų kūriniais. Tad romėnų li- 
teratų poveiky krikščionys rašytojai kūrė jau 
bažnytinio turinio veikalus. Eilėj žymių krikš- 
čionių rašytojų matome didelę Cicerono įtaką. 
Juo, pvz., sekdamas kūrė Laktancijus (III a.), 
ne be pagrindo krikščionišku Ciceronu vadina- 
mas. Taip pat garsusis Milano vyskupas Ambro- 
ziejus (IV a.), sukrikščionindamas Cicerono vei- 
kalą “De officiis“, parašė savo “De officiis mi- 
nistrorum", kur dėstė dvasininkų pareigas. Di- 
delėj Cicerono įtakoj buvo ir šv. Jeronimas, tas 
vienas didžiausių krikščionių eruditų, ir dėl to 
krimtosi jausdamasis esąs daugiau prisigėręs šio 
klasiko nei Evangelijų. Kartą prisipažino jis 
sapnavęs: stovįs prieš Dievo teismą ir girdįs žo- 
džius: “Nejau tu esi krikščionis! Tu esi cicero- 
nietis. Nes kur yra širdis, ten ir turtai"? (cituo- 
ta iš H. O. Taylor, O. p. 109). 


Pagaliau Augustinas žuvusio Cicerono vei- 
kalo (Hortensijus) paveiktas tapo krikščionimi 
(Manichejum pradžioj). Aplamai, visoj Augus- 
tino kūryboj Žymi platonizmo įtaka, jo pasisa- 
vinta per neoplatonizmą. Tik Augustinas, bū- 
damas perdėm subjektyvus galvotojas, savaip 
dėstė ir nuo platonizmo nutolo. Jis savo genia- 
liu protu, ypač intuicija suėmė klasikinių ir 
krikščionių mokslų nuotrupas ir iš jų sudarė, 
kad ir ne visiškai nuoseklią, krikščionybės moks- 
lo sistemą. Ne be pagrindo jis todėl vadinamas 
vakarietiškos (viduramžių) krikščionybės tėvu. 


Kaip matome, krikščionys kūrė ir apibrėžė 
Bažnyčios tiesas pagoniškoj aplinkoj, daug ką 
paimdami iš elenistinės kultūros. Tuo ir nusi- 
pelnė krikščionybės kūrėjai, kad jie, nepanie- 
kindami iš esmės klasikinio mokslo laimėjimų, 
mokėjo įdiegti jiems naują dvasią, nurodyti 
jiems aiškius ir vieningus tikslus. Vietoj padri- 
kusios, blankios elenistinės pasaulėžiūros, geriau 
pasakius, daugybės pasaulėžiūrų, kilusių iš ti- 
kybinio sinkretizmo, krikščionys išdirbo vienin- 
gą, aiškią, plačiosioms masėms suprantamą pa- 
saulėžiūrą, paremtą prisikėlusio Kristaus, to 
laukto Mesijaus, idėja. Su savo aiškia ir pa- 

trauklia pasaulėžiūra krikščionys užkariavo pir- 
miausia Romos imperiją, o vėliau ir visas bu- 
vusias barbariškas Europos tautas ir tuo būdu 
nutiesė pagrindus mūsų žemyno kultūrai bei ci- 
vilizacijai. Europa, kultūros bendruomenės pras- 
me imant, yra krikščionybės, kurios šaknys glū- 
di elenistiniame pasauly, kūrinys. 


3. Barbarai ir imperija 


Nuo senų laikų buvo įsigalėjusi istorijos 
moksle pažiūra, kad barbarų ir imperijos susi- 
dūrimas reiškė didelį istorinį posūkį. Buvo mo- 
koma; kad barbarų plūdimas buvęs katastrotiš- 
kas reiškinys, kur imperija liko sužlugdyta. 
Barbarai — buvo mokoma — buvę grobikai, 
griovėjai, žydinčios antikinės kultūros priešai ir 
jos naikintojai. Sulig antikinės kultūros sunai- 
kinimu prasidėjęs visai kitas laikmetis — tam- 
sieji viduramžiai. 

Ši vadinamoji katastrofos teorija yra tam 
tikro istorinio proceso padaras. Ji kilusi rene- 
sanso laikais, kada vadinamieji humanistai, ne- 
paprastai pamėgę klasikus, ėmė žiūrėti į tuos 
laikus, kurie juos pačius skyrė nuo klasikų, su 
panieka. Jie praminė juos tamsiais viduram- 
žių laikais. O jų kaltininkais laikė germanus — 
gotus, sunaikinusius klasikinę kultūrą. Huma- 
nistams svetima buvo evoliucijos mintis, kur 
būtų įžiūrimas laipsniškas perėjimas iš senovės 
į vadinamuosius viduramžius. 
įsiveržimas reiškė revoliuciją, kur žlugo vienas 
civilizuotas laikmetis ir prasidėjo kitas — bar- 
bariškas. 

Humanistų pradėtoji vadinamoji katastro- 
fos teorija įsigyveno istorijos moksle, kai ji bu- 
vo dar palaikoma ir žymių švietimo ideologijos 
atstovų, kaip Montesguieu, Voltaire ir kitų. Įs- 
pūdingai ją išreiškė Voltaire šiaip kalbėdamas: 
“Kai mes pereinam nuo Romos imperijos isto- 
rijos prie istorijos tautų, kurios sugriovė ją va- 
karuose, mes jaučiamės lyg keliauninkas, kuris 
palieka žydintį miestą ir atsiduria dygliuotoj 
dykumoj. Dvidešimt barbariškų dialektų pavel- 
dėjo gražią lotynų kalbą, skambėjusią nuo Ili- 
rijos iki Atlaso kalnų. Tuo tarpu kai iki ano 
"meto protingi įstatymai viešpatavo didesnėj pu- 
sėj mūsų žemyno, dabar ten tėra vien laukiniai 
papročiai (cituota iš A. Dopsch, Economic and 
Social Foundation of European Civilization, 1937, 
p. 4). Šis taip sakant revoliucinis tautų kraus- 
tymosi vaizdas plačiai prigijo istorijos moksle ir 
ligšiol nėra išgyventas. Per istorijos vadovė- 
lius jis paplito šviesuomenėj ir įvairiomis pro- 
gomis kartojamas. 

Nuo senų laikų ne vienas autorius kėlė bal- 
są prieš katastrofos teoriją ir pagal kruopščiai 

Jiems barbarų - 


išnagrinėtus šaltinius rodė buvus lėtą perėjimą 
iš senovės į viduramžius. Romos imperija pa- 
mažu kito pirmiausia politiškai, o taip pat so- 
ciališkai ir ūkiškai ir tuo būdu išsivystė vidur- 
amžiai. Isikraustydami barbarai mažai paveikė 
jos evoliuciją ir jie jokiu būdu jos negriovė. 
Barbarai nuo pat pradžių buvo paveikti impe- 
rijos ir jieškojo progos taikiai įsikurti joje. Bar- 


barai — nepaisant keleto vietinio pobūdžio puo- 
limų — niekuomet nepuolė imperijos, turėdami 
tikslą sugriauti ją. Jie laikė ją, — kaip ir ro- 
mėnai, — nepajudinamu amžinu kūriniu ir de- 


rinosi prie jos. 

Tuo būdu, vietoj katastrofos, sukurta vadi- 
namoji kontinuiteto teorija, kurios pirmu žy- 
miausiu dėstytoju laikytinas prancūzas Fustel 
de Coulanges. Šis mokslininkas nuostabiai aiš- 
kiu, taikliu stilium ir nepaprastu nuoseklumu 
parašytuose veikaluose apie senąsias prancūzų 
institucijas vaizdavo imperijos institucijų tąsą 
senoj Prancūzijoj maždaug iki Karolingų laikų. 
Tačiau Fustelio teorija nesusilaukė visuotinio 
pritarimo ir ypač nepalankiai buvo sutikta vo- 
kiečių mokslininkų, įžiūrėjusių germanų vaid- 
mens sumenkinime net prancūzišką šovinizmą. 
(Mat, jo veikalai pasirodė po 1870 metų Prancū- 
zų-Vokiečių karo). 


Naujausiais laikais Fustel de Coulanges teo- 
riją atgaivino jau visuotiniu mastu, pagrįsda- 
mas paskiausiais mokslo duomenimis, buvęs 
Vienos istorikas A. Dopšas (1868-1953). Jis pa- 
rodė dar pirmo D. karo metu paskelbtame 
veikale apie ūkinius ir socialinius Europos kul- 
tūros išsivystymo pagrindus, kaip imperijos ūki- 
nė ir visuomeninė struktūra išsilaikė ir po va- 
dinamojo tautų kraustymosi ir tapo pagrindu V. 
Europos santvarkai. Germanų antplūdžiai jos 
iš esmės nepakeitė. Ji kito daugiau savaime, 
evoliucijos keliu. 

Dopšo atgaivintoji kontinuiteto teorija susi- 
laukė plataus pritarimo. Ją priėmė tokie moksli- 
ninkai, kaip belgas H. Pirenne (1862-1935), 
anglas Ch. Dawson (g. 1889), amerikietis J. W. 
Thompson (1869-1941) ir kiti. Jos įtaka šian- 
dien jaučiama daugelio viduramžių istorijos vei- 
kaluose, atseit, ji vyrauja. 

* 

Iš tikrųjų, germanų įsiliejimas į imperiją 
buvo lėtas, mažai pastebimas procesas, prasidė- 
jęs nuo pirmųjų mūsų eros amžių. Dar toli gra- 
žu prieš didesnius antplūdžius IV-V a. germa- 
nai nuolatos smelkėsi į imperiją ir jos buvo pri- 
imami. Jie sudarė platų žemdirbių sluogsnį, 
miestuose buvo didikų tarnais ir pagaliau gau- 
siais būriais tarnavo romėnų legionuose, būda- 
mi jų sąjungininkais (foederati). Būdami pa- 


sklidę imperijoj, germanai įsiterpė į romėnų vi- 
suomenę, iš jų tarpo atsirado net augšti impe- 
rijos pareigūnai ir jie gynė pačią imperiją nuo 
germanų. Trumpai sakant, imperija germanų 
įtakoj pati barbarėjo. Kai nuo penkto amžiaus 
germanai, stumiami naujai iš Azijos atvykusių 
hūnų, pasklido beveik visoj imperijoj, jie nebu- 
vo jau nauji žmonės. Net susėdę masėmis va- 
karinės imperijos provincijose, kaip Galijoj, Is- 
panijoj, šiaurės Afrikoj ir Italijoj, jie nepakei- 
tė visuomeninės ir ūkinės tvarkos. Ch. Dawson 
teisingai nurodė, kad germanai rado imperijoj 
vyraujantį agrarinį ūkį su dideliais dvarais, 
kuriuos apdirbo daugiausiai nelaisvieji (vergai 
ir kolonai). Sulig imperijos decentralizacija 
skaidėsi ir jos ūkis, menkėjo miestai ir taip 
ėmė viršų uždaro ūkio sistema, kur stambieji 
dvarai su jiems priklausomomis apylinkėmis 
virto autarkiniais vienetais. Tad imperija pati 
vystėsi feodalizmo linkme, o barbarai, įsiterp- 
dami į ją, to proceso nepaveikė. Žinoma, nei 
barbarai nei romėnai nematė imperijos “žlugi- 
mo". Pats tariamas žlugimas yra naujųjų laikų 
istorikų kūrinys, ypač išpopuliarintas garsaus 
XVIII a. anglų istoriko E. Gibono (“Decline 
and Fall of the Roman Empire“). 

Didelį vaidmenį barbarų germanų ir slavų 
įjungime į imperiją suvaidino Bažnyčia. Mat, 
kai barbarai įėjo į imperiją, ši jau buvo krikš- 
čioniška, ir Bažnyčia turėjo išsidirbusi savo hie- 
rarchiją bei organizaciją. Tad barbarų susidū- 
rimas su imperija buvo drauge ir susitikimas su 
organizuota krikščionybe. Germanai anksčiau- 
siai platesniu mastu susidūrė su krikščionybe 
palei Juodąją jūrą, kur jų giminė gotai jau tre- 
čiame amžiuje išeina aikštėn. Nuo to meto, ma- 
tyti, juose plito iš Bizantijos einanti krikščio- 
nybė, kad jų vyskupas jau dalyvauja pirmame 
visuotiniame Bažnyčios sinode Nikėjoj (325). O 
ketvirtame amžiuje jų vyskupas Ulfilas jau 
duoda jiems gotiškąjį Šv. Rašto vertimą — se- 
niausią (bent iš dalies) išlikusį germanų kalbos 
paminklą. Tiesa, gotuose paplito V. Bažnyčios 
pasmerkta Arijaus klaidatikystė, kuri tuo metu 


vyravo rytinėj imperijos daly. Bet gotai, kaip 
ir kiti rytiniai germanai, vėliau atkeliavę į va- 
karinę imperiją, buvo paveikti Romo: Bažny- 
čios ir virto katalikais. Kartu su tikėjimu Baž- 
nyčia davė germanams ir romėniškus įstatymus, 
— pagal kuriuos ji pati tvarkėsi, — mokslą ir 
net pačią kalbą, tapusią jų rašto ir mokslo kal- 
ba. Germanai, kurie susėdo buvusiose imperi- 
jos teritorijose, liko tiek paveikti romėniškos 
kultūros ir jos Bažnyčios, kad jie pasisavino l0- 
tynų (atseit, imperijos) liaudiškos kalbos tarmes, 
iš kurių išriedėjo šių dienų vadinamosios ro- 
manų kalbos. Germanai sumišo su vietos impe- 
rijos gyventojais ir buvo šiųjų absorbuoti. Tik 
išlikę vietų ar sričių vardai primena, kad buvu- 
siose imperijos žemėse kadaise germanų gyven- 
ta. 

Bažnyčia ir jos nešama romėniška kultūra 
veikė taip pat ir tas tautas, kurios įsikūrė už 
buvusios imperijos ribų. Šiuo atveju didelis nuo- 
pelnas priklauso germaniškai frankų giminei, 
kuri, tapusi katalikiška ir romėniška, davė pra- 
džią didžiajai Karolingų imperijai, aprėpusiai 
beveik visą šių dienų kontinentalinę V. Europą. 
Šios imperijos dėka romėniška katalikiška Baž- 
nyčia ir jos kultūra pasiekė Baltijos jūrą šiau- 
rėje ir Dunojų rytuose. Tad Karolius D. laiky- 
tinas ne tik Romos imperijos atgaivintoju, bet 
ir jos plėtėju bent bažnytiniu ir kultūriniu po- 
žiūriu. Trys elementai, būtent — imperija, Baž- 
nyčia ir barbarai (germanai ir slavai) susiliejo 
ir iš jų išsivystė viduramžių visuomenė. Jau 
ketvirtame amžiuje vakarų poetas Paulinas No- 
lietis gražiai išreiškė Bažnyčios vaidmenį, žie- 
džiant barbarus su romėnais, kai jis, kreipda- 
masis į romėnų misionierių slavų krašte, išsita- 
rė: “Per te barbari discunt resonare Christum 
corde romana". O ši romėniška krikščioniška vi- 
suomenė yra ir mūsų europiškos kultūros bei 
civilizacijos pamatas. Tad ne apie romėniškos 
kultūros sunaikinimą, bet apie jos išlikimą bei 
paveldėjimą reikia kalbėti ir nurodyti mūsų 
kultūros gilias šaknis, ko mokslas šiandien ir sie- 
kia. 

NAUJOJI šVEDŲ LITERATŪRA 


Naująją švedų literatūrą reikėtų 
pradėti skaityti su šio šimtmečio 
pradžia, nors paskutiniai praeito 


šimtmečio metai nėra jau taip leng- 
va įsprausti į kokius nors literatū- 
rinius rėmus, kaip kad to paties 
šimtmečio paskutinieji du dešimt- 
mežiai, tačiau ir čia negalima apie 
didelius skirtumus kalbėti. Devinta- 
sis praeito šimtmečio dešimtmetis 
žengė tiesos jieškojimo, realizmo ir 
visuomeninių reformų ženkle, 0 tuo 
tarpu paskutinysis dešimtmetis troš- 
ko grožio, linko į praeitį. Naujoji 
karta savo pirmuosius kelius bando 
dar gerokai spindinčių senųjų žvaigž- 
džių šviesoje, savitan kelin ji įžen- 
gia nuo Verner von Heidenstam de- 
biuto 1888 ligi 1910 m. Tačiau rei- 
kia neužmiršti, kad tame laikotar- 
py pasirodė ir Selmos Lagerloef “Je- 
ruzalė", ir Heidenstamo “šventosios 
Birgitos  pilgriminė kelionė" bei 
“Folkungų. medis", ir  Karlfeldto 
“Fridolino sodas" bei “Flora ir Po- 
mona", ir pagaliau Levertino '“Ka- 
ralius Saliamonas" su “Morolfu". 
Jeigu dar pridursime, kad ir Strind- 
bergo didžioji dramaturgija  gimi- 
ninga tam laikotarpiui, tai ir visai 
aišku pasidarys, kad senosios žvaigž- 
dės dar dominavo. 

Bet tuo pat laiku pasirodo jau ir 
vienas kitas naujokas. Hjalmar Soe- 
derberg (1869-1941) dar tvirtai lai- 
kosi prikibęs prie paskutinių dviejų 
praeito šimtmečio dešimtmečių. Ap- 


rašydamas  Stockholmą, jis eina 
Strindbergo pėdomis. Jo dokumenta- 
liniai Stockholmo romanai, kaip 


“Klystkeliai", “Martyno Bircko jau- 
nystė", “Daktaras Glas" ir “Rimta- 
sis žaidimas", yra klasiški. Kaip 
pats pirmasis racionalistinės pasau- 
ležiūros reiškėjas švedų literatūro- 
je, Soederberg jau anksti pasidaro 
kultūrinių debatų centrinė figūra. 

Tiesa jam buvo ne tik teorinė, bet 
ir moralinė sąvoka. Tas jo raciona- 


lizmas aistringai užangažuoja jį 
principiniams politiniams klausi- 
mams. Kitas esminis Soederbergo 


kūrybinis motyvas yra erotinis pesi- 


mizmas, ypač pasireiškęs dramoje 
“Gertruda"' ir romanuose “Daktaras 
Glas'' ir “Rimtasis Žaidimas". 


Tų paskutiniųjų praeito šimtmečio 
dešimtmečių elementus panašiai jun- 
ge ir Soederbergui giminingas Bo 
Bergman (1869-). Toji melancholija, 
taip dominavusi jo debiutiniame ei- 
lėraščių  rinkiny - “"Marijonetė", iš 
lengvo užleidžia vietą kiek aktyves- 
nei laikysenai. Taip pat didelis skir- 
tumas ir tarp jo novelio rinkinio 
"Sapnas" ir paskesniojo “Epilogai", 
kuriame jis polemizuoja su determi- 
nizmų, jo jaunystės pačiu svarbiau- 
siuoju argumentu. 

XIX š. paskutiniojo dešimtmečio 
ženkle stovi visa virtinė jaunų rašy- 
tojų, debiutavusių šio šimtmečio pir- 
mame dešimtmety: Vilhelm Ekelund, 
Anders Oesterling, Hjamar Berg- 
man, Sigfrid Siwertz, Sven Lidman. 
Kas tuos visus jaunuosius ypač pa- 
gavo, tai grožio kultas, pasakinių 
motyvų egzotika. Ekelund savo ly- 
rikoje iš savo tėviškės Skanės (pie- 
tinė Švedijos provincija) persikelia 
į patetiškas vienumas, Oesterlingas 
eina priešinga kryptimi — nuo di- 
džiulės ekstrados jis nulipa į papras- 
tą, aiškią melodinę formą (“Metų 
dainos") ir savo motyvais iš abstrak- 
čios grožio karalystės nusileidžia į 
savo tėviškės pakluones toje pačio- 
je Skanėje. Perkaitintos atmosferos 
erotikoje sužydi ir Sven Lidmano 
lyrika, spalvinga, 
Siwertz debiutavo kaip lyrikas, jo 
melancholinis Stocholmo vietovaizdis 
daug kur sutampa su Hjalmaro Soe- 
derbergo. Hjalmar Bergman savo pa- 


bet dirbtinė. Ir 

saulinį skausmą slėpė už nepraeina- 
mų krūmokšnių glūdinčiame, nujau- 
timais taip turtingame pasakojime. 

Bet šio kvarteto pradžioje buvusi 
bendra melancholija iš lengvo pra- 
šviesėja. Nemažą vaidmenį čia vai- 
dino ir kritiko John Landguisto įves- 
tas bergsonizmas, kurs savo laisvo- 
sios valios pamokslais padėjo tiems 
jaunikaičiams atsipalaiduoti nuo XX 
š. pradžioje pasireiškusios pesimis- 
tiškai nudažytos marijonėtinės filo- 
sofijos. 

Visai savitu keliu nuėjo Ekelund 
(1880-1949), pradėdamas “Antikiniais 
idealais". Šis aforizmų rinkinys bu- 
vo jo atsisveikinimas su lyrika ir 
jausmų kultu. Jo naujosios žvaigž- 
dės palydovės buvo valia, drausmė, 
didvyriška laikysena. Toji jo progra- 
ma buvo kiek sušvelninta, įmaišant 
į ją šiek tiek krikščionybės ir mis- 
tikos, bet savo asmeninės užsibrėž- 
tos linijos laikėsi jis be jokių kom- 
promisų. Toji visiška izoliacija davė 
meniškai gražių vaisių. Ekelundo 
originali prozos forma — savotiškas 
aforistinis-essayistinis stilius — ir jo 
nenuilstamas esmingumų iškėlimas 
turėjo didelės reikšmės švediškai ra- 
šantiems suomių modernistams. 

šalia Ekelundo stovi ir Sven Lid- 
man (1882-) savo neišpasakytame 
valios įtempime. 1910 m. didvyriško 
nacionalizmo dvasioje jis pradeda ro- 
manų seriją apie Silfverstaahl gimi- 
nę. Kai pirmojo didžiojo karo metu 
toji jo propaganda pasirodė klaidin- 
ga, perėjo jis “sekminininkų" sek- 
tos gretas ir net ligi šios dienos yra 
vienas iš geriausių Švedijos kalbė- 
tojų bei pamokslininkų, tarp kito ko, 
didelis šv. Augustino žinovas ir in- 
terpretatorius. 

Ir Sigfrid Siwertz (1882-), švedų 
Akademijos narys, kalbėjo tuo pa- 
čiu vardu, tik gal netaip jau tokio- 
je aštrioje formoje. Romanu “Mė- 
laro piratai" jis įvilko švediškąjį 
bergsonizmą į klasinį dailiosios lite- 
ratūros rūbą. Nežiūrint savo antiin- 
telektualinės programos, Siwertz yra 
grynai intelektualinis rašytojas. Jis 
diskutuoja, stato, kuria, daugiau gal- 
voja, negu vykdo. Gyvybinių verty- 


bių garbinimas iškyla jo kelionių ap- 
rašymuose. Siwertz yra gana grei- 
tas visokioms aktualijoms, pvz., ro- 
mane “Jonas ir slibinas“ ir eilėje 
pjesių (“Nusižengimas", “Garbingas 
vyras"), kur motyvai imti tiesiog iš 
dienos kronikos. Paskui kurį laiką 
ima jo problematika plonėti, bet nau- 
jų pasiryžimų netrūksta (novelių rin- 
kiniai “Aš vargšas nusidėjėlis" ir 
“Daugiau negu šešėliai''). 

Anders Oesterling (1884-, švedų 
Akademijos narys, jos sekreto-ius) 
savo lyrikoje išlaikė augšta kokybi- 
nį standartą. Vargiai ar kas kitas 
to paties rango viršys jį švedų lite- 
ratūroje (“Idilių knyga“, “Tonai nuo 
jūros"). Jo kūrybinis menas prisi- 
jungia prie Goethės ir Wordsworth 
tradicijų. Jo kasdieninis klasicizmas 
įgavo jo tėviškės spalvą, savo gim- 
tinę jis apdainuoja šviežiu, fantazi- 
jos kupinu išgyvenimu.  Oesterling 
yra reikšmingas ir įtakingas kaip 
kritikas. 

Hjalmar Bergman (1883-1931) sa- 
vo romanu “Jo didenybės testamen- 
tas" pirmą kartą kreipėsi į vadina- 
mą “bergslag“ (vidurinės Švedijos 
provincijos, kur kasama rūdis) ap- 
linką, ir toji aplinka nuolat pasikar- 
toja paskiau tiek jo romanuose, tiek 
novelėse. Disharmoninė nuotaika, 
taip dominavusi jo jaunystės kriti- 
koje, “Jo didenybės testamente“ 
virsta, nors ir paviršutiniais, žais- 
mingais nuotykiais bei bizarine ka- 
rikatūra. Po “testamento reikėjo 
kelis metus laukti, kol jis sekančia- 
me romane '“Markurelliai iš Wad- 
koepingo'' vėl grįžo prie linksmes- 
nės nuotaikos, o per tą tarpą jis 
parašė švedų literatūroje gal pačias 
tamsiausias ir karteliu persunktas 
knygas (“Komedija Bergslagine", 
“Motina Sutreje", “Mirusiojo  me- 
muarai''), kurios savo pagilinia 
psichologine analize ir išsikišančiu 
konkretaus pasakojimo menu eina 
lygiagrečiai su jau tradicine romano 
technika. “Markurelliai iš Wadkos- 
pingo" yra lyg ir nusileidimas la- 
biau konvencionaliam stiliaus idea- 
lui, labiau feljetoniniam stiliui, ku- 
ris buvo taip būdingas trečiojo de- 
šimtmečio švedų prozai. Tą stilių 
sutinkame jo meistriškuose roma- 
nuose “Ponas von Hancken" ir 'Se- 
nutė ir Viešpats Dievas", jis žymus 
ir jo dramų dialoguose, ryškiausiai 
gal “Swedenhjielms". Jo dramos kū- 
riniai (“Marijonetės", “Audėjas Bag- 


dade", “Vartai") labai giminingos 
Strindbergui. Savo gana atvirame 
romane “Clown Jack“ Bergmanas 


visiškai atsiskaitė su kūryba: nuo to 

laiko jis daugiau nieko neberašė. 
Apie 1910 m. prasilaužė ir kiti ra- 

šytojų padaliniai. Prie tokių pir- 


mMiausia priklauso trijulė: Gustaf 
Hellstroem, Ludwig Nordstroem ir 
Elin Waegner. 

Savo gyvenimo nuotaika  Hell- 
stroem (1882-1952, švedų Akademi- 
jos narys) labai artimas Siwertzui 
— Melancholija ir pesimizmas domi- 
nuoja (“Chaosas''), bet pradžioje jis 
yra labiau socialiai, negu individua- 
liai nusiteikęs. Ir jį buvo Bergsonas 
gerokai įgylęs, bet jokia veiksmo 
romantika jo vistik nepaviliojo. Ti- 
piška, kad ne dailiąją kūrybą Hell- 
stroem pasirinko savo amatu, 0 žur- 
nalistiką. Patyrimai, kaip korespon- 
dento, įgyti Londone, Paryžiuje, 
New Yorke, davė jam daug medžia- 


gos ir dailiajai literatūrai (“Veži- 
kai“, “Rekomendacijos"').: Paminėti 
reikėtų ir Hellstroemo essayistinius 


dalykėlius apie anglų gyvenimą bei 
būdą. Plačiausias yra jo romanų cik- 
las “Žmogus be humoro" (išėjo še- 
šios dalys). Vienas iš jo paskutinių- 
jų romanų — “Meilė ir politika" — 
paliečia netolimus praėjusio karo lai- 
kus. 

Strinbergiškos ir Albert Engstroem 
nuotaikos yra ir Ludwig Nordstroem 
(1882-1942) ankstyvoji novelistika 
("Žvejai"), kur gana realiai vaiz- 
duojamas šiaurinės Švedijos gyveni- 
mas. Kaikurie jo veikalai kaip re- 
portažas yra nepalyginami švedų li- 


teratūroje (“Švyturinis laivas'', “Di- 
džioji Norlandija", “Mėšlinoji šve- 
dija"'). Bet Nordstroem yra ir mis- 


tikas, primenąs 1866 m, mirusį šve- 
dų lyriką Carl Jonas Love Almguist. 

Kaip apsukri reporterė įžengia į 
švedų literatūrą ir Elin Waegner 
(1882-1949, švedų Akademijos narė). 
Ji prasimušė savo romanu “šiauri- 
nės muitinės liga", kur vaizduoja- 
mas moterų kontorisčių gyvenimas. 
Romane “Plunksnakotis" ji reaguo- 
ja, tik daug didesniu svoriu, ir į ki- 
tą gyvybinę problemą — balsavimo 
teisę Moterims. Ir tik savo romanu 
iš kaimiečių gyvenimo “Asa-Hanna" 
ji visu rimtumuų iškilo kaip tikra 
žmonių vaizduotoja. Maždaug tuo 
pat laiku, apie 1918 m., ištinka ją 
religinė krizė: ji pasidaro tikinti ir 
prisijungia prie “kvaksininkų". Tą 
savo krikščioniškąjį tikėjimą iš leng- 
vo ji ėmė jungti ir su socialinės re- 
formos programa — palaužti vyrų 
valdomą visuomenę, kuriai ji priski- 
ria visas istoriniais laikais pasaulyje 
įvykusias nelaimes. Vietoje tos san- 
tvarkos ji siūlo grįžti prie matriar- 
kato vertingųjų savybių, t. y. prie 
tos santvarkos, kurią patriarkatas 
išstūmė (“žadintuvas"). Toji protes- 
to dvasia eina per visą jos paskuti- 
niojo laikotarpio kūrybą. Sunkiau- 
sias svoris tačiau sutelktas abiejuose 
jos auotbiografiniuose romanuose — 
“Nepasislšpsi"' ir “Paslaptingas. Be 


to, tas savo idėjas ji meistriškai pri- 
taikė ir savo šaunioje Selmos Lager- 
loef monografijoje. 

Išaušus šiam šimtmečiui, pradeda 
švedijoje konsoliduotis ir didieji liau- 
dies sąjūdžiai. Tas socialinis posūkis, 
nepamesdamas dar savo entuziazmo, 
negalėjo nepalikti pėdsakų ir litera- 
tūroje. Atsiranda baisi praraja tarp 
melancholijos bei pesimizmo, kuriais 
buvo apsikrėtę daugelis jaunų rašy- 
tojų, ir tarp tos linksmos vilties 
ateitimi, apėmusios liaudies sąjūdžių 
jaunimo būrius, prie kurių didelėje 
daugumoje prisidėjo ir akademikai 
bei kiti intelektualai. Ypač pažymė- 
tinas yra aitrus jaunojo Torsten Fo- 
gelguist (1880-1941, švedų Akademi- 
jos narys) protestas 1907 m., nu- 
kreiptas prieš melancholinę literatū- 
rą, kurią jis randa nevyrišką ir be- 
valią. Pats jis gi buvo aktyvus liau- 
dies švietėjas. Pažymėtinas yra tų 
rašytojų, kurie buvo tų liaudies są- 
jūdžių literatūriniais ruporais, visai 
be jokių niuansų optimizmas. Svar- 
biausieji iš tokių yra Karl Erik For- 
siund (1872-1941) savo gamtos evan- 
gelija, romanu “Didžioji sodyba'' ir 
Karl Gustav  Ossiannilsson  (1875- 
1950), kurio būgnui komponuota ly- 
rika kaip tik buvo pritaikyta kovoti 
nusiteikusiems, žygiuojantiems ir de- 
monstruojantiems darbininkų sąjū- 
džio būriams. Ossiannilssoną galima 
būtų laikyti ir proletarinio romano 
pionierium (“Barbarų miškas"). Bet 
daug teisingiau toji garbė tenka 
Martin Koch (1882-1940). Romane 
"Darbininkai" jis stoja prieš pasiti- 
kėjimą smurtu, kurs, nepavykus di- 
džiajam streikui, ėmė plisti darbo 
jaunimo tarpe. “Rąstų slėnyje" au- 
torius vaizduoja bendrovių varomą 
ūkininkams taip nenaudingą miškų 
eksploataciją. “Gražusis Dievo pa- 
saulis" yra švedų literatūros gal pa- 
ti giliausia psichologinė nusikaltėlio 
studija. Siužetas imtas iš Stockhol- 
mo pogrindžio. šis romanas yra kar- 
tu ir mistinis pergyvenimas, prie ku- 
rio autorius dasikasė ir kur tikrovės 
piktasis pradas ištirpsta ir palieka 
tik nereikšmingus šešėlius visumos 
paveiksle. Po “Pamaldžių žmonių''— 
religinių sektų reportažinės kaval- 
kados — Martin Koch nustojo visai 
rašęs ir išvyko į Paryžių, ir tik grį- 
žęs 1920 m. išleido savo populiarias 
sentimentalias  “Dainas".: Pagaliau 
prieš pat savo mirtį išleido autobio- 
grafinį savo vaikystės dienų roma- 
ną “Mauritz". 

Martin Koch dešinėje stovi jo ben- 
dramintis Dan Andersson (1888-1920). 
Jie kartu dirbo blaivybės sąjūdyje, 
bet paskui iš jo pasitraukė. Liaudies 
idealizmo jiems neužteko, jie persi- 
metė į moralines bei religines prob- 
lemas, kurios daug giliau skverbėsi 


373 


į juos, negu socialinės. Ir Dan An- 
dersson, kaip ir Martin Koch, praė- 
jo pro mistinių pergyvenimų vartus. 
To misticizmo pėdsakų randame tiek 
jo lyrikoje, tiek romane “Dovydo 
Rammso paveldėjimas". Savo popu- 
liarumą pasiekė Dan Andersson dar- 
bo jaunimo tarpe, bet liaupsinamas 
buvo ir jaunų akademikų. Tyrlaukių 
nuotaika, skurdas, vyriškumas, ku- 
rie kaip kontrastas atsimušė į ug- 
ningą jausmų potvynį ir nuotaiką 
dainuoti, yra augštutiniai “Juodųjų 
baladžių" ir kitos jo lyrikos tonai. 

Prie tos pačios darbo jaunimo kar- 
tos priklauso ir Ragnar Jaendel 
(1895-) bei Ivan Oljelund (1392- 
1950). Jie abu pradėjo kaip pačios 
kairiausios briaunelės politiniai agi- 
tatoriai, bet paskui, po religinės kri- 
zės, abu užbėgo ant kitų bėgių. 
Krikščionybės prieglobsty  Oljelund 
pasinėrė liaudiškai nudažytame kon- 
servatizme (“Iš didžiosios G“, “Ža- 
li raiteliai"). Jaendel nusigręžė nuo 
smurto, kaip kovos priemonės, ir nu- 
keliavo į meditacinį pasaulį, politiš- 
kai gi pasiliko radikalus. Jo lyrika 
yra intymus esminių dalykų dieno- 
raštis. Prozoje savo viršūnę jis pa- 
siekė autobiografiniame roMane 
“Vaikystė". 

Trečiąją tos raidos kreivę išveda 
Erik Lindorm (1889-1941). Savo re- 
voliucinį entuziazmą jis prarado dvi- 
dešimtuosius metus eidamas. Jo ly- 
rika (“Kalba mano širdžiai", “Ma- 
no pasaulis") dainuoja apie užgesu- 
sią ugnį, apie supliuškusias iliuzijas. 
Tasai nepaprastai intensyviai pergy- 
ventas išnykimo jausmas sušaldė jį 
ir atėmė iš jo politinio pranašo rolę. 
Jis persimeta į lengvą žurnalistinį 
humorą ir į savo bendražmogius žiū- 


ri ironijos ir simpatijos mišinio 
žvilgsniu. 
Vienmetis su Martin Koch yra 


Gustav Hedenvind-Eriksson (1880-) 
Jamtlando provincijos (šiaurės šve- 
dijoje)  ūkininkaitis, paskui miško 
bei geležinkelio darbininkas. Atlie- 
kamu nuo darbo laiku prasitrynė ra- 
šyti. Toje savo darbo aplinkoje jis 
buvo ir politinis veikėjas. Jo pasa- 
kojamasis menas yra savų sunkių 
patyrimų vaisius, primenąs liaudies 
pasakojimus, nors kartais ima, domi- 
nuoti  kontruktyvus bei alegorinis 
bruožas. Savo paskesniuose roma- 
nuose jis ima labiau pabrėžti visuo- 
menines problemas, vaizduoja sėslius 
ir palaidūnus, ūkininkus ir darbinin- 
kus (“Sparnuotas ratas", “Išeikvo- 
tojo palikimas“, “Ant išpirktos že- 
mės", “Ūkininko dienoraštis“). Ori- 
ginalios yra jo dviejų tomų Jamt- 
lando pasakos, kur žinojimas susi- 
lieja su fantazija. 

Savo nuotaika Hedenvind-Eriksso- 
nui giminingas yra ir Olof Hoegberg 

(1855-1932), kurs savo istoriniu epu 
“Didysis pyktis“ ir savo Norlandos 
(šiaurinė  švedija)  supramoninimo 


aprašymuose stovi kaip koks didžiu- 
lis masyvas literatūrinių srovių bei 
srovelių sūkury. Hoegberg yra pa- 
stovus, svarus, savotiškai primenąs 
Fabian Mansson (1872-1938), kuris 
šalia savo reikšmingo įnašo kaip po- 
litikas, prirašė ir storų, tiek doku- 
mentariai, tiek literatūriškai puikių 
romanų. 

Jeigu 1888-1909 metų laikotarpy 
dominuoja. vadinamieji  devyniasde- 
šimtininkai (praeito šimtmečio pas- 
kutiniojo dešimtmečio atstovai), tai 
1910-1930 laikotarpiui savą spalvą 
užtepė dešimtininkai, t. y. rašytojai, 
viešumon išėję tarp 1910-20 metų. 
Paskui jie savo estafetės lazdelę per- 
kvist, Birger Sjoeberg, Pertil Malm- 
vams, ypač prozoje, kurie bėgo ir 
tebebėga pirmuoju taku. Lyrika li- 
ko labiau suskaldyta. 

To laikotarpio perspektyva bus 
ryškesnė, jeigu prie tų “dešimtinin- 
kų" priskaitysime rašytojus, gimu- 
sius apie 1890 metus, o tokių susida- 
rys nemaža kavalkada: Paer Lager- 
kvist, Birger Sjoeberg, Pertil Malm- 
berg, Harriet Loewenhjelm, Sigfrid 
Linfstroem, Gunnar Mascoll Silfver- 
stolpe, Frans G. Bengsson ir Agnes 
von Krusenstjerna. 

Joks kitas švedų dainius ligi šiol 
nemėgino su tokiu atkakliu įkarščiu 
atsipalaiduoti nuo to, kas pripuola- 
ma, kas aprėžta, "kaip Paer Lager- 
kvist (1891-, švedų Akademijos na- 
rys, Nobelio premijos laureatas). Jo 
dideli, kad ir paprasti simboliai iš- 
kyla virš laiko ir erdvės, Liesti pa- 
čius pagrindiniausius žmogaus gyve- 


nimo faktus bei santykius — gimi- 
mą, mirtį, kančią, prasmę, vienišuų- 
mą, bendrumą, abejojimą bei tikėji- 
mą — yra labiau tikėjimo bei kul- 


to reikalas, tačiau tie motyvai kaip 
tik ir sudaro Paer Lagerkvisto sa- 
vitą sritį. Bet poetas nėra svetimas 
ir laiko dvasiai. Jau 1913 m., — nuo 
tada ir reikėtų skaityti Paer Lager- 
kvisto literatūrinį kelią, — savo pam- 
fletiniame rašte. “Žodinis ir vaizdi- 
nis menas" — tai savotiškas progra- 
mos pareiškimas — jis kaip liūtas 
šoka prieš šio šimtmečio antrojo de- 
šimtmečio psichologinį realizmą, prieš 
Ibseno dramaturgiją, prieš primity- 
vizmą bei visokios rūšies psichoana- 
lizę. 

Kaip dainius Lagerkvistas prasi- 
veržia 1916 m. savo eilėraščių rinki- 
niu “Baimė". Mirties baimė, kuri bu- 
vo ji jau nuo pat mažens apėmusi, 
pirmojo pasaulinio karo pergyveni- 
Mai, 0 gal dar ir gili asmeninė kri- 
Zė sudaro tą bekraštę baimę: “Bai- 
mė yra mano dalia, mano gerklės 
žaizda, mano širdies šauksmas pa- 


saulyje". Lagerkvistas buvo gerokai 
vokiškojo ekspresionizmo bimbalo 
įgeltas, o patinimas nuo to geluonio 
kaip tik ir iškyla “Baimėje". 

Pirmaisiais pirmojo pasaulinio ka- 
ro metais pasirodo ir Lagerkvisto 
pirmasis dramatinis  dalykėlis — 
“Dangaus paslaptis". šis vienaveiks- 
mis kūrinys vaizduoja, kaip vienas 
jaunuolis melsvai juodame besisu- 
kančiame rutuly, fizinių ir dvasinių 
išsigimėlių apsuptame, jieško gyve- 
nimo prasmės. Jis randa, kad viskas 
yra žiauru ir beprasmiška. O mer- 
gaitė, kurią jis įsimyli ir kuri be- 
skambindama gitara jieško tos sty- 
gos, kurios skambėjimas padarytų 
pasaulį gražų, yra beprotė. Gi “senis 
su jarmulka' paaiškina, jog prasmė 
yra ta, kad viskas privalo aplinkui 
suktis.  Jaunikaitis, viskuo nusivy- 
lęs, nušoksta nuo rutulio į tamsybes. 
Įsidėmėkime — “tamsybes". Tamsy- 
bės — tai savotiškas Lagerkvisto 
dangus, į tamsybes pranyksta ir jo 
Budelis ir Barabas. 

“Dangaus paslaptis" tilpsta rinki- 
nyje “Chaosas" (1919), Jame buvo 
ir eilėraščių skyrelis “Vietoje tikėji- 
mo". Šiais eilėraščiais Lagerkvistas 
kiek pasisuka, suskamba. nauji, daug 
turtingesni ir daug šviesesni tonai. 
Juose sutinkame švedų pačius mė- 
giamiausius eilėraščius: “Saulė išsi- 
pina savo kasas" ir “Gražiausia yra, 
kai ima temt iš lėto". Tas jo pra- 
giedrėjimas tęsiasi ir prozos knygo- 
ję “Amžinoji šypsena" — legenda 
apie mirusiųjų kelius, Dievo bejieš- 
kant. | 

Toji naujojo gyvenimo nuotaika 
nuostabiai pasireiškia jo lyrikoje. 
Jau pačios rinkinių antraštės — 
“Laimingojo kelias" (1921) bei “šir- 
dies dainos" (1926) — apie tai sako. 
Pirmajame rinkiny yra taip pat vie- 
nas iš švedų pačių mėgstamiausių 
eilėraščių, be kurio nė viena anto- 
logija neapsieina: apie poeto senos 
motinos drebančia ranka rašytą laiš- 
ką (vertimas buvo “Aiduose"), Poe- 
tas vėl iš naujo pergyvena vaikystės 
namų pamaldumą ir ramybę. 

Bet nereikia manyti, kad tuo Paer 
Lagerkvist jau ir priėjo prie pasto- 
vios, nebesudrumzdžiamos harmoni- 
jos. Viena iš būdingiausių jo kūry- 
binio gyvenimo žymių yra tai, kad 
jis nuolatos, kaip toji švytuoklė, švy- 
tuoja tarp šviesos ir tamsos. Abejin- 
gumas dažnai užklumpa jį, dažnai 
jis pirštu duria į demonišką žmogaus 
prigimtį. Tačiau, nežiūrint visko, jo 
tikėjimas žmogumi darosi vis dides- 
nis. Prozos dalykėlyje “Nugalčtasis 
gyvenimas" (1927) jis iškelia Žmo- 
gaus Dvasią, o ta dvasia jis laiko tai, 
kas žmoguje yra giliausia, kas ge- 
riausia. “Žmogaus sieloje susitvėrę 
pasauliai", sako jis, “prieš kuriuos 


visatos Žvaigždynai yra tik praeiną 
ir bereikšmiai: gerųjų pasaulis, tei- 
singumo, meilės, dieviškųjų pasau- 
lis*'. 

Tokios pat dvasios kaip “Nugalė- 
tasis gyvenimas" yra ir jo realisti- 
nių novelių rinkinys “Kovojanti dva- 
sia" (1930). Žmogaus dvasia prasi- 
muša ir šviečia žmonėse. 

Pasaulyje pradeda niauktis. Niauk- 
tis ima ir Paer Lagerkvist kūrybo- 
je. 1932 m. pasirodęs eilėraščių rin- 
kinys “Prie laužo" yra apsiniaukus 
ir be jokių iliuzijų knyga, bet joje 
alsuoja ir didvyriškumo jausmas 
žmoguje, didvyriškumo, kuris žmo- 
guje galingas ir pačioje suirutėje bei 
mizerijoje. 1933 m. sostan atsisėda 
Hitleris. Paer Lagerkvist nė kiek ne- 
abejodamas nusistato kovos atžvil- 
giu ir tvirtai apsisprendęs išeina are- 
non kaip laiko dainius. Jis tuoj pat 
smogia nacizmui: smurto garbini- 
mui, įsitikinimų priespaudai, rasi- 
niam persekiojimui, smogia visam 
sąjūdžio gyvenimo ir dvasios prieši- 
ninkiškumui. šį smūgį Lagerkvistas 
smogė savo novele “Budelis" (1933), 
kuri tuoj buvo perdirbta į dramą ir 
pirmą kartą entuziastiškai suvaidin- 
ta 1934 m. Bergeno teatre Norvegi- 
joje, tais pačiais metais paskui ir 
Stockholme. "Toji pati kova prieš 
smurto mokslą tęsiama ir dramose 
“Žmogus be sielos“ (1936) ir 'Lai- 
mėjimas tamsybėse“ (1939) bei no- 
velių rinkinyje “Anuo metu“ (1935). 

Paer Lagerkvist nepasitenkina vien 
tik pulti, jis rodo ir pozityvų tikė- 
jimą žmogumi bei kultūra. Aiškiau- 
siai tatai atsispindi “Sugniaužtame 
kumštyje" (1934) — tai rezultatas 
jo kelionių po Graikiją ir Palestiną, 
vakarų kultūros šventuosius kraštus. 
Čia jis praplečia 'Nugalėtojo gyve- 
nimo" temą: “Aš tikiu žmogumi, to- 
mis pergalinčiomis ir  išlaisvinan- 
čiomis jėgomis tame didžiuliame nu- 
stebime, ką mes kultūra vadiname“. 
Akropolis jam yra šviesos, laisvės 
bei žmogaus vertės simbolis. Knyga 
nuo pradžios ligi galo yra k NSS 
u - 


kas elenistinės - krikščioniškos 
tūros palikimo himnas. ) jr 
Tačiau  Lagerkvist  nenusigręžia 


nuo blogio egzistencijos, Ją jis išlie- 
jo “Budelyje", toks yra ir jo roma- 
nas “Neužauga" (1945). Tos dvi 
knygos dar kartą aiškiai pailiustruo- 
ja švedų dainiaus Tegnerio žodžius: 
“Blogis yra taip pat nemirtingas, 
kaip ir gėris“. Tačiau Lagerkvist 
tvirtai laikosi savo tikėjimo gėrio ga- 
lingumu ir blogio silpnumu. Savo iš- 
kilmingoje kalboje švedų Akademijo- 
je 1946 m. švenčiant Tegnerio jubi- 
liejų, Lagerkvist tarp kitko pasakė: 
“Ir mūsų laikais blogis visokeriopals 
būdais pasireiškia. Jis nėra dingęs 
mūsų pasaulyje, jis niekada nebuvo 


pradingęs. Jeigu mes buvome neiš- 
pasakytos blogio galybės išsivysty- 
mo liudininkais, mes matėme, koks 
kiauras yra jo paties išsilaikymas, 
koks jis viduje silpnas, kaip grotes- 
kiškai jis sudarkytas, koks jis bergž- 
džias. Ne jo šarvuota sauja sėjama 
gyvenimo sėkla". Tr lyrikoje jis VySs- 
to tas pačias mintis. 

Paer Lagerkvisto klasinis apsišar- 
vavimas dar labiau paryškėjo jo ro- 
mane 'Barabas", kuris pribaigė jam 
ir 1951 m. Nobelio premiją pritrauk- 
ti. Daug susidomėjimo sukėlė šis ro- 
manas tiek svetur, tiek pačioje Šve- 
dijoje. Švedų spauda negailėjo jam 
rožių, bet nepašykštėjo ir rykščių. 
Romanas sukėlė spaudoje ištisas dis- 
kusijas, kur buvo paliestos tiek krikš- 
čionybės, tiek blogio problemos, nes 
vieni laikė Barabą krikščionimi, kiti 
gi būdingu bedieviu. 

Kodėl pasaulis taip susižavėjo ir 
taip entuziastiškai sutiko “Barabą"' ? 
Nejaugi iš tikrųjų didieji krikščio- 
niškieji motyvai pasidarė tokie ak- 
tualūs ir plačiajai masei? O gal kas 
nauja iškyla, tvirtam rašytoju tą 
temą bevystant? Taip, poetas patei- 
kia naują aspektą. Golgotos trage- 
dija čia perteikiama ne Marijos, o 
Barabo požvilgiu. Ir tatai autoriui 
puikiausiai pasiseka. O kodėl gi Ba- 
rabo atžvilgiu taip pavyko? Todėl, 
kad šių dienų žmogus gali geriau 
žvelgti Barabo, o ne tikinčiųjų aki- 
mis. Gal dar daugiau dėl to, kad Ba- 
rabas mato stebuklą, bet nenori jo 
pripažinti. Jis labai norėtų tikėti, bet 
negali. Ir Barabas, kaip šių dienų 
laicistinis žmogus, jaučia, kad jis 
skolingas Kristui, bet kaip atsilygin- 
ti, kai esi be tikėjimo, be Dievo? O 
toks yra Barabas. Optiškuosius ele- 
mentus jis laiko iliuzijomis, į stebuk- 
lų pasaulį jis žiūri pro XIX a. pabai- 
gos akinius. Jis nori būti “sau žmo- 
gus". Net ir paskutinę gyvenimo va- 
landą, tardamas paskutiniuosius Žžo- 
džius, nors formaliai jis yra prie 
krikščoinių ir prisidėjęs, jis atsiduo- 
da ne Kristui, tai šviesai ir gėriui, 
o tamsybėms bei nežiniai. Dėl tų pas- 
kutiniųjų Barabo žodžių spaudoje bu- 
vo daug ginčytasi. Žodžiu, Barabas 
yra ateistinio, egocentriškai riboto, 
intelektualiai smalsaus, dvasiškai vi- 
sai nepaliesto (jis niekur neparodo 
nė mažiausio gailesčio už savo niek- 
šybes) ir neišsivysčiusio žmogaus ti- 
pas -— tikras šių dienų “modernus"? 
žmogus. Tačiau, atmetus tą grynai 
tikinčio krikščionies požvilgį, “Bara- 
bas" yra puikus augštos literatūri- 
nės vertės kūrinys. Savo simbolių 
pasauliu romanas yra suprantamas 
tiek katalikui, tiek kultūriniam ra- 
dikalui. Ė 

Ir savo 1953 m. pasirodžiusiame 
eilėraščių rinkinyje “Vakaro kraš- 


tas" Lagerkvistas pasilieka toji švy- 
tuoklė tarp šviesos ir tamsos. 

Gailestis ir nustebimas, atsidūrus 
prieš tą didelę tuštumą, atsivėrusią 
nurašius bet kokią metafizinę viltį, 
sutinkamas, nors gal kiek labiau nu- 
tildytoje formoje, ir Paer Lagerkvis- 
to amžininkų kūryboje. Nuolat 
gyvas nerimas sunkiasi ir Gunnar 
Mascoll Silfverstolpe (1893-1942, 
Švedų Akademijos narys) lyrikoje, 
bet jis nekišamas į priekį, o laikomas 
kiek atokiau, Savo esmėje Silfver- 
stolpe yra eleginis stoikas. Daugiau 
retorikos išlieja Karl Apslund (1890-) 
ir Sten Selander (1891-, švedų Aka- 
demijos narys), kurie savo gyvenimo 
nuotaika yra Silfverstolpe labai ar- 
timi. Selander yra ir lyrikas ir pro- 
zaikas, ypač puikus jis yra gamtos 
vaizduotojas (autorius, tarp kita ko, 
yra ir botanikos daktaras). Visu sa- 
vo svoriu į retoriką palinkęs yra 
Frans G. Bengsson (1894-), kurs po 
poros lyrinių epizodėlių susidaro sa- 
vo tikrąją formą — laisvą essayistiką 
(“Literatūrininkai ir kariai", “Drau- 
gystė atsiskyrėliui"). Savo jausmą 
jis slepia už demonstratyviai ir vy- 
riškai pavaizduotos istorijos bei pa- 
čių žiauriausių karo epizodų. Jo sti- 
listinė bravūra savo viršūnę pasie- 
kia, aprašant švedų karaliaus Karo- 
lio XII gyvenimą. 

Dar klaikesnė tyrlaukių giesmė 
aidi Bertil Malmberg (1898-) lyri- 
koje, kurį, neilgai pasidžiaugusį vo- 
kiškuoju idealizmu šilerio dvasioje, 
ištiko didžiulė pasaulėžiūros krizė. 
Jis savo monumentaliai politiniais 
kreipimaisis skelbė vakarietiškos kul- 
tūros pražūtį (“Eilėraščiai pasieny- 
je"). Paskui, kada Malmberg Oxfordo 
religiniame sąjūdyje išpažino savo 
melancholinį gyvenimo pajautimą, jo 
lyrika pasikeitė į lengvo svorio stro- 
fas (“"Tuštumų fleitos“). Kaip prozos 
rašytojas, savo “Ake ir jo pasaulis" 
jis užima vieną iš „pirmųjų vietų, 
vaizduojant vaikus. 

Kosmines perspektyvas sutinkame 
ir Sigfrid Lindstroem (1892-) savo 
forma beveik tobulose prozos minia- 
tūrose (“Balionėliai''). 

Prie jaunesnės “dešimtininkų" gru- 
pės reikia priskaityti ir Harriet Loe- 
wenhjelm (1887-1918) bei Karin Ek 
(1885-1926). Jos abi turi daug bendrų 
bruožų. Nepagydomas sielos suskili- 
mas atsispindi Agnes von Krusent- 
jerna (1894-1940) nepaprastai lakia- 
me ir turtingame pasakojimo mene 
(romanų serija “Panelės von Pah- 
len", “šlėktos ir trilogija “"Tony"*). 
Meistriškai nutapyti yra jos bajo- 
riškos bei augštesnės miesčioniškos 
aplinkos jaunų mergaičių portretai, 
bet jos registras vaizduojant mote- 
ris yra daug didesnis. Įsimylėjimą, 
erotines svajones ji perduoda jaut- 

riu, tačiau nesentimentaliu pergyvėe- 
nimu, tokiu pat būdu ji švaistosi ir 
po seksualinius laukus. Von Kru- 
sentjerna yra didelė realistė, bet ji 
yra ir utopizmo reiškėja. Motinys- 
tės meilė yra jos evangelija. 


Beveik vienišas švedų literatūroje 
yra Birger Sjoeberg (1885-1929), kurs 
jau šio šimtmečio pradžioje pasireiš- 
kė savo asmeninės klaviatūros lyri- 
ka. Debiutavo jisai “Fridos kny- 
ga", kuri yra originalus, poetiškai 
gana augštos vertės dainų rinkinys. 
Joms melodijas taip pat autorius su- 
komponavo. Švelniai ironišką mažo 
miestelio aprašymą, kuriam siužetas 
imtas iš vaikystės prisiminimų, Sjo- 
berg pateikia romane “Išsprogdintas 
kvartetas". Romano forma kiek aš- 
tresnė, bet ir čia netrūksta lengvos, 
žaismingos satyros. Ir tik eilėraščių 
rinkinyje “Krizės ir vainikai" surin- 
ko Sjoeberg visus savo išteklius ir su- 
kūrė tokį lyrinį stilių, kurs savo drą- 
siomis metaforomis ir giliu muzika- 
lumu davė jam galimumų išreikšti 
jo  sujaudintą,  moderniškai gana 
komplikuotą gyvenimo vaizdą. “Kri- 
zės ir vainikai" gana ryškiai atsi- 
muša i trečiojo dešimtmečio stilių 
ir sudaro patį ryškiausią savitą išei- 
ties tašką, ateinančių dešimtmečių 
radikaliai formą eksprerimentuojan- 
čioms srovėms. 


Erik Blomberg (1894-) reikėtų lai- 
kyti pereinamąja figūra, jungiamą- 
ja grandimi tarp “dvidešimtininkų“' 
ir sekančios didžios kartos — darbo 
dainių. Jo jaunystės lyrika, kaip ir 
kitų jo bendralaikių, išreiškia pa- 
saulio tuštumą ir Žmogaus vienat- 
vės pergyvenimus. Bet jis kapstėsi 
ir dasikapstė ligi to, ką jis gyvenimo 
pajutimu pavadino: mėginti konsek- 
ventiškai  žemiškoje perspektyvoje 
atkovoti tas vertybes, kurios dingo, 
krikščionybei bei metafizikai sukiu- 
žus, anot jo. Naujuoju jo pamatu 
yra kolektyvinė darbo bendruomenė, 
savitarpis žmonių solidarumas, o tai 
tegalima įvykdyti tik darbo sąjūdžio 
politiniu įnašu marksinėje dvasioje. 
Tokio nusistatymo jau anksčiau bu- 
vo kritikas, poetas ir Upsalos uni- 
versiteto šiaurės kalbų docentas Nils 
Svanberg (1902-1939) ir visas vadi- 
namosios komunistinės Clartė falan- 
gas — Stellan Arvidesson (1902-), 
Ebbe Linde (1897-), Arnold Ljung- 
dal (1901-) ir gal pats gabiausias 
tos grupės talentas, tragiškai žuvusi 
Karin Boye (1900-1941). 

Visi šie akademiniai, iš solidnios 
miesčionijos kilę revolucionieriai, bu- 
vo pirmosios kregždės tos literatū- 
rinės kartos apie 1930 m., kada jau 
tikrai proletarinės kilmės grupė ra- 
šytojų užsikapstė į švedų literatūros 
parnaso pačią viršūnę. Prozaikai 

Eyvind Johnson, Rudolf Vaernland 
ir Ivar Lo-Johansson buvo patys 
ankstyvieji. Po jų sekė Vilhelm Mo- 
berg ir grupė “penkių jaunųjų“ su 
Arthur Lundguist ir Harry Martins- 
son priešaky, juos paskui papildė 
dar Jan Fridegard ir Moa Martin- 
įnašas 


son. Didžiausias tos kartos 
buvo prozos mene. 
Eyvind Johnscn (1900-) jau nuo 


pat savo debiuto daug konsekventiš- 
kiau, negu kuris nors kitas švedų 
rašytojas, buvo pasinešęs savo kū- 
ryboje pavaizduoti visa, kas esmin- 
giausia aprašomajame laikotarpy. Be 
to, jis yra tas jojo kartos rašytojas, 
kurs  sąmoningiausiai pasinaudojo 
naujosios technikos priemonėmis, ku- 
rių kontūrus lipdė Joyce ir Gide sa- 


vo  eksperimentiniuose romanuose. 
Nepamiršo Johnson, žinoma, ir psi- 
choanalizės “laimėjimų"'. Jo pirmo- 


se knygose sutinkame gana pesimis- 
tinį pagrindinį toną, gerai susideri- 
nantį su Europos pokarinėmis iliu- 
Zijomis. Kiek daugiau šviesos prasi- 
muša jo novelių rinkiny “Dar kartą, 
kapitone". Politinė laiko polemika 
sudaro stuomenį jo gana masyvinia- 
me romane apie Kriloną, kuriuo jis 
nori pretenduoti į antrojo pasaulinio 
karo kraujo ir pasipriešinimo kroni- 
ką. Žmogiškojo idealo tonas prasi- 
kala jo romane apie Odisėją — 
“Krantai ištvinsta", 


Jeigu Eyvind Johnsonui įtakos yra 
padaręs Hedevind-Eriksson, tai ki- 
tas darbo dainių pionierius — Martin 
Koch — gana gerokai į savo pusę 
yra patraukęs Rudolfą Vaernlund 
(1900-1945), kuris savo kūryboje 
vaizduoja, kaip nusikaltimai vilioja 
desorientuotą didmiesčio jaunąjį pro- 
letariatą.  (“Pagonys, kurie neturi 
įstatymų“). Jo drama “šventoji šei- 
ma", kurios motyvu yra darbo kon- 
fliktas, yra pats pagrindiniausias 
veikalas taip liesoje švedų socialinė- 
je dramaturgijoje. 


Ivar Lo-Johansson (1901-) eilėje 
romanų bei novelių gana kruopščia 
dokumentacija pavaizdavo kumečių 
gyvenimą. “Labanakt, žeme" — tai 
vaikystės ir jaunystės dienų fotogra- 
fija. Šis romanas buvo akstinas vi- 
sai eilei proletarų rašytojų jų auto- 
biografiniams romanams. Gana stam- 


bus romanas “Karaliaus gatvė" 
(“Kungsgatan", gatvė Stockholme) 
vaizduoja, kaip sunkiai prisitaiko 


proletarinis kaimo jaunimas didmies- 
tyje. “Traktorius"' — tai perėjimas 
nuo kumečių prie pastovios, grynais 
pinigais apmokamos laukų darbinin- 
kų sistemos. Savo gana gausiose no- 
velėse (“Novelės apie kumečius") 
Lo-Johannsson sugavo tai aplinkai 
gana būdingus epizodus ir situacijas. 
Kaip natūralistinio gyvenimo pavaiz- 


davimas, ši novelių apie kumečius 
vilkstinė neranda sau lygios švedų 
literatūroje. 1953 m. pasirodęs jo ro- 
manas “Kromelninkas" yra tikras 
deimantas darbo literatūroje. Šalia 
Maksim Gorkio, Lo-Johanssoną rei- 
kia priskirti prie vieno iš ryškiausių 
darbininkų buities vaizduotoją. 


Apie kumečius rašo ir Moa Martin- 
son bei Jan Fridegard. Moa Martin- 
son (1890-), švedų raudonojo falan- 
go ištikima atrama, savo konkrečia 
ir gana vešlia fantazija pateikia pro- 
letarinę aplinką tiek mieste, tiek pro- 
vincijoje. Beveik visur dominuoja ko- 
kia nors didvyrė, drąsiai kovojanti ir 
geron pusėn pakreipianti net ir be- 
viltišką. situaciją ir laiminti smagu- 
mą net ir kažkaip prislėgtose bei su- 
painiotose aplinkybėse (“Moterys ir 
obelis", “Motina išteka"). Kiti jos 
romanai neišeina iš liaudies vaizda- 
vimo rėmų (“Rugių sargas", “Kelias 
po žvaigždėmis"). 

Puikiu preciziškumu pasižymi Jan 
Fridegard (1897-) proza, kuriai ne- 
trūksta ir lyrinių priemaišų. Socia- 
liai jis pats aršiausias iš visų darbo 
dainių, bet tasai jo kartelis yra su- 
koncentruotas į įvairiausių personažų 
reagavimo būdą. Pagrindiniausias jo 
veikalas yra keturių tomų autobio- 
grafinis romanas “Lars Hard" — tai 
pasakojimas apie kumetį berniuką, 
kurs dėl sayo neturto įtraukiamas į 
įvairių nusikaltimų mašineriją. Bet 
Fridegard turi ir religinę . gyslelę 
(tarp kita ko, jis yra spiritistas): 
labai nemaloniose situacijose jis lei- 
džia Lars Hard patirti ir jėgų pasi- 


semti iš mistikos laisvinančio 
džiaugsmo. Reikšmingas yra ir jo 
istorinis romanas “Medinių dievų 


kraštas", kur senovės vergų ir lais- 
vųjų kontraste jis įžiūri paralelizmą 
šių dienų socialinėms nesantaikoms, 


J. Lingis 


(Bus daugiau) 


ATITAISYMAS 


Straipsnyje “Bendruomenės drumz- 
lės", Aidai, 1954 m, 7 nr., įsibrovė 
šios atitaisytinos klaidos: 1. Vietoj 
“. „ar tik nebus “Eglutė", “Margu- 
tis" ir "Ateitis" daug daugiau nusi- 
pelnę" turi būti “...ar tik nebus 
“Eglutė", “Tėviškėlė" ir “Ateitis" 
daug daugiau nusipelnę". 2. Vietoj 
“. ..skaitytųsi su daugumos ir vyres- 
niųjų “savęs išlaikymo" ir konstruk- 
tyvaus prisitaikymo gairėmis" turi 
būti “...skaitytųsi su daugumos ir 
vyresniųjų “savęs išlaikymo" ir kon- 
servatyvaus prisitaikymo gairėms!'. 

APIE LAIKĄ 


Jonas Aistis: APIE LAIKĄ IR 
ŽMONES. Išleido "Terra. Chicago, 
249 p. 


Mums trūksta literatūrinių atsimi- 
nimų ir medžiagos apie kūrybinį mū- 
sų rašytojo procesą. Pastaruoju at- 
veju vokiečiai turi susikrovę visą 
mokslą apie tai, kaip poetas, dra- 
maturgas ar beletristas išsiugdo te- 
mas, kaip jis kuria personažus, ko- 
kią evoliuciją padaro knygos sąran- 
ga ir stilius, ligi pasiekia galutiną 
formą. Tokiems ir panašiems klausi- 
mams vokiečiai yra meistrai. Jiems 
yra ir iš ko rinktis — iš rašytojų 
juodraščių, užrašų, atsiminimų, au- 
tobiografijų ir dar kitokių šaltinių. 

Lietuviui literatūros istorikui arba 
kritikui į tą rašytojo vidaus katilą 
sunkiau įžvelgti, nes stokojam me- 
džiagos, išskyrus pačią jų kūrybą. 
Užtai lai kurie mūsų poetai ar dra- 
mMaturgai iš istorijos lapų mus pa- 
siekia lyg kokie atvaizdai, atmušti 
ant medalio: oficialūs, šalti, giliau 
neatsiskleidžią. Tokiais medaliais pa- 
virto Kudirka, Basanavičius ir dar 
kiti. Beveik nepatogu juos vaizduo- 
tis kitaip, negu oficialioje pozoje. 
Vis dėlto jie patys nebuvo tokie ofi- 
cialūs. Antai Basanavičius savo at- 
siminimuose visai atvirai prasklei- 
džia savo praeities epizodus. 

Negalima pasakyti, kad būtų visai 
nebuvę nuotrupų ir apie kitus rašy- 
tojus. Apie Donelaitį šį tą pasako 
jo pastabos parapijos knygose. J. Tu- 
mas yra pažėręs visą eilę gyvų pa- 
veikslų apie smulkesnes ar stambes- 
nes kultūrinio mūsų gyvenimo figū- 
ras. Kai kurie jo šios rūšies vaizdai 
toki spalvingi, kad jau virsta ištisu 
grožiniu kūrinėlių. Apie save nema- 
žai žinių Čavė Žemaitė. Gražios au- 
tobiografinės medžiagos paliko Vy- 
dūnas (žr. “Kalėjimas"'...) Valančių 
mums gali dar labiau pagyvinti kai 
kurios smulkmenos iš jo pastabų. 
Tokių pabirų būtų galima prirankio- 
ti ir apie kitus, ypač jei dar būtų 
galima pasiekti laiškus, nors jais 
mūsų vyresnieji nebuvo perdaug gau- 
sūs. Paskutiniu metu itin vertingų 
atsiminimų davė M. Vaitkus. 

Jono Aisčio “Apie laiką ir žmones" 
bene pirmoji mūsų knyga su aiškia 
paskirtimi: duoti medžiagos apie ki- 


IR ŽMONES 


tus rašytojus ir apie save, Todėl šis 
veikalas pasiliks literatūriniu šalti- 
niu, kurį atskleis istorikas, papildy- 
damas žinias apie Kazį Binkį, Anta- 
ną Miškinį, Tumą, Jurgį Savickį, Liu- 
dą Girą ir dar kitus. 

Savo naujos knygos pobūdį, gal 
net ir metodą, nusako pats Jonas 
Aistis šiais žodžiais: 

“Taigi, kai prisimenu laiką, noriu 
visus tuos šaunius ir mielus žmones 
šaukti vardu, pavarde ir laipsniu. 

"Jie šiandien jau stovi debesyse. 
Stovi šalmuoti, žvilgančiais nertiniais 
šarvais, auksu adytomis kapomis ir 


olimpiškai  giedriomis  šypsenomis. 
Juos prisimenu kitokius: paprastus, 
graudžius. nerimtai linksmus, išdi- 


džius, smarkius ir nusilenkusius ligi 
žemės'' (8 p.)- 

Iš jų visų pilniausias ir artimiau- 
sias prieš mus atsistoja Antanas 
Miškinis. Jis iš knygos lapų išlipa 
gyvas — su savo išvaizda, posakiais, 


silpnybėmis, kūrybiniu procesu ir 
kasdieninėmis detalėmis. 
Kazys Binkis statytinas antroj 


vietoj. Jis piešiamas olimpiško oru- 
mo, šiokiadienio šaunumo ir kažkaip 
giedriai graudžios kasdienybė rėmuo- 
se. Kiek liečia jo visuotinesnį įrė- 
minimą, galima ir nesutikti. Pavyz- 
džiui: “Ne Kirša, ne Sruoga, bet jis 
(Binkis) buvo ateinančių poetų sta- 
bas" (20 p.). Jis gal buvo toks anam 
ratui, kuris buvo artimesnis J. Ais- 
čiui. Jeigu jieškoti, kas iš tos kartos 
labiausiai atrodė naujų poetų stabas, 
tektų sustoti ties Putino vardu. Tie- 
sa, jis nebuvo naujovininkas, bet čia 
jau kita šneka, 

Tumas pavaizduotas panašia mei- 
le kaip ir Binkis. 

Liudo Giros plačiau paliestas tik 
vienas šonas anekdotinis. Graži 
šio skyriaus pradžia: “Yra žmonių, 
kurių vieno pilnas miestas ir pilna 
šalis. Toks buvo Liudas Gira. Jo ne- 
tekdavo ilgai jieškoti. Pakakdavo 
pastovėti betkuriame gatvių susikry- 
žiavime, ir, žiūrėk — išlenda jis iš 
už kampo, kaip ožys, kratydamas 
savo retų gyvaplaukių rusvą barz- 
dą" (155 p.). Didelė dalis skyriaus 
apie Liudą Girą atitenka vienai eks- 
kursijai Nemunu, ir šis intarpas iš- 
simuša iš vagos. Tačiau šį epizodą 


galima laikyti apskritai atsiminimų 
gabalu, turinčiu ir gražių gamtos 
momentų. Bet tokis nuk'ystantis 
metodas kaip tik yra būdingas Jono 
Aisčio prozai, 

Skyrius “ Adonis" apie Petrą 
Juodelį — turi daugiau asmeninės 
draugystės prasmės. Mat, nors ir ga- 
bus būdamas, gal net gabesnis kri- 
tikoj už tokį Korsaką, jis taip ir li- 
ko neišnaudojęs šios savo dovanos. 

Keletą įdomių bruožų randame ir 
apie Jurgį Savickį. Gal įdomiausiai 
čia išryškintas jo prieraišumas prie 
savo žemės ir jos atminimo, — šių 
savybių nenudildo nė anas kosmopo- 
litinis lukštas, kurį pagal profesiją 
buvome linkę uždėti ant Jurgio Sa- 
vickio. Iš knygos “Apie laiką ir žmo- 
nes" jis mums kartais pasivaidena 
lyg koks berželis nuo Dubysos kran- 
tų. Šiame skyriuje būtų tekę pakeis- 
ti vieną kitą veiksmažodžio laiką, 
kuris dabar daro įspūdį, lyg -dar bū- 
tų kalbama apie gyvą asmenį. 

Tuo ir baigiame apie kitus rašy- 


tojus, pereidami prie paties Jono 
Aisčio, Tai du skyriai: “Poesis et 
veritas" ir “Knygos — mielosios 
draugės". 

Savo turinio tirštumų, medžiagos 
įvairumu šios dvi dalys prilygsta 


skyriui apie A. Miškinį ir kai kur 
ji pralenkia. Šiaip ar taip, tai pir- 
mų rankų medžiaga, iš kurios gali- 
ma semtis keleriopą lobį: apie poeto 
— Jono Aisčio — gyvenimą ir aplin- 
ką, apie jo kūrybinį brendimą ir 
darbą, apie jo lyrikos versmes ir 
paskirus vaizdus, ir dar apie daug 
ką. Tokia medžiaga mūsų raštuose 
yra naujiena. 

Paimkime vieną klausimą; Kas iš- 
ugdė tą ilgesingą, kažkaip melsvai 
romantišką toną Jono Aisčio lyriko- 
je? Čia gali būti ir daugiau veiks- 
nių, bet pirmykštė jų versmė štai 
kur: 

“Kitame trobos gale, kur aš mo- 
kiausi gana nuobodaus skaitymo me- 
no, pro langą buvo matyti šilas. Jis 
buvo mano burtų šventykla... Kiek- 
viename medyje mačiau gyvą Žmogų, 
tai visas šilas atrodė, kaip Žmonių 
būrys. Kiekvieną rytą eidavau prie 
lango ir skaitydavau artimesnes pu- 
šis, ar visos jos dar vietoje, ar ku- 
ri nors neišėjo... Tasai šilas buvo 
mano poezijos mokykla... Paskui 
mes persikėlėm gyventi kitapus mies- 
telio, ant kalno, kur vienos lygumos, 
Nesimatė jau Nemuno, bet matėsi, 
kaip gulbė šilų vandenyse, baltas 
Pažaislis ir prieš saulėtaką, kiek 
augščiau akiračio, numėlę Vilniaus 
augštumos. Ten buvo ilgu ir nyku. 
Matėsi ir tasai mano šilelis, bet jau 
kaip mėlynas žaltys, kalnais ir klo- 
niais išsirangęs, galvą nuleidęs slė- 
nin. i 

“Mane poetu tasai gamtovaizdis ir 
padarė. Visa buvo gražu, nuostabu 
ir prasminga. Ten įgudau jieškoti 
ryšio ir prasmės. Net kuolelis pie- 
voje prasmingas" (215-16 p.). 

Tai čia ir turime tas šaknis, ku- 
rios vėliau pažadino tokius savus 
Jonui Aisčiui posmus kaip šisai ir 
daugelis kitų, davė jiems pamatinę 
spalvą: 


O jūs, melsvi šilai, o nykios 
platumos! 


Aš jūsų sielvarto, jūs sopulio dalis... 


Tiesa, šio šaltinio išryškinimas lyg 
ir susikerta su ankstesniu pasisaky- 
mu, būtent: “Mano poezijos vienin- 
telis akstinas ir vienintelis šaltinis 
buvo gyvi žmonės: Juodelis, broliai 
Miškiniai, Binkis ir dar vienas ki- 
tas" (80 p.). Gal bus teisingiau pir- 
miniu šaltiniu laikant aną tėviškės 
šilą, gimtąjį gamtovaizdį, o žmonės 
buvo skatinanti aplinka ir aksti- 
nai. Kalbant apie žmones, galėtume 
kukliai pastebėti, kad didelis “Eilėe- 
raščių'' pluoštas sukasi apie nemini- 
mą laurą ar beatričę. Apie jas ap- 
skritai tepasakoma: “Jos visai buvo 
paprastos, pilkos, bet visos buvo nuo- 
stabios, tos mano kadaise sutiktos 
mergaitės: švelnios, kaip lapeliai, 
gražios, kaip Dovydo psalmės. Mane 
jos ir išmokė mėgti ir branginti gro- 
žį: gal būt, pilką ir nežymų, kaip 
jos, bet, kaip jos, nuostabų ir mielą“ 
(186 p.). 

Knygoje yra ir epizodų, kurie sto- 
vi ant savo kojų, kaip atbaigti gro- 
žinės literatūros vienetai. Iš jų ga- 
lima priminti K. Binkio pasakoji- 
mą apie savo seserį Leosėlę, apie el- 
nius ant Nemuno ir dar kitus. Vie- 
nas iš geliančiai graudžių savo pa- 
prastame grožyje vaizdų, tai kai mo- 
tina jam, dvejų metų vaikui, paro- 


dė Nemuną, saulėje varantį ledus 
(213-214 p.). 
"Apie laiką ir žmones" knygoje 


būtų tekę išlyginti kai kuriuos teigi- 
mus. Skyriuje apie Miškinį sakoma: 
“Mūsų gyvenimas tolydžio grindėsi 
maurų pluta ir paliestas dvokė" (73 
p.). Kitur beveik apie tuos pačius lai- 
kus parašyta: “Jie (Maironis, Jakš- 
tas, Tumas) mirė pačiame nepriklau- 
somybės žydėjime, kai mes kilome 
ir medžiagiškai, ir dvasiškai" (126 
p.). Skyriuje “Poesis et veritas" per- 
daug pabrėžiamas apkartimas kriti- 
kais, kurie poeto nesuprato ir skai- 
tytoją  suklaidino. Gaunamas įspū- 
dis, kad suprato tik profesorius pran- 
cūzas, išklausęs tik dviejų jo posmų. 
Kaip jis iš vertimo galėjo spręsti 
kalbines ir melodines šios lyrikos sa- 
vybes? Galop man pačiam teko re- 
cenzuoti glėbį knygų — ir autoriai 
sakydavo, kad juos supratęs... 

Teks patikslinti ir kai kurias 
smulkmenas, pvz., Herbačiauskas te- 
galėjo būti kapsas, ne zanavykas, 
jeigu iš viso su juo derinasi kokia 
regioninė etiketė. Knygos “Laisvės 
metu" autorius buvo ne Dėdė Anta- 
nasas. Prie tokių smulkmenų priseg- 
tina ir aplanko pastaba, kad 'Die- 
vai ir smūtkeliai' pasirodė “prieš de- 
vynerius metus". 


Draugėn suėmus belieka tarti štai 
kas; “Apie laiką ir žmones" parašy- 
ta šiltai, artimai ir nuoširdžiai. Kny- 
gos tonas įvairus — čia lyriškai gai- 
lus, čia ilgesingas, čia anekdotiškas ir 
sąmojingas. Visur jauti, kad čia į 
tave kalba gyvas širdies balsas. 


Aug. Raginis. 


GIEDRA VISAD GRĮŽTA 


Tuo vardu pereitų metų pabaigoj 
“Tremties leidykla Vokietijoj išlei- 
do K. Barėno novelių rinkinį. Jį su- 
daro 8 novelės ar novelei artimi kū- 
rinėliai. Su šia knyga autorius, lig- 
šiol žinomas kaip aplamai spaudos 
bei pusblicistikos darbininkas, pasiro- 
do ir kaip beletristikos kūrėjas. 


Moderuotas rytiečio augštaičio bū- 
das bei temperamentas persidavė ir į 
šias noveles, kurių turinį sudaro kai- 
mo gyvenimas, išskyrus stovyklinio 
gyvenimo dalykėlį “Veidai už lango". 
Tačiau autorius kaimą čia vaizduoja 
ne žemaitine prasme, atskleidsdamas 
jo realistinę buitį, bet jam pirmiausia 
rūpi pats to kaimo žmogus. Čia ar- 
tėjama į krėvinį nuosaikųjį realizmą. 

Šių novelių pavadinimas nėra at- 
sitiktinis, bet veikiau nusakantis pa- 
tį knygos pobūdį. Gyvenime yra, kaip 
ir gamtoj, daugiau ar mažiau debe- 
sų, bet jie nuslenka, ir vėl grįžta 
giedra. Ją skelbia ir humoras kaip 
optimizmo laidas. To optimizmo, 
giedros grįžimo randi “'Pusbernyje ir 
pusmergėj'', nors čia humoro pagrin- 
dą sudaro keistumas, ir “Balandžiuo- 
se", kur net atstatytas seniūnas nori 
porą balandžių padovanoti pravažiuo- 
jančiam prezidentui, ir “Medyje", ir 
net “Mano dėdėje Vaitiekuje", kur 
šiurkštus charakteris blyksteli švie- 
sos liepsnele. Tik kaikur, kaip “Ke- 
liuke", randi lyg neužbaigto veiks- 
mo, kai jam trukdo aiškiau pasireikš- 
ti nenustatyta riba tarp dviejų žmo- 
gaus linkimų — geresniojo ir bloges- 
niojo, šiuo atveju tarp įžūlumo ir bai- 
lumo. 

Dvi šios knygos noveles tektų iš- 
skirti kaip bandančias giliau at- 
skleisti veikėjo sielą, jo charakterį. 
Tai “Veidai už lango", kur parodyta 
dukters meilė motinai, ir “Teta Ka- 
rolina", kur rodoma vaiko sielos evo- 
liucija, besivystanti tarp realizmo ir 
lyrizmo. Čia ir gamta prabyla nuo- 
širdžiu pergyvenimu: “O rugiuose kai 
sumėlynuoja rugiagėlės visais dan- 
gaus lazurkais pro pabalusį žalsvų 
rugelių  retumą, kai iškart visos 
aguonėlės prasiveria liepsnoti gyvu 
liepsnojimu, ir gelsvam drugiui šito- 
je liepsnojimo grožybėje apsąla šir- 


dis — tik jis pakelia sparnus, tik 
pakelia, lengvus sparnus sunkiai, 
kaip akmenis, pakelia ir užmiršta 
judinti: toks nuostabiai gražus tas 
retų rugelių pablyškęs žalumas, tas 
rugiagėlių mėlynas lazurkas, kaip 
ten viršuj dangaus". (p. 162). 

Kaikur rašytojas  nepašykštėjo 
tamsesnio vaizdo dar apkrauti tam- 
sinančiais šešėliais, bet jis nėra vi- 
suotinai šališkas, kaip nevienas mū- 
sų šių dienų beletristas. Jis ir ne pe- 
simistas, 0 nuo pesimizmo šešėlio 
veik gelbstisi šviesesniu linkimu į 
humorą, komizmą. 

Išviršinės formos atžvilgiu čia 
stengiamasi sakinio neperkrauti ba- 
rokiniu balastu, jieškoma jo papras- 
to, natūralaus. Lengvas ir dialogas. 
Visa tai, žinoma, arčiau širdies, ne- 
gu perkrautas arba, priešingai vėl, 
sulaužytas sakinys, nenatūralus ir 
nepritaikytas dialogas. K. Barėnas 
čia bus gerai nusiklausęs, kaip jo 
sieloj tebeskamba natūrali rytiečio 
augštaičio šneka, Tuo keliu jis turė- 
tų eiti ir toliau, kad galėtų mums 
duoti ir daugiau tokios beletristikos, 
kuriai jau štai pradžioj rodomas vi- 
sai geras laidas. 


A. T. 

Į- LAISVE 
Į LAISVĘ (politikos žurnalas). 
Leidžia Lietuvių Fronto Bičiuliai. 


Vyr. redaktorius Juozas Brazaitis. 
Kai kurie partiečiai Lietuvių Fron- 
tą būtinai nori laikyti partija. Vis 
dėlto tai yra kitokia, negu įprastinės 
politinės partijos. Nuo politinės par- 
tijos LF skiriasi keliais atvejais. Pir- 
miausia, jis gimė be steigiamų su- 
sirinkimų ir be programų, o rezis- 
tencinės kovos lauke. Gimė kovai, 
kai partinių kovotojų neužteko. 
Antra, kiek šių eilučių autoriui ži- 
noma, ši “partija" nesiruošia, bent 
šiuo tarpu, stoti į rungtynes su po- 
litinėmis partijomis grynai politiniam 
darbe išlaisvintoj Lietuvoj. Pagaliau 
ši "partija" bodisi tokia veikla, ku- 
ri partijoms įprasta ir maloni, 
Todėl sakyčiau, kad LF yra tik 
rezistencinės kovo draugų sambūris, 


a ksiališkndalikai 


kurį vienija rezistencinės kovos dva- 
sia, bendrų praeities kovų prisimi- 
nimai, 0 gal ir ateities uždaviniai 
(nebūtinai politiniai). 

Ir jeigu būtina jieškoti panašumo 
į partiją, tai bene didžiausias bus 
tas, kad ir LF išleido žurnalą. Taip 
juk visos mūsų partijos daro. Tiesa, 
tai tęsinys Lietuvoje leisto pogrindi- 
nio to paties vardo leidinio, bet tarp 
šio ir ano meto leidinio yra nemaža 
skirtumo. “Į Laisvę", kaip rodo pir- 
mieji trys numeriai, yra politikos 
žurnalas. "Tačiau mūsų lietuviškos 
politikos sritis yra siaura, tad ir po- 
litikos žurnalą užpildyti aktualia da- 
barties politikos medžiaga neįmano- 
ma. Tenka užgriebti praeitį ir ateitį 
ar su politika mažiau susijusias sri- 
tis. 

Praeitį liečiančius straipsnius gali- 
ma suminėti pvz. J. Brazaičio “Sro- 


vė, ir uola“ (Nr. 1), A. Damušio 
“Pasiruošta. ir įvykdyta“ (Nr. 3), 
“Dokumentų šviesoje“ (Vliko ir Lo- 


zoraičio santykių istorija) ir kt. 
Turint galvoj ateities Lietuvą, iš- 

spausdinti du straipsniai bendru pa- 

vadinimu “Į pilnutinę demokratiją", 


(“Valstybė ir kultūra“, nr. 2, ir 
“Žmogus ir ūkis“, nr. 3). Tai kaip 
tik ir davė progos kai kam 'nu- 


džiugti', kad frontininkai tapo par- 
tija, nes jau ruošia programą. Tačiau 
vargu tai galima vadinti programa. 
šių straipsnių autorius ar autoriai 
(visuomeninių studijų biuras) vadi- 
na juos “svarstymais" apie ateities 
demokratinę Lietuvos santvarką. Pa- 
našius klausimus svarstė ir miškuo- 
se pasislėpę Lietuvos partizanai, 
kaip matyti iš J. Daumanto knygos 
“Partizanai už geležinės uždangos". 
Redakcija kviečia tais klausimais 
skaitytojus pasisakyti, juos pasvars- 
tyti, 

Ir iš tikrųjų bent kai kurios jų vie- 
tos yra dar gerokai svarstytinos. 
Nieko negalima prikišti straipsniui 
apie valstybės ir kultūros santykius, 
kiek tai liečia jo principinę dalį, ta- 
čiau kitaip atrodo jo praktiniai pa- 
siūlymai, konkrečiai švietimo organi- 
zacija. Vienoje vietoje sakoma, kad 
valstybė “nekompetentinga spręsti 
mokyklos auklėjamąją kryptį ir jos 
dvasią", tačiau už kelių eilučių tei- 
giama, kad “kai kurie mokyklos tu- 
rinio ir jos dvasios dalykai neginči- 


jma: yra tiesioginis valstybės mo- 


kyklinis rūpestis" (Nr. 2, 29-30, p. 
m.). Čia autoriai užmiršta, kad visi 
“dvasios dalykai" yra pasaulėžiūri- 
niai dalykai, ir jeigu valstybei nepri- 
pažįstama teisė tvarkyti pasaulėžiū- 
ros dalykus, tai išimčių čia būti ne- 
gali. Autoriai valstybės priežiūrai 
atiduoda tautinį auklėjimą, užmirš- 
dami, kad ir tautinis auklėjimas yra 
susijęs su pasaulėžiūra. Vienaip ji 


supranta krikščioniška valdžia, ki- 


taip liberalinė ar socialistinė ir dar 


kitaip komunistinė. šiaip ar taip, 
šioje vietoje nuoseklumo trūksta. Nė- 
ta vykęs ir pasiūlymas, kad valsty- 
bė periodiškai atsiklausinčtų tėvų, 
kokios mokyklos krypties jie norėtų. 
Nors teorijoj tai gal ir teisinga, ta- 
čiau praktiškai būtų sunkiai įgyven- 
dinama, ir dėl to reikia jieškoti ir, 
atrodo, galima rasti geresnę išeitį. 

Iš esmės nieko negalima prikišti ir 
straipsniui “Žmogus ir ūkis", Juo rei- 
kalaujama, kad demokratybės prin- 
cipas būtų gyvendinamas ir sociali- 
niame bei ūkiniame gyvenime. Tei- 
singai pabrėžiama, kad nuosavybės 
turi turėti visi, ir kad visi jos turė- 
tų, ji turi būti normuojama. Tačiau 
keistoka, kad autoriai randa reikalo 
pabrėžti, jog “turi būti nustatyta že- 
mės ūkio vienetui mažumo riba“, bet 
neranda reikalo nė užsiminti apie di- 
dumo ribą, kuri yra dar svarbesnis 
dalykas. Didumo ribos klausimas bų- 
vo ne kartą svarstomas mūsų spau- 
doj, jis svarstomas įvairiuose pasau- 
lio kraštuose, net Jungtinėse Tauto- 
se, taigi yra aktualus klausimas, bet 
straipsnio autoriams jis nerūpi. Nau- 
jausi žemės reformos projektai siū- 
lo šeimos dydžio ūkius, t. y. tokius 
ūkius, kurį apdirbtų viena ūkio sa- 
vininko šeima. Tuo būdu lengvai iš- 
sprendžiamas ir žemės ūkio darbinin- 
kų samdinių klausimas. Atrodo, lyg 
st“. autoriai galvotų apie dvarų bū- 
tinumą, nes ne vienoj vietoj kalba 
apie žemės ūkio darbininkus, atseit 
kumečius ir bernus. šio klausimo 
apėjimas nerodo autorių pažangumo. 

Nemaža vietos žurnale skiriama ir 
dabarties aktualijoms. LF pripažįs- 
ta vienos augščiausios politinės insti- 
tucijos būtinumą. Jis ir dabar remia 
Vliką, kur jis atrodo remtinas, pvz. 
jo pastangose Bonnoje. Bet supran- 
tama, kad apskritai LF negali būti 
Vliku patenkintas taip, kaip patys 
Vliko žmonės yra savimi patenkinti. 

Tai pagaliau ir suprantama prisi- 
minus, kad LF vadai nėra iš profe- 
sijos ar prigimties politikai, bet kul- 
tūrininkai. Sunku įsivaizduoti kul- 
tūrininką, kuris turėtų "laiko" ir 
kantrybės per tiek metų ginčytis dėl 
Lozoraičio teisių ar dėl to, kiek ku- 
ris “blokas Vlike turi turčti vietų. 
LF vadai savo “politikos"' darbą pra- 
dėjo spaudoj, mirus “Rytui" ir gi- 
mus “XX amžiui". Natūralu, kad 
ir dabar jų rezistencinis veikimas 
daugiausia reiškiasi spaudoj ir ap- 
skritai kultūros darbe, kuris yra ir 
pačios lietuvybės išlaikymo pagrin- 
das. Linkėtina todėl, kad ir “Į Laisvę" 
neliktų tik smulkių visokių veiksnių 
žygių registratorium, bet, kaip J. 
Grinius savo laiške redakcijai rašo, 
originalesniu, plačios srovės laikraš- 


čių, “kuriame laisvai galėtų pasisa- 
kyti visi geros valios lietuviai", 

Beje, dar viena pastabėlė. Ar tie, 
apie kuriuos čia kalbėta, žino savo 
organizacijos formalų vardą? Visuo- 
se numeriuose rašoma. dvejopai: LF 
(Lietuvių Frontas) ir LFB (Lietuvių 
Fronto Bičiuliai). Tad kas jie iš tik- 
rųjų yra — frontininkai ar tik bičiu- 
lininkai ? 

Ig. K. 


e Gabijos leidžiamas, o J. Aisčio 
ir Stepo Zobarsko redaguojamas lite- 
ratūros metraštis sklandžiai varomas 
pirmyn: Jau kaikurie spaudos rėmė- 


jai ji užsiprenumeravo iš anksto, 
įmokėdami 5 dol. ir tuo paremdami 
leidėjo pastangas. Metraštis turės 


apie 500 pusl., bus įrištas ir kainuos 
6 dol. Jis leidžiamas spaudos atgavi- 
mo 50 metų sukakčiai paminėti. Iš 
anksto užsiprenumeravusiems met- 
raštis duodamas už 5 dol. Užsisaky- 
ti galima šiuo adresu; Gabija, 335 
Union Ave., Brooklyn 11, N. Y. Pre-. 
numerata priimama iki spalio 15 d. 


e Leonardas Andriekus parengė 
spaudai eilėraščių rinkinį “Atviros 
marios". Iliustracijas nupiešė T. Va- 
lius. Knyga pasirodys šiais metais, 


ATS!ŲSTA PAMINĖTI 


Jonas Aistis: APIE LAIKĄ IR 
ŽMONES. Išleido Terra, Chicago. 
249 p. 

Jurgis Blekaitis: VARDAI VAN- 


DENIMS IR DIENOMS. Eilėraščiai. 
Išleido Terra. Chicago, 1954. 70 p. 

Juozas Kralikauskas: URVINIAI 
ŽMONĖS. Išleido Lietuviškos Knygos 
Klubas. Chicago, 1954. 280 p. Kai- 
na $2.75. 

Karolė Pažėraitė: DIDVYRIŲ žE- 
ME. Garnio leidykla. San Paulo, 
1954. 133 p. 

Anatolijus Kairys: AUKSO SĖJA. 
Eilėraščiai. Išleido “Nemunas", Chi- 
cago, 1954. 85 p. Kaina $2.00. 

CROSSES by V. Ramonas. Tr. by 
Milton Stark. Lithuanian Days Pub- 


lishers. Los Angeles, 1954. 329 p. 
$4.00. 
Dr. A. šešplaukis: PRATIMINĖ 


LIETUVIŲ KALBOS GRAMATIKA. 
Mokyklai ir namams. Išleido Bendri- 
ja, 1954. 97 p. 

Vytautas Alantas; SVETIMOS PA- 
GAIRĖS, Nidos Knygų Klubas Nr. 3, 
255 p. 

Vladas Andriukaitis: AUDRA žE- 
MAIčIUOSE (Vytauto Didž. laikų 
apysaka, 218 p. Išleido Gabija, kai- 
na $2.20. 

Iš kur galėjo kilti vardas Lietuva 
(etimologinis tyrimas), 23 p. Išleido 
Sandara, 1954 m., kaina 25 centai. 

M MENAS 


DAIL. JONO MACKEVIčČIAUS PALIKIMAS 


Dail. Jonas Mackevičius kūrybai 
atidavė apie 50 metų, atžymėdamas 
juos retu darbštumu. Jo palikimas 
yra nemažas, Dalis jo kūrinių beke- 
liaujant (ypač Kaprio saloje) nuėjo 
į turistų rankas, ir juos vargiai kas 
besurinks. Patys geriausi paveikslai 
pasiliko Lietuvoje. 

Dail. J. Mackevičius brendo kaip 
tik tuo metu, kai V. Europoje meni- 
ninkai užsidegę jieškojo naujų pasi- 
sakymų būdų, kurdami naujas meno 
sroves ir naujas meno “gramatikas". 
Tie sąjūdžiai pasiekė ir lietuvius me- 
nininkus, ir jie daugiau ar mažiau 
modernėjo. Tačiau visa tai J. Mac- 
kerzič aus. nopalietc.  Ižaugo jis 15 
rusiško realistinio akademizmo ir 
jam paliko ištikimas visą amžių. Gau- 
sioje jo kūryboje nerasime nei kokios 
evoliucijos nei kokių tarpsnių. Jis 
vientisas — saikingas realistas. Tie- 
sa, kai kuriuose peisažuose pastebė- 
sime nežymią impresijonistinę nuo- 
taiką. 

Jo kūrybinis pasaulis nekomplikuo- 
tas. Į žiūrovą jis kalba savo papras- 
tumu, skaidrumu. Visur užakcentuo- 
jamas piešinys, tobula teptuko tech- 
nika. Žiūrovui belieka tik stebėti ir 
gėrėtis natūralia vaizduote. 

Kiek daugiau sudomina jo pasi- 
rinktas siužetas ir jo sutvarkymas. 
Mokėjo jis surasti įdomią gamtos 
iškarpą, ją iki smulkmenų suvesti 
piešinyje ir spalvoje. Spalva gi buvo 
surasta pačiame piešiamame daikte 
ir atsargiai pernešta į drobę. Gražiai 
jis pagavo Kaprio salos jūrą, archi- 
tektūrą, skęstančią pilkai violetiniuo- 
se šešėliuose bei mėlyno dangaus fo- 
ne, išsirpusias vynuoges, glicinijų 
žiedus. Ir lietuviškame gamtovaizdy- 
je jis taip pat surado saulėtumą ir 
giedrumą. 

Šalia itin gausių peisažų dail. J. 
Mackevičius buvo vienas iš pirmųjų 
mūsų istorinių paveikslų kūrėjų. O 
tų paveikslų taip reikėjo atsikūru- 
siai Lietuvai. Vytauto Didžiojo metai 
nuvedė jį iki jo asmens. Jam skyrė 
keletą drobių — Vytautas ties Juo- 
dosiom jūrom, Vytautas Naugardu- 
ko žemėje ir kit. (Originalai kabė- 
jo V. D. Karo Muziejuje Kaune). 
Sustojo jis ir ties šv. Kazimieru, Pa- 

nevėžio katedros kupule pavaizduo- 
damas vieną jo stebuklą. 

Istoriniai paveikslai kaip tik rodo 
glaudų ryšį su jo mokykla. Rusuo- 
se istorinė tapyba buvo stipri, ją 
puoselėjo didelis dailininkas Ilja Re- 
pinas, buvęs J. Mackevičiaus moky- 
tojas. Jis perteikė ir patį istorijos 
pamėgimą ir priėjimą. Tad ir Mac- 
kevičiaus paveikslai nėra istorinio 
fakto iliustracijos, bet ištisos isto- 
rinės studijos. Čia iki detalės išstu- 
dijuotas ano meto kostiumas, gink- 
lai ir gyvenimo papročiai. Istorinė 
tikrovė kai kur nustelbia meninę 
tikrovę. 

Grįžti į praeitį galėjo paskatinti 
ir kitas faktas. Jo senelis buvo dai- 
lininkas Elviras Andriolli. (Tikra jo 
pavardė buvo Andrulis, gimęs 1836, 
miręs 1893 m.). Jo garsios Adomo 
Mickevičiaus veikalų iliustracijos su 
romantiška Lietuvos praeitimi turė- 
jo ne tik skatinti į meną bręstantį 
dailininką, bet ir jo dėmesį sutelkti 
ties praeitimi. 

Savo gyventu laiku Mackevičius 
priklauso modernizmo epochai, bet 
visa savo kūryba jis grįžta į 19 am- 
žių, į tuos laikus, kai buvo madoje 
realistiniai peisažai, istorinė tapyba. 
Iš tų laikų mes savo istorijoje be- 
veik nieko neturime. Į juos ir įsiri- 
kiuoja J. Mackevičiaus palikimas. 


Svarbesnės dail, J. Mackevičiaus 
gyvenimo datos: 


Cimė 1872 m. birželio 18 d. Rygu- 
voje. Studijavo Maskvoje ir baigė: 
1894 m. — Dailei Skatinti Mokyklą, 
1896 Kunigaikštytės Teniševos Dai- 
les Studiją ir 1901 m. — Imperato- 
riškąją Dailės Akademiją. 1907 m. 
dalyvavo pirmoje lietuvių dail. pa- 
rodoje Vilniuje. Nuo 1914 m. iki 
1929 m. gyveno Kaprio saloje. 1924- 
1926 m. jo kūrinių parodos buvo su- 
rengtos Kaune ir kituose miestuose. 
1929 m. grįžo į Lietuvą ir buvo Kau- 
no Meno Mokyklos mokytoju iki 
1940 metų. 1944 m. pasitraukė iš 
Lietuvos į vakarus, mirė 1954 m. lie- 
pos 25 d. Šveicarijoje, Roveredo kai- 
me. 


Paulius Jurkus 


e Kanados lietuviai dailininkai rug- 
sėjo 5 d. Lietuvių Namuose buvo su- 
rengę parodą, kuri tęsėsi tik 2 dienas, 
tačiau ją aplankyti turėjo progos la- 
bai daug žmonių, tuo laiku iš visos 
Kanados suvažiavusių į Lietuvių Die- 
ną. Parodos rengimo ir darbų ver:i- 
nimo komisijų pirmininkų buvo Te- 
lesforas Valius. Parodoje dalyvavo 
šie dailininkai: J. Akstinas, J. Ba- 
kis, V. Bričkus, J. Dagys, E. Docie- 
nė-šidlaitė, G. K. Račkus, A. Tamo- 
šaitienė, A. Tamošaitis ir T. Valius. 
Iš viso buvo išstatyta 41 darbas. 


e Prof. Adomas Galdikas vasarą 
ir rudens sezoną praleido Maine vals- 
tybėje, Greene apylinkėje pas pran- 
ciškonus, studijuodamas šio krašto 
gamtą ir  škicuodamas  paveiks- 
lams. Ten jis nupiešė Tėv. Jus.ino 
Vaškio portretą. 

o P. Kiaulėno sveikata šią vasarą 
buvo pablogėjusi. Dabar dailininkas 
jaučiasi geriau ir nepraranda kūry- 
binės nuotaikos. 

e Dail. Viktoro Vizgirdos darbais 
bus iliustruotas “Aidų" lapkričio 
mėn. numeris. 

e A. Valeška baigė dekoruoti šv. 
Kryžiaus parapijos salę Čikagoje. 
Anksčiau jis išdekoravo lietuvių pa- 
rapijos bažnyčią Waukegan, III. 


e V. K. Jonyno 4 grafikos darbus 
įsigijo New Yorko miesto biblioteka, 
kuri turi didžiausią grafikos muzie- 
jų Amerikoje. Biblioteka nusipirko 
modernius tris medžio raižinius — 
šv. Antaną iš 1950 m., Kristaus už- 
gimimas 1949 m., Piemenėliai Ka- 
lėdų naktį — 1950. Be to, trispalvę 
litografiją Bacharach pilis prie Main- 
zo iš 1950 m. Visi paveikslai pasižy- 
mi paprastumu ir didele ekspresija. 

Lapkričio mėn. Maine valstybi- 
nis universitetas rengia Jonyno kū- 
rinių parodą. Bus išstatyta apie 75 
medžio raižiniai, litografija ir akva- 
rėlė. 

e Vitalis Dragunevičius, baigęs 
Freiburgo Institute skulptūrą, atsitar- 
navęs Amerikos kariuomenėje ir kaip 
veteranas gavęs stipendiją, ketverių 
metų studijoms išvyko į Paryžių. 

e Romas Viesulas, iki šiol paro- 
dose dalyvavęs su savo grafikos kū- 
riniais, dabar Matrix galerijos New 
Yorke surengtoje parodoje išstatė ta- 
pybos darbą. Dail. R. Viesulas ren- 
giasi vienas pats suruošti savo kūri- 
nių parodą. 

e J. Rimša iš Peru valstybės grį- 
žo į Argentiną. Jis yra numatęs sa- 
vo kūrinių parodą suruošti Ameriko- 
je ir Paryžiuje. 

e Dail. V. Petravičiaus ir K. Žo- 
romskio darbų šį rudenį bus Fr. 
Oehlschlagerio meno galerijoj jung- 
tinėje dailininkų parodoje. 


VISUOMENINIS 
GYVENIMAS 


KULTŪROS IR POLITIKOS GRUMTYNĖS 


Paskutiniu laiku iš visų pusių nu- 
siskundžiama, kad mūsų visuomenė- 
je mažėja dėmesys lietuviškai spau- 
dai. Apie rašyto žodžio vargus jau 
ir visai atvirai nevengiama pakal- 
bėti mūsų laikraščių puslapiuose. 

Vienas tokių atviriausių šiuo rei- 
kalu pasisakymų be abejonės bus 
dr. Jono Balio straipsnis “Knygos ir 
kitais kultūriniais klausimais", iš- 
spausdintas birželio 5 d. 'Draugo" 
kultūros priede, ir P. Stravinsko at- 
sakymas antrašte “Apgailėtinas ne- 
susipratimas", įdėtas to paties di-n- 
raščio liepos 1 d. numeryje. Dr. Jo- 
nas Balys išneša viešumon tikrai 
skaudų atsitikimą, būtent, kad už jo 
“Lietuvių tautosakos lobyno“ III 
knygą teatsilygino tik 454. Vei:a- 
las buvo išsiuntinėtas tiems, kur'e 
jau prenumeravosi I ir II tomą. šio 
trečiojo gi toks didelis nuošimtis 
žmonių neapmokėjo ir neatsiliepė. 
Autorius raminasi dėl to '“neišeisiąs 
elgetauti'"', bet tame straipsnyje, kal- 
bėdamas apie neseniai įsisteigusį pi- 
gių knygų leidėjų klubą “Nidą", pri- 
eina išvados, kad JAV, kur gyveni- 
mo lygis yra augštesnis, lietuviai 
mažiau domisi savo kalba pasirodžiu- 
siais raštais, kaip Anglijoj ir Austra- 
lijoje. Sąryšyje su tuo dr. Jonas B1- 
lys pažymi, kad mūsuose perdaug 
yra mušamasi į politiką, o p:r mažii 
paisoma kultūrinių reikalų. Autorius 


rašo: “...jokia kita tautinė grupė 
neišleidžia tiek visuomenės sudėtų 
pinigų  politikavimo manijai, kaip 


lietuvių". P. Stravinskas, pripažinda- 
mas lietuviško rašto sunkią padėtį, 
dr. Jono Balio priekaištą laiko “ap- 
gailėtinu nesusipratimu" ir įrodinė- 
ja politinės veiklos naudą bei šioje 
srity dirbantiems atlyginimo reika- 
1ą. 

šių dviejų autorių straipsniai bent 
dalinai ir parodo tas politikos ir kul- 
tūros grumtynes emigracinėje areno- 
je, kurioms negalima užmerkti akių. 

Metant žvilgsnį į kultūrinį lauką, 
ypačiai į lietuvišką raštą, be kurio 
jis tuojau užvirstų varpučiais, dr. 
Jono Balio patirtas nemalonumas su 
“Lietuvių tautosakos lobyno" III 
knyga yra tik dalelė tų negerovių, 
kurios šiandien ištinka spaudos dar- 
buotojus. Čia daug galėtų pasakyti 


lietuviškų laikraščių administracijos, 
ypatingai metų pabaigoje, kai žmo- 
nės, skaitę laikraštį, nejaučia parei- 
gos atsilyginti nei atsiliepti, lyg, ro- 
dos, jo leidimas nieko nekainuotų. 
Šia tema turėtų ką pranešti ir spau- 
dos platintojai, kurie, iš pasiaukoji- 
mo  vaikščiodami paduriais mato 
nelinksmą vaizdą. Tuo tarpu verta 
paklausyti bent vieno tokio, būtent 
kun. J. Kuzmickio, veikiančio Angli- 
jos lietuvių bendruomenėje, kur dr. 
Jono Balio daviniais dėmesys lietu- 
viška knyga esąs didesnis, kaip Ame- 
rikoje. “Metų bėgyje aplankiau apie 
porą šimtų lietuviškų namų. Kita 
tiek kuklių kambarėlių aplankiau, 
jieškodamas viengungių ir atsisky- 
rėlių. Per metus pamatau daugybę 
stiklelių ir stiklinių, daugybę įvairių 
išradingiausių baldų ir įtaisų, tačiau 
labai maža lietuviškų knygų, o dar 
mažiau knygų spintų. šiandien sun- 
ku atrasti lietuvišką knygą net pas 
ne vieną buvusį mokytoją ar augš- 
tą Lietuvos valdininką. šiandien kar- 
tais sunku aptikti žmogų, kuris nau- 
ja lietuviška knyga susidomėtų ir 
bent pasklaidytų, jei jau neįsigytų. 
Lankau žmones ir kartu nešuos lie- 
tuviškų knygų, žurnalų ir laikraš- 
čių. Deja, nedaug kas visu tuo do- 
misi. Labai nedaug" (Tėvų Kelias, 
1954 m., nr. 5-6). 

Pagaliau mūsų spaudos padėtį di- 
džiai sunkina ir ta aplinkybė, kad 
senoji karta retėja arba nebeprima- 
to. Jaunoji gi, tremtinių atžala, taip 
pat ne per daugiausia teikia šviesių 
vilčių. Antai šį pavasarį jaunimo 
žurnalo “ Ateities" paskelbtoje anke- 
toje, kur klausiama, kiek vienais me- 
tais perskaityta neprivalomų angliš- 
kų ir lietuviškų knygų, persvara te- 
ko angliškai spaudai. Iš anketos da- 
vinių išvedus vidurkį, pasirodė, jog 
lietuviškų knygų kiekvienam per me- 
tus tenka tik 3.6, o angliškų 6. Ge- 
rai, kad jaunimas buvo atviras ir iš 
jo šiek tiek sužinojome, kur stovi- 
me. Kiek lietuviška knyga rūpi čia 
gimusiai lietuvių kartai, yra žinoma 
ir be anketos. Tie liūdni reiškiniai 
šiandien turi kelti didį nerimą. 

Bet kas bus vėliau, kai mažėjant 
skaitytojams, pradės mažėti ir pa- 
čios knygos? Dabar, skundžiantis 


spaudos vargais, yra beveik visiškai 
nutylima lietuvio rašytojo padėtis, 
kurią galima pavadinti daugiau nei 
tragiška. Emigraciniame laikotarpy- 
jeę mūsų rašytojai ir humanistinių 
sričių mokslininkai yra visiškai pa- 
likti ant plyno lauko. Tas pats pa- 
sakytina ir apie dailininkus. Sunkus 
darbas fabrikuose, kur išsemiamos 
ne tik fizinės, bet ir dvasinės ga- 
lios, nėra suderinamas su tikra kū- 
ryba, kokios šiandien dar reikalauja 
mūsų kritika. Rašymas jau yra pats 
savyje sunkus darbas, reikalaująs ir 
gero poilsio. Dabar gi kuriama dau- 
giausia senu įsibėgėjimu, panaudo- 
jant nuo fizinio užsiėmimo nutrauk- 
tas būtino poilsio valandas, Mūsų ku- 
riančioji tautos dalis yra palikta pri- 
vačiai iniciatyvai, kai tuo tarpu po- 
litinė veikla remiasi organizuota vi- 
suomenės pagalba. 

Keliant šią mūsų emigracinės bui- 
ties sopulingą apraišką dienos švie- 
son, nenorima nuvertinti politinės 
akcijos, kuri savo uždaviniu pasista- 
tė Lietuvos vadavimą iš komunizmo 


vergijos. Tai mūsų visų gyvybinis 
reikalas, vertas kiekvieno lietuvio 
paramos. Čia tik norima pažymėti, 


jog sėkmingame Lietuvos vadavimo 
žygyje turi bent lygiagrečiai stovė'i 
kultūrinis ir politinis momentas. 
Veikla politikos lauke reikalauja, 
kiek tik įmanoma, palenkti visus 
tarptautinius įvykius mūsų laisvės 
bylai ir patiems atitinkamai šviestis 
pagal pasirinktus socialinio gyveni- 
mo principus, kad sugrįžus į l:isvą 
valstybę, būtų galima demokratiš- 
ku veikimu kelti jos gerovę. Su- 
prantama, jog visam tam darbui jau 
šiandien reikalinga piniginė visuo- 
menės parama. Kultūrinis momentas 
reikalauja, kad išliktume dvasia pa- 
jėgūs ir šios rūšies lobių parneštu- 
me savo broliams tėvynėn. Ten juk 
viskas sunaikinta. Jaunimas bus ne- 
palankiai nuteiktas Vakarų kultūrai, 
senieji pavargę, išmirę... Bet padė- 
tį žymiai pablogins ir tai, kad rasi- 
me gerąsias knygas sunaikintas ar- 
ba išmėtytas iš bibliotekų. Kaip ta- 
da prisidėsime prie padėties patai- 
symo, jeigu šiandien politiniai rei- 
kalai ims viršų ant kultūrinių ir šie 
nusistums paskutinėn vieton? Paga- 
liau, mažėjant dėmesiui kultūrinei 
sričiai, ypačiai raštams, mažės ir 
tautinis sąmoningumas, o tuo pačiu 
ir aukos laisvės kovai. šiandien jau 
stovime prieš tą pavojų. 

Iš kitos gi pusės ar bereikia didesnės 
tragedijos, kad taip smarkiai nyks- 
tant lietuvių kalbai, pasigendant gra- 
matikų bei sintaksių mokyklose, mū- 
sų kalbininkai vargsta prirakinti prie 
juodo fizinio darbo. Tas pats ir su 
grožinės literatūros kūrėjais, huma- 
nistinių sričių mokslininkais, meno 

žmonėmis. Kai šiame emigraciniame 
laikotarpy reikalinga patiems išsilai- 
kyti nuo atšiaurių vėjų ir susikrauti 
atsargų ateičiai, mūsų didieji talen- 
tai skursta fabrikuose, Lietuvių tau- 
tos daliai laisvajame pasaulyje už tai 
krinta atsakomybė. Pačios Apvaiz- 
dos patvarkymu iš Lietuvos pasi- 
traukė didžioji ir kūrybingiausioji 
šviesuomenės dalis. Norint, kad jinai 
nesunyktų, būtinai reikia organizuo- 
tos paramos iš visuomenės pusės. Ta- 
lentas žybtelėja retai. Kas žino, kiek 
jų besulauksime iš pačios jauniau- 
sios kartos, jeigų taip mažai bus 
skaitoma lietuviškų knygų. Tuo tar- 
pu tokia didelė lietuvių rašytojų da- 
lis skursta pamiršti fabrikuose. Kas 
šiandien klausia, kokioje įmonėje 
dirba Kirša, Brazdžionis, Jankus, 
Nyka-Niliūnas, Kėkštas, Bradūnas, 
Nagys, Radauskas ir kiti? Liūd- 
na, kad net amžiaus palenkti rašy- 
tojai, kurių žodžiu kadaise maitinta- 
si mokyklose, nesusilaukia pagalbos. 

O kaip būtų gražu, jei šalia poli- 
tiniams reikalams dedamų atsargų, 
būtų koks fondas ir kultūriniams. 
Kiek apie jį prirašyta, kiek prišne- 
kėta, bet, deja, jo neturime. Kurian- 
čiam žmogui labai daug reikštų, jei- 
gu, iš šalies gavus paramos, būtų 
galima pasirinkti lengvesnį darbą ir 
savaitėje turėti bent tris laisvas die- 
nas, įskaitant sekmadienį, kūrybai. 
Senoji Amerikos lietuvių karta, taip 
gausiai rėmusi politinius Lietuvos 
reikalus, yra parodžiusi reikiamo dė- 
mesio ir kultūriniams. Nekalbant apie 
dažnas rinkliavas šiai sričiai, pagar- 
biai minėtina prieš pirmąjį didįjį ka- 
rą įsisteigusi “Motinėlės" draugija 
augštuosius mokslus einantiems rem- 
ti. Jeigu ne jos pagalba, kažin ar 
būtų taip išskleidę savo talentus šal- 
kauskis, Putinas, Pečkauskaitė, Ku- 
raitis ir daugelis kitų, nepriklauso- 
mybės metais stovėjusių pirmuose 
intelektualinio gyvenimo baruose. 
Šiandien stipendijų reikalas yra su- 
siaurėjęs, ir kas skaudžiausia, kad, 
be paramos, jau pilnai paruoštos dar- 
bui jėgos privalo skursti. 

Šis skaudus klausimas yra būtinai 
reikalingas mūsų visuomenės dėme- 
sio. Jį, žinoma, lengviausiai būtų ga- 
lima išspręsti, susiorganizavus į 
tvirtą ir vieningą bendruomenę. Bet 
ir dabar negalima jo taip palikti, kad 
paskui nebūtų per vėlu. Čia atsive- 
ria neužmatomas laukas diskusijoms, 
projektams ir konkretiems žygiams. 
Tuo tarpu gi, grįžtant prie dr. Jono 
Balio atvirai iškelto nemalonaus fak- 
to, rodančio, jog tikrai mažėja dė- 
mesys lietuviškai knygai, tenka vi- 
somis jėgomis pasitempti, kad atei- 
nančiais metais pakiltų jos tiražas. 
Jeigu gerų knygų būtų galima at- 
spausdinti bent 3000-4000 egz., rašy- 

tojų ir mokslininkų padėtis pagerėtų. 
O tuo tarpu matome atvirkščią vaiz- 
dą: kai kurių knygų pasirodo tik 
300 egzempliorių, o daugelio — ne- 
siekia tūkstančio egz. Jeigu dar ku- 
riančioji mūsų tautos dalis būtų pa- 
remiama iš šalies, viskas palinktų 
šviesesnion pusėn. 


ATEITININKŲ 


Lietuvoje ateitininkų sąjūdis buvo 
visiems pažįstamas. Visi žinojo, kad 
po ateitininkų vėliava yra susitelkę 
gausūs būriai susipratusio, drausmin- 
go,  susidraugavusio,  inteligentiško 
jaunimo, jungiamo dviejų visuomeni- 
nių galimybių — religijos ir lietuvy- 
bės. Visi suprato, kad tai didelės 
reikšmės ir potencijos sąjūdis. O kaip 
su ateitininkų sąjūdžiu yra tremty- 
ję? Ar tas įspūdingas ateitininkų 
sąjūdžio solidumas, okupantų žiau- 
riomis prievartos priemonėmis naiki- 
namas tėvynėje, yra bent kiek atsta- 
tytas tremtyje? Ar šis sąjūdis tikrai 
yra tiek pat atsparus ir paveikus gy- 
venime, kiek kondensuoti ir gilūs jo 
principai? Ar ateitininkų akcentuo- 
jamas kūrybiškumas tikrai yra gy- 
venimo faktas, yra sumanymų vykdy- 
mas, ar daugiau tik pageidavimo, 
projektavimo ir reklamos dalykas? 
Pagaliau, ar ateitininkai, užuot kon- 
krečios iniciatyvos ir kuriamųjų už- 
simojimų, užuot statę ir sprendę ak- 
tualius klausimus. konkrečiai, nėra 
subanalėję tik savo principų dekla- 
mavimo bendrybėse? 

šiuos klausimus sau stato patys 
ateitininkai. Juos ateitininkams stato 
ir ateitininkų sąjūdžiui nepriklausąs 
jaunimas ir visa lietuvių bendruome- 
nė. šiems klausimams atsakyti aps- 
čios medžiagos pateikė rugsėjo 4-5 
Chicagoje vykęs 5-sis iš viso ir 1-sis 
Amerikoje ateitininkų kongresas, ku- 
riame dalyvavo 147 atstovai (nuo 26 
ateitininkų 1) ir per 800 svečių (re- 
gistracijos komisija suregistravusi 
760, toliau neberegistravo). Apie 
tūkstančio susipratusių, inteligentiš- 
kų, organizuotų lietuvių katalikų iš 
visos Amerikos ir net kitų kontinen- 
tų susirinkimas tremties sąlygomis, 
be abejojimo, yra rimtas įvykis, toli 
išeinąs už paties ateitininkų sąjū- 
džio ribų. Ne be pagrindo kaikurie 
skeptikai tremties ateitininkų sąjū- 
džio atžvilgiu, kongreso paveikti, tu- 
rėjo pripažinti — o vis dėlto ateitinin- 
kai yra. Atseit, nori nenori, turi su 
jais skaitytis. 

Savo pobūdžiu ateitininkų sąjūdis 
yra mokslą einančiojo jaunimo ideo- 
loginis sąjūdis, kurį natūraliai pra- 
tęsia jo sendraugiai. Jaunimas yra 
jo dirva, sendraugiai — jo „derlius. 
Nepriklausomoj Lietuvoj, nežiūrint, 


Teikti organizuotą finansinę pa- 
galbą tik politiniam veikimui, o pa- 
likti privačiai iniciatyvai kultūrinį, 
yra pavojinga. Abu jie turi eiti bent 
lygiagrečiai. Kitaip mūsų gyvenimas 
emigracijoje taps panašus į vienon 
šalin pasvirusį vežimą. 

L. Andriekus 


KONGRESAS 


kad nuo 1930 m. ateitininkų mokslei- 
vių organizacija valdžios buvo už- 
drausta, ateitininkų sąjūdį sudarė 
trijų pakopų piramidė: apačioje, di- 
džiąją dalį moksleivijos apjungusi, 
slapta veikianti moksleivių ateitinin- 
kų sąjunga, viduryje ateitininkai 
studentai ir piramidės viršūnėje sen- 
draugiai. Ir ateitininkų kongresuose 
šioks piramidinis kiekybės santykis 
būdavo ryškus. Gausiausiai reikšda- 
vosi moksleivija, paskum studentija 
ir piramidės viršuje sendraugiai. 

Ir tremtyje sąjūdžio pobūdis nėra 
pakitęs, bet jo atskirų dalių kieky- 
binis santykis — taip. Tremtyje pir- 
mąją piramidės pakopą sudaro atei- 
tininkai sendraugiai. Vien Ameriko- 
je jų yra per 900, o iš viso laisva- 
jame pasaulyje apie 1,200. Antroj 
vietoj eina ateitininkai moksleiviai, 
kurių Amerikoje yra per 400, o iš 
viso — 800, Studentų ateitininkų tė- 
ra 298 Amerikoje ir iš viso 420. Pa- 
čiame Chicagos kongrese gausiausiai 
dalyvavo sendraugiai, po jų. studen- 
tai ir piramidės viršūnėje — ateiti- 
ninkai moksleiviai. Bent toks aiškus 
įspūdis susidarė apsilankius atskirai 
vykusiuose moksleivių, studentų ir 
sendraugių posėdžiuose. žinoma, 
moksleiviai ir studentai drauge gero- 
kai prašoko sendraugius ir bendras 
kongreso vaizdas buvo, palyginti, 
jaunatviškas. Apskritai kongresas 
labai įtaigiai paliudijo ateitininkų są- 
jūdžio gajumą tremtyje. 

Bet ar jis paliudijo, kad tos dvi 
visuomeninės galybės, — religija ir 
lietuvybė, — kuriomis ateitininkų są- 
jūdis yra atsirėmęs, yra jame įsi- 
šaknijusios ir padariusios jį pajėgų 
atlaikyti priešingų galybių poveikį? 
Jei ateitininkų sąjūdžio katalikišku- 
mas pirmiausia rūpi patiems katali- 
kams, tai jo lietuviškumas apeina 
visiems lietuviams. Džiugu konsta- 
tuoti abiem atžvilgiais kongreso tei- 
giamą liudijimą ateitininkų naudai. 
Ir tas liudijimas ne vien formalus, iš 
kongreso programos nurašytas, bet 
iš kongreso dvasios ir darbų einąs. 

Kardinolo Stritch kvietimas ateiti- 
ninkams stoti amerikiečių katalikiš- 
kajai akcijai į talką yra neabejoti- 
nas pripažinimas ateitininkų sąjū- 
džiui reikšmingo vaidmens katalikų 
gyvenime. Lietuvoje katalikiškajai 

akcijai ateitininkų sąjūdis turėjo le- 
mMiančio poveikio. Tuo atžvilgiu savo 
paveikumo jis nėra nustojęs ir trem- 
tyje. Amerikos Lietuvių Katalikų Fe- 
deracija iš to galėtų pasidaryti toli 
siekiančių išvadų, nes pagal kardino- 
lo Stritch kvietimą įsijungti į katali- 
kiškąją akciją ateitininkai gali tik 
per savo tautinę bendruomenę, per 
Amerikos lietuvių katalikiškąją ak- 
ciją. 

Greta kongreso katalikiškumo ypa- 
tingai ryškus buvo jo lietuviškumas. 
Dar daugiau. Lietuviškas buvo ir jo 
katalikiškumas. Lietuviškos buvo jo 
pamaldos su lietuviškomis giesmė- 
mis, lietuviški buvo pamokslai ne 
tik žodžių, bet ir turiniu. Lietuvos, 
lietuvių tautos kamieno ir laisvojo 
pasaulio lietuvių likiminiai klausimai 
buvo vedamąja idėja ir tikslu visų 
pagrindinių kalbų, pranešimų, pa- 
skaitų. J. E. vysk. Brizgio, prel. J. 


Balkūno, dr. A. Damušio, kan F. 
Kapočiaus, S. Lušio, P. Maldeikio, 
dr. J. Meškausko, dr. K. Pakšto, 


prof. S. Sužiedėlio ir V. Žvirzdžio 
skirtingų pavadinimų, skirtingo tu- 
rinio, skirtingų aspektų, skirtingo- 
mis aplinkybėmis, skirtingais argu- 
mentais pagrįstos paskaitos, pamoks- 
lai, prakalbos turėjo vieną bendrą 
idėją, konkrečiai išreikštą prof. S. 
Sužiedėlio paskaitos antraštėje — 
Ateitininkai lietuvių tautos egzisten- 
cinėje kovoje. Šiuo atžvilgiu ypatingos 
reikšmės kongresui suteikė ir Kraš- 
to Laisvės Kovų Sąjūdžio Įgaliotinio 
Vakaruose atsiųstas sveikinimas. 


I-ojo pasaulinio karo metais trem- 
ties ateitininkai Rusijoje buvo tapę 
tuo lietuviškuoju katalikiškuoju 
žvirgždu, kurio nepajėgė sumalti Ru- 
sijos revoliucijos ir bolševizmo gir- 
nos. Chicagos kongresas paliudijo, 
kad dabartinės tremties ateitininkija 
nori ir stengiasi tapti mūsų tautinio 
atsparumo žvirgždu, kurio nepajėg- 
tų sumalti jokios nutautinimo girnos. 
Ateitininkai nori ir stengiasi tapti 
laisvojo pasaulio lietuvių bendruome- 
nėje lietuvybės stuburu. Chicagos 
kongresas paliudijo, kad Ateitininkų 
Kongrese Telšiuose 1935 m. priimto- 
ji deklaracija; — kad “Ateitininkų 
Federacija yra tikriausia prasme tau- 
tinė organizacija“, kad "Tėvynės 
meilė, tėvynės rūpesčiai, tėvynei dirb- 
ti ir pasiaukoti pareigos, krikščionių 
religijos idėjų šviesoje ir šilumoje 
įgyja daug kilnesnį ir vertingesnį tu- 
rinį", — tremties ateitininkams yra 
tapusi dar prasmingesnė, dar labiau 
įpareigojanti ir vadovaujanti. 
"Kongresas pasisakė ir ateitininkų 
organizacinio susitvarkymo klausi- 
mais, pritardamas vadovybės pasiū- 
lytai tremties sąlygoms pritaikyti 
Ateitininkų Federacijos Konstitucijai. 


Ateitininkų kongresai visadą yra 
turėję puikių meno parengimų. Ta 
tradicija buvo gražiai išlaikyta ir 
Chicagos kongrese, pradedant susi- 
pažinimo vakaro pačių ateitininkų 
studentų atlikta programa ir baigiant 
banketo menine dalimi su mažaisiais 
kanklininkais. O koncertas su solis- 
tais P. Bičkiene, J. Vazneliu, smui- 
kininku Matiuku ir V. Baltrušai- 
čio paruoštu ir vadovautų choru tik- 
rai buvo puiki tautinio meno šventė, 
Chicagos ateitininkų choras savo Iy- 
giu maloniai nustebino ir tos srities 
meno žinovus. 

Kongreso metu gretimoje salėje 
buvo suorganizuota ir ateitininkų 
spaudos paroda. Tai ne tik iškalbin- 
gas liudytojas ateitininkų indėlio 
tautinėje kultūroje nepriklausomos 
Lietuvos metais, bet ir dabartinėje 
tremtyje. Ateitininkų spauda ir trem- 
tyje savo srityje sau lygios neturi. 

Kongresą sveikino Lietuvos vysku- 
pai tremtyje ir Latvių vysk. Ranca- 
nas, prel. M. Krupavičius, gen. kon- 
sulas J. Budrys, kon. Daužvardis, 
kazimieriečių, marijonų, pranciškonų, 
saleziečių vienuolijos, ALTas, Vy- 
čiai, Katalikų Federacija, Moterų Są- 
junga, Skaučių Seserija, Kunigų Vie- 
nybė, “Varpo" korporacija, latvių 
studentų sąjunga "Gintaras" ir kt. 

Per Apaštalinį Delegatą Washing- 
tone šv. Tėvas Pijus XII atsiuntė 
kongresui savo palaiminimą. 

Kongresas priėmė eilę nutarimų ir 
deklaracijų lietuvybės išlaikymo 
klausimais. Kongresas pasveikino 
kenčiančią ir kovojančią Lietuvą, JV 
Prezidentą, Lietuvos vyskupus trem- 
tyje, Vliką, min. Žadeikį, dr. Macei- 
ną, dr. Ivinskį, Illinois gubernatorių, 
Chicagos burmistrą, Kersteno Komi- 
tetą, Altą, Pax Romana, ALRKF ir 
kt. 

Kongresui vadovavo A. Repšys, V. 
Vaičiūnaitė ir V. Žvirzdys, sekreto- 
riavo — V. Kleiza, A. Sužiedėlis ir 
D. Valančiūtė. 

Kad kongresas visais atžvilgiais 
labai įspūdingai, pozityviai ir kūry- 
biškai praėjo, tai, be abejojimo, lių- 
dija didelį jo organizatorių sugebėji- 
mą ir atsidėjimą. Tačiau visa to vi- 
suotiniam kongreso sėkmingumui ne- 
būtų užtekę, jei lygiagrečiai nebūtų 
gyvai pasireiškęs bendras ateitinin- 
kiškasis idealizmas. Kai choro daly- 
viai, palikę studentų stovyklą, sku- 
bėjo į repeticijas, kai iš New Yorko, 
Philadelphijos ir kitur ištisos ateiti- 
ninkų šeimos, tėvai ir vaikai, tūks- 
tančius mylių mašina sukorė, kad 
dalyvautų kongrese ir po jo spėtų 
grįžti laiku į darbą, tai tas taip pat 
daug lėmė kongreso pasisekimui. 
Apskritai kongresas paliudijo ateiti- 
ninkų sąjūdžio kūrybiškumą ir gyvą- 
ją dvasią. V. Vaitiekūnas 


ĮVYKIAI 


e Rugsėjo 16 d. Willoughby, Ohio, 
mire gen. Vladas Nagius-Nagevičius, 
Lietuvoj nuo 1918 m. buvęs karinės 
sanitarijos viršininkas. Jis įkūrė ir 
išugdė Kauno karo muziejų, tapusiu 
tautinių iškilmių centru. Gen. V. Na- 
gius buvo medikas ir archeologas, 
šias mokslo šakas studijavęs Rusi- 
joje. Prieš Lietuvai atsistatant, velio- 
nis tarnavo rusų laivyne gydytoju. 

» New Yorke, Carnegie centro pa- 
talpose, prieš Jungtinių Tautų rū- 
mus, rugsėjo 20-21 d. įvyko paverg- 
tųjų Europos valstybių seimas, at- 
stovaująs 100 milijonų netekusių 
laisvės žmonių. Seime dalyvavo A1- 
banijos, Bulgarijos, Čekoslovakijos, 
Estijos, Latvijos, Lenkijos, Lietuvos, 
Rumunijos, Vengrijos laisvinimo or- 
ganizacijų atstovai. Dabar paruošti 
tik svarstytinų klausimų projektai. 
Seimo pilnatis šaukiama spalio pa- 
baigoje. Virš seimo pastato plevėsa- 
vo pavergtųjų tautų vėliavos. 

e Spalio 23-24 d. Bostone šv. Pet- 
ro ir Povilo parapijoje įvyks šv. Juo- 
zapo lietuvių Romos Katalikų Dar- 
bininkų Sąjungos seimas. šios orga- 
nizacijos pirmininkas dabar yra V. J. 
Kudirka iš Norwoodo. 

e Rugsėjo 18 d. New Yorke buvo 
paminėta Juozo Ginkaus 65 m. su- 
kaktis. Sukaktuvininkas yra žinomas 
visuomenės veikėjas Amerikoje, daug 
pasidarbavęs lietuvybei. Jau 26 me- 
tai, kai jis išlaiko ir vadovauja sa- 
vaitinei radijo valandai Brooklyne. 

e Dr. Kęstutis Valiūnas, “Neries"' 
bendrovės dalininkas, prekybos rei- 
kalais rugsėjo 19 d. išvyko į Toli- 
muosius Rytus. Kelionėje išbus apie 
3 mėnesius. 

e Lietuvos Vyčių metinis seimas 
Pittsburghe rupjūčio 25-26 d. praėjo 
sekmingai. Posėdžiuose pasiryžta dar 
labiau stiprinti lietuvybę savyje ir 
kituose. Bandoma organizuoti jaunu- 
čių ir sendraugių kuopos. Praėjusiais 
metais organizacija padidėjo 185 na- 
riais. Seimo dienomis rytais buvo pa- 
maldos. Programa pajvairinta gerai 
pasisekusiu pobūvių. 

e Dr. K. Griniaus, buvusio Lietu- 
vos prezidento, atsiminimams išleis- 
ti sudarytas komitetas, kuriam pir- 
mininkauja dr. Pijus Grigaitis. Ant- 
rasis atsiminimų tomas išeis 1955 m. 

e Dr. Vl Literskis, Vasario 16 
gimnazijos direktorius Vokietijoje, 
spaudoje paskelbė atsišaukimą, ku- 
riame pranešama, kad ši mokslo 
įstaiga “dabar stovi prieš žlugimo 
pavojų". Finansinė gimnazijos padė- 
tis pavadinta kritiška. Čia mokosi 
200 mokiniai, kurių kiekvienas turi 
rėmėjų būrelį Amerikoje. Bet 80 rė- 

mėjų būreliai jau beveik visi metai 
neprisiunčia aukų. Tai ir įstūmė gim- 
naziją į ekonominius sunkumus. Da- 
bar ji tik už kasdieninės apyvokos 
daiktus turi 20,000 DM. skolų. Skola 
smarkiai auga, nes kas mėnesį nesu- 
laukiama. 7,000 DM. aukų, anksčiau 
atėjusią iš užmario. Gimnazijos di- 
rektorius kreipiasi į visuomenę, pra- 
šydamas sustiprinti aukų siuntimą: 
“Gelbėkite nuo žlugimo Vasario 16 
gimnaziją! Darbininkai, mokytojai, 
gydytojai, kunigai ir kitų profesijų 
lietuviai, nelaukdami aukų rinkėjų, 
siųskite nors kuklią auką gimnazi- 
jai", atsišaukime rašo dr. Vl. Li- 
terskis, Aukas galima siųsti per Bal- 
fą arba tiesiog šiuo adresu: Litauis- 
ches Gimnasium, Huettenfeld b. Lam- 
perheim, Germany, U. S. Zone. 


o Tėv. Klemensas Žalalis, O. F. M., 
vienas iš nedaugelio šv. Rašto spe- 
cialistų tarp lietuvių, šios srities 
mokslą dėstęs Montrealio ir Wapp- 
ingers Falls pranciškonų seminarijo- 
se, rugsėjo mėn. išvyko į Romą, kur 
rengsis šv. Rašto doktoratui. Iki šiol 
tėra vienas lietuvis Šv. Rašto dak- 
taras — prel. V. Tulaba. į 


e Krėvei statys paminklą. — Tam 
reikalui sudarytas komitetas, kuris 
į visuomenę kreipėsi tokiu pareiški- 
mu: 

“1954. VII. 7 d. didysis mūsų dai- 
liojo žodžio kūrėjas Vincas Krėvė, 
palikęs mumyse amžinai gyventi aud- 
rųjį Šarūną,  rūškanąjį Skirgailą, 
gamtos augintinį kerdžių Lapiną, 
giedrąjį gyvenimo išminčių dėdę Vai- 
norų ir daugelį kitų, Jo iš Dainavos 
milžinkapių prikeltų ar šiaudinėje 
pastogėje sutiktų žmonių, — patsai 
atsigulė amžino poilsio Philadelphi- 
jos šv. Kryžiaus kapinėse. 

"Lietuvių visuomenės yra garbės 
pareiga nors kukliu lietuviško sti- 
liaus paminklu atžymėti vietą, kur 
svečioje žemėje, toli nuo gimtojo 
Merkio ir Nemuno, priglausti šarūno 
dainiaus palaikai. 

"Paminklo statymo reikalu tiesio- 
giai rūpinasi Philadelphijoje suda- 
rytasis komitetas, kuris vietos lietu- 
vių banke turi savo einamąją sąskai- 
tą (Kreve Memorial Account 
S 19789: Liberty Federal 4 Loan 
Association, 202 North Broad St., 
Philadelphia 2, Pa.). 

"Lietuviškoji visuomenė labai pra- 
šoma siųsti aukas augščiau nurody- 
tu banko adresu. Patogumo dėliai 
maloniai Kkviečiam atskirose vietovėse 
sudaryti aukų rinkimo komitetus. 

“Aukotojų simbolinio ryšio su Ne- 
pamirštamuoju Dainaviečiu ženklan 
aukų lapai bus įmūryti paminkle", 

Krėvės paminklo statymo komite- 
tas: Vincas Maciūnas, pirm., Vytau- 

tas Mykolaitis, I. vicepirm., Antanas 
Vasiliauskas, II, vicepirm., Konstan- 
tinas Ostrauskas, I. sekr., Marija 
Krasauskaitė, II sekr., Alfonsas Jurs- 
kis, iždo globėjas, Jonas Puzinas, iž- 
do globėjas. 

Komiteto adresas: 247 E. Albanus 
Street, Philadelphia 20, Pa. 


e Kun. V. Pikturna buvusių Fp0O- 
litinių kalinių sąjungos centro val- 
dybos vardu prašo visus laisvajame 
pasaulyje gyvenančius politinius ka- 
linius pranešti savo adresą ir išreikš- 
ti pageidavimą, kuriame JAV mieste 
turčtų būti sąjungos centras. Sąjun- 
ga nori šį rudenį pravesti valdybos 
rinkimus  korespondenciniu keliu. 
Kun. V. Pikturnos adresas; 213 S. 
4th St., Brooklyn 11, N. Y. 


e Rugpjūčio 7 d. Anglijoje Not- 
tinghame įvyko pirmas Anglijos lie- 
tuvių sąskrydis. Dalyvavo apie 600 
žmonių, atvykusių iš įvairių vietų. 


e Prie Vokiečių vyriausybės Bon- 
noje dabar yra du lietuviai atstovai 
— dr. P. Karvelis, atstovaująs Vli- 
ką, ir dr. Gerutis, paskirtas S. Lozo- 
raičio, kaip rašoma Lietuvos Pasiun- 
tinybės  Washingtone komunikate, 
“palaikyti iš Lietuvos diplomatinės 
tarnybos pusės santykius" su Vokie- 
tijos užsienių reikalų ministerija. 
Priėmimui atstovo, kuris reprezen- 
tuotų Lietuvą, vokiečiai nori Vli- 
ko ir dipl šefo susitarimo, pri- 
statant atstovavimui parinktą asmenį. 


e Vysk. V. Brizgys spalio pabaigo- 
ję mano išvykti į Kolumbiją lan- 
kyti ten gyvenančių lietuvių, kurie jį 
pakvietė. Pakeliui mano sustoti Ve- 
necueloj. Kolumbijoje lietuviai yra 
labiausia susitelkę Medelline ir Bo- 
gotoje. Bogotoje įsteigus “lietuvių 
namus", veikimas labai pagyvėjo, 


e Lietuvos miškininkų Sąjungai 
šiemet suėjo 25 metai. Tas įvykis bu- 
vo paminėtas Čikagoje, 


» Antroji Kanados lietuvių Diena 
šiemet įvyko Toronte rugsėjo 4, 5, 
6 d. Su šia iškilme sutapo Ameri- 
kos lietuvių sportininkų pasirody- 
mas ir dailės paroda. Iškilmingiausia 
ir turiningiausia diena buvo sekma- 
dienis, pradėtas pamaldomis ir baig:- 
tas koncertu. Tą dieną Massey salė- 
je pagrindiniu kalbėtojų buvo V. Si- 
dzikauskas. Be to dar žodį tarė gen. 
konsulas V. Gylys, federalinio par- 
lamento narys P. Hellyer, Estijos ir 
Latvijos gen. konsulai, Ontario par- 
lamento atstovas Yarenko, lenkų at- 
stovas ir Liet. Bendr. pirm. J. Matu- 
lionis. Šventės nuotaiką pakėlė dai- 
nomis St. Gailevičiaus vedamas cho- 
ras “Varpas". Koncertinėje dalyje 
dar dalyvavo op. sol. E. Kardelienė 
ir sol. L. Paulionis. Ateinančiais me- 


tais Kanados Liet. Diena numatoma 
Montrealyje. 

e Los Angeles lietuviai susirūpino 
prof. Mykolo Biržiškos, Nepriklauso- 
mybės akto signataro ir žymaus 
mokslininko, rašytojo bei visuomenės 
veikėjo, sunkia medžiagine padėtimi. 
Pasiryžus jam konkrečiai padėti, tos 
kolonijos lietuvių pasitarime buvo iš- 
rinktas specialus komitetas, kurio 
pirm. yra Jonas Uždavinys, vicepirm. 
Chas. Lukšis, ižd. kun. Jonas A. Ku- 
čingis, to miesto parapijos klebonas, 
sekr. dr. P. Pamataitis. Komitetas 
prof. Mykolui sušelpti šių metų gruo- 
džio 1 d. skelbia aukų vajų ir pra- 
šo visus pasaulio lietuvius prie jo pri- 
sidčėti. Aukos siunčiamos iždininko 
vardu šiuo adresu: Rev. J. A. Kučin- 
gis, 2704 St. George St., Los Ange- 
les 27, Calif. 


e Toronto Prisikėlimo bažnyčios ir 
salės statyba sparčiai žengia pirmyn. 
Pastato meninei pagalbai pakviestas 
dail. T. Valius. Statybą archit. dr. 
St. Kudoko priežiūroje vykdo inž. 
J. Augustinavičius. Elektros įvedimo 
planus daro inž. A. Ketvirtis, o apšil- 
dymo — inž. A. Juozapavičius, abu 
iš Toronto, Jau pradėta organizuo- 
ti biblioteka, kuri bus naujoje salėje. 


e Rugsėjo 13-17 d. Bredoje, Olan- 
dijoje, įvyko Tarptautinis Katalikų 
Migracijos kongresas, kuriame buvo 
svarstytos su imigracija ir emigraci- 
ja susijusios problemos. Kongrese da- 
lyvavo kan. J. B. Koncius ir Iz. Ru- 
gienius. Balfo pirmininkas kongrese 
pasakė kalbą, iš komunistų užimtų 
kraštų pabėgusiųjų vardu. 

«e Lietuvių Enciklopedijos IV to- 
mas išeis lapkričio mėn. gale. Nuo 
šio tomo nutraukiamas ir naujų pre- 
numeratorių priėmimas. Dabar, užsi- 
sakant enciklopediją, dar galima 
gauti ir pirmuosius tomus. 


e Lokas išrinko pirmosios tary- 
bos rinkimams pravesti komisiją. 


e Rugpjūčio 21-23 d. Toronte įvy- 
ko JAV ir Kanados liet. ev. liut. si- 
nodas. Jo tikslas suburti religinėn 
vienybėn šios tikybos išpažintojus. 
Sinode buvo aiškiai užakcentuota ir 
lietuvybė. 

e Spaudos žiniomis dabar Belgi- 
joje yra 440 lietuvių. Tarp jų 29 se- 
serys vienuolės. Mišrių šeimų esama. 
58, o grynai lietuviškų tik 25, 


AUKOS AIDAMS 


Pranė Lapienė, Stony Brook, L, I. 
— 20 dol., dr. J. Kudirka, Baltimore, 
Mad. — 4 dol., Julija Puodžiukaitienė, 
Waterbury, Conn. — 1 dol. į 

Už aukas žurnalui paremti nuošir- 
džiai dėkojame. 


AIDAI SKIRIA PREMIJA UŽ MOKSLO VEIKALĄ 


1. Kultūros žurnalas “Aidai", leidžiami TT. Pranciškonų, skiria pre- 
miją už lietuvių mokslo veikalą, išspausdintą atskira knyga ar pe- 
riodinėje spaudoje 1953 ir 1954 metais. 


2. Premija, 5500 sumoje, skiriama už humanistinių mokslų veikalą (teo- 
logijos, filosofijos, literatūros mokslų ir meno mokslo, istorijos, kal- 
botyros, geografijos, archeologijs, folkloro, visuomeninių mokslų ir k.). 


3. Premija nebus skaldoma tarp atskirų autorių. 


4. Autoriai arba leidėjai veikalus komisijai atsiunčia ligi 1955 metų 
vasario 1 dienos “Aidų" redakcijos adresu: A. Vaičiulaitis, 85-64 
144 St., Jamaica 35, N. Y. Pažymėti, kad tai siunčiama premijos ko- 
misijai. Neatsiųsti veikalai nebus svarstomi. 


5. Premijos komisija bus paskelbta vėliau. 


6. Premijai galima siųsti ir suminėtų mokslų srities rankraščius. 


PA DEKA 


Prel. Pranciškus M. Juras “ Aidų" premijų 
Fondui paaukojo 500 dol., tapdamas šių metų 
premijos už mokslo veikalą fundatoriumi. Di- 
džiai gerbiamam Prelatui už tokią žymią paramą 
nuoširdžiai dėkojame. 

AIDŲ LEIDĖJAI 

